Furathama Covid Jehunu Meehaa Hoadhidhaane Tha? - Vaguthu\nކޮވިޑް-19 ފުރަތަމަ ޖެހުނު މީހާ ދެނެގަތުން އެއީ ކޮވިޑްގެ އަސްލު ދެނެގަތުމަށް ވަރަށް މުހިއްމު ކަމަކަށް ވަނީ ވެފައެވެ. ކޮވިޑް އިންސާނުންގެ ތެރެއަށް ފެތުރިގެން އައި ގޮތް ދެނެގަތުމަށާއި އަދި ކުރިއަށް އޮތްތަނުގައި މިފަދަ ކާރިސާއަކުން ސަލާމަތްވެ ތިބުމަށް ވެސް ކޮވިޑް-19 ފުރަތަމަ ޖެހުނު މީހާ ނުވަތަ "ޕޭޝަންޓް ޒީރޯ" ހޯދުމުގެ މުހިއްމުކަން ވަރަށް ބޮޑެވެ. ނަމަވެސް އެއީ ކުރެވިދާނެ ކަމެއްކަމާއިމެދު ވަނީ ސުވާލު އުފެދިފައެވެ.\nކޮވިޑްގެ އަސްލު ދެނެގަތުމަށް ދުނިޔޭގެ ސިއްހަތު ޖަމިއްޔާ އިން ކުރިއަށް ގެންދާ ތަހްގީގުގެ ދެވަނަ ބުރަށް އެއްބާރުލުން ނުދޭނެކަން ޗައިނާ އިން ވަނީ މިދިޔަ ހަފްތާގައި އިއުލާން ކޮށްފައެވެ. އެއީ ކޮވިޑް ފުރަތަމަ ޖެހުނު މީހާ ނުވަތަ ކޮވިޑް އިންސާނުންގެ ތެރެއަށް ފެތުރިގެން ދިޔަ ގޮތް ދެނެގަތުމަށް ކުރަމުން އަންނަ މަސައްކަތައް އެޅުނު ބޮޑު ހުރަހެކެވެ.\nދުނިޔެ އަށް މީގެ ކުރިން ކުރިމަތިވެފައިވާ ބަލިމަޑުކަންތަކަށް ބަލާއިރު ވެސް ފުރަތަމަ ބަލި ޖެހުނު މީހުން ދެނެގަތުމުގައި ދަތިތައް ކުރިމަތިވެފައި ވެއެވެ. މިސާލަކަށް ފުރަތަމަ އެޗްއައިވީ ޖެހުނު މީހާ ކަމަށް ސައިންސްވެރިން ކުރިން ގަބޫލުކުރި މީހަކީ ހަގީގަތުގައި ފުރަތަމަ އެޗްއައިވީ ޖެހުނު މީހާ ނޫންކަމަށް މިހާރު ވަނީ ނިންމާފައެވެ.\nއެބޯލާ އެންމެ ފަހުން ފެތުރިގެން ދިޔައީ ދެއަހަރުގެ ކުއްޖެއްގެ ގައިން ކަމަށް ސައިންސްވެރިން ނިންމި ނަމަވެސް އެކުއްޖާ އަށް އެބޯލާ ޖެހުނު ގޮތެއް ނޭނގެއެވެ. އެންމެ ބޮޑަށް ތުހުމަތު ކުރެވެނީ ވާލެއްގެ ފަރާތުން އެބޯލާ ކުއްޖާގެ ގަޔަށް އެރިކަމަށް ކަމުގައި ވީނަމަވެސް އެކަން ވެސް މުޅިން ކަށަވަރެއް ނުވެއެވެ.\nކޮވިޑް އިންސާނުންގެ ގަޔަށް ފުރަތަމަ ފެތުރުނު ގޮތާއި ގުޅޭ ގޮތުން ވެސް ވަރަށް ގިނަ ތިއަރީތައް އެބަހުއްޓެވެ. އޭގެތެރެއިން އެއް ތިއަރީއަކީ ވާލެއްގެ ފަރާތުން އިންސާނެއްގެ ގަޔަށް ވައިރަސް އެރުމެވެ. އަނެއް ތިއަރީއަކީ ރާމާމަކުނެއްގެ ގައިން އިންސާނެއްގެ ގަޔަށް ވައިރަސް އެރުމެވެ.\nސައިންސްވެރިން ބުނާ ގޮތުގައި ކޮވިޑް ވައިރަހަށް އަންނަ ބަދަލުތައް ދިރާސާ ކުރުމަށް ފަހު ފުރަތަމަ ކޮވިޑް އިންސާނުންގެ ހަށިގަނޑަށް ވާސިލްވި ދުވަހެއް ކަށަވަރު ކުރެވިދާނެއެވެ. އަދި ވައިރަސް ފުރަތަމަ އިންސާނންގެ ހަށިގަނޑަށް ވާސިލްވީ ކޮން ސަރަހައްދަކުން ކަން ވެސް ގާތްގަނޑަކަށް ކަށަވަރު ކުރެވިދާނެއެވެ. ނަމަވެސް ފުރަތަމަ ކޮވިޑް ޖެހުނު މީހާ ދެނެގަނެވުން އެއީ މުސްތަހީލު ކަމެކެވެ. އެކަމަށްވުމަށްވުރެ ގާތީ ނުވުމެވެ.\nކޮވިޑްގެ އަސްލު ދެނެގަތުމަށް ކުރަމުން އަންނަ މަސައްކަތް އަދި ވެސް އޮތީ ކުރިއަށެވެ. އެހެންކަމުން މިމައުލޫގައި އަދި ކުރިއަށް ހުރި ދުވަސްތަކުގައި ވެސް އިތުރު މައުލޫމާތުތައް ލިބެމުން ދާނެއެވެ.\nޖުލައި 28, 2021 06:29\nކޮވިޑް19އޭ ކިޔާ އެއްޗެއް ނެތް.\nވުޖޫދުގައި ނެތް އެއްޗެއް ހޯދިދާނެތަ؟\nލިޔާނެ ޚަބަރެއް ނޭންގެެއްޏާ ބޮނބިތަޅަން ދޭ.\nމަށައްވަރިހަމަ ކަލޭމެން މިކޮމެންޓު ޝާޢިއުކުރިއަސް ނުކުރިއަސް ކާލޭމެން ކިޔާފީމުތާ އެވެ.\nޖުލައި 28, 2021 08:31\nއިޓް އިޒް %99.99 އިންޕޮސިބަލް.\nޖުލައި 28, 2021 19:17\nފުރަތަމަ ކޮވިޑް ޖެހުނު މީހާ ހުރީ އެމެރިކާގަ. އެހެން ގައުމަކުން އެމީހާ ހޯދަން އުޅުނަސް ނުފެންނާނެ. އަފްރާސީމައި ރިޒްވާނުގެ މަރުގެ ހަގީގަތް އެގިއްޖެތަ؟ އެކަން ކުރި މީހުން މިއުލެނީ އެކަމުގެ ހަގީގަތް ހޯދަންވެސް މިގޮތަށް ދުވަހަކުވެސް މިހަގީގަތްތަކެއް ނޭގޭނެ.


ރައީސް އޮފީހުގެ ކޮމިއުނިކޭޝަން އޮފީސް ހިންގުމަށް ހޫދުއާ...\nހޫދު ވަނީ މީގެ ކުރިން ރައީސް އޮފީހުގެ ތަރުޖަމާނުކަން ވެސް ކުރައްވާފައި\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް (ކ)، ޗީފް ކޮމިއުނިކޭޝަންސް ސްޓްރެޓަޖިސްޓް އިބްރާހީމް ހޫދު (ވ)\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، ރައީސުލްޖުމްހޫރިއްޔާގެ އޮފީހުގެ ކޮމިއުނިކޭޝަންސް އޮފީސް ހިންގެވުމުގެ ޒިންމާތައް އެ އޮފީހުގެ ޗީފް ކޮމިއުނިކޭޝަންސް ސްޓްރެޓަޖިސްޓް އިބްރާހީމް ހޫދުއާ ހޯމަ ދުވަހު ޙަވާލުކުރައްވައިފިއެވެ.\nމި ބަދަލާއި ގުޅިގެން، ކޮމިއުނިކޭޝަންސް އޮފީހުގެ އެންމެހައި މަސައްކަތްތައް ބަލަހައްޓަވައި، ވިލަރެސް ކުރައްވާނީ ހޫދުގެ ބެއްލެވުމުގެ ދަށުންނެވެ.\nރައީސުލްޖުމްހޫރިއްޔާ މި ބަދަލު ގެންނަވާފައި މި ވަނީ، ރައީސް އޮފީހުގެ ސެކްރެޓަރީ، ކޮމިއުނިކޭޝަންސްގެ މަޤާމު ފުރުއްވަމުން ގެންދެވި ޙަސަން އިސްމާޢީލް، އެ މަޤާމުން އިސްތިޢުފާދެއްވުމާ ގުޅިގެންނެވެ. ޙަސަން އިސްމާޢީލް އެ މަޤާމުން އިސްތިޢުފާ ދެއްވާފައި ވަނީ ޖަނަވަރީ މަހުގެ 24 ވަނަ ދުވަހުއެވެ.\nމީގެކުރިން، މިނިސްޓްރީ އޮފް ފޮރިން އެފެއާޒްގައާއި ރައީސުލްޖުމްހޫރިއްޔާގެ އޮފީހުގައި ހޫދު ވަނީ ޚިދުމަތްކުރައްވާފައެވެ. މިނިސްޓްރީ އޮފް ފޮރިން އެފެއާޒްގެ ތަފާތު ފެންވަރުގެ މަޤާމުތަކާއި ރައީސުލްޖުމްހޫރިއްޔާގެ އޮފީހުގެ އަންޑަރސެކްރެޓަރީކަމުގެ މަޤާމާއި، ތަރުޖަމާނުކަން ވެސް ހޫދު ވަނީ ފުރުއްވާފައެވެ.


ފާޚާނާގައި އެއްވެސް ކަހަލަ ޛިކުރެއް ކުރުމީ ޖުމްހޫރު ދަންނަބޭކަލުން ވިދާޅުވާގޮތުގައި ހުއްދަ ކަމެއްނޫނެވެ. އެހެން ކަމުން ބިސްމިއާއި ވުޟޫދުޢާފަދަ ދުޢާ ކިޔަންވާނީ ފާޚާނާއިން ބޭރުގައެވެ. ފާޚާނާއަށް ވަންނައިރު ބިސްމި ކިޔެވިދާނެއެވެ. ނުވަތަ ވުޟޫކުރަން ފަށާއިރު ހިތަށް ބިސްމި ގެނެވިދާނެއެވެ. މިއީ ހަމައެކަނި ފާޚާނާގެ ހުކުމެވެ. ނަމަވެސް ވަޅުކޮޓަރިއާއި ގިފިލިފަދަ ތަންތާނގައި ދުޢާކިއުމަކުން މައްސަލައެއް ނެތެވެ.\nފާޚާނާގައި ކަމުގައި ވިއަސް އަދި ފާޚާނާއިން ބޭރުގައި ކަމުގައި ވިއަސް ވުޟޫގައި ކިޔަން އޮންނަ ޛިކުރުތަކަކީ ހަރުއަޑުން ކިޔަން އޮންނަ ތަންތަނެއްނޫނެވެ. ބިސްމިއާއި ވުޟޫ ދުޢާފަދަ ހުރިހާ ޛިކުރެއް ކިޔުން ސުއްނަތް ވެގެންވަނީ ސިއްރުންނެވެ.\nނިޔަތަކީ ގިނަ ދަންނަބޭކަލުން ވިދާޅުވާ ގޮތުގައި ފަރުޟެކެވެ. ބައެއްބޭކަލުންގެ އަރިހުގައި ޝަރުޠެކެވެ. ވުޟޫކަމުގައި ވިއަސް ނުވަތަ ނަމާދުކަމުގައި ވިއަސްމެއެވެ. އެހެން ކަމުން ނިޔަތް ފަރުޟަކަށް ވެފައި އެއީ ހިތުން ގަންނަންޖެހޭ އެއްޗެކަށް ވާއިރު އެނިޔަތް ގަންނަން ފަރުޟުވާނީ ފުރަތަމަ ފަރުޟާއެކުގައެވެ.\nވުޟޫގައި ނަމަ އެއީ މޫނު ދޮވުމެވެ. އެހެންކަމުން މޫނު ދޮންނަން ފެށުމާ އެކުއެކީގައި، ތިމަންނަ ޙަދަސްއެރަގަންނަމޭ (ވުޟޫކުރަމެވެ) ހިތަށް އަރުވަންޖެހޭނެއެވެ. ނަމަވެސް މޫނު ދޮވުމުގެ ކުރީން ވެސް ވުޟޫގެ ސުއްނަތްތަކެއް އެކުލެވޭތީ އެސުއްނަތްތަކާއެކު ނިޔަތްގަތްކަމުގައި ވިއަސް ނިޔަތް ފުދުނީއެވެ. މޮޅުގޮތަކީ ވެސް މިއީއެވެ. ކުރީގައި ބަޔާންވެދިޔައީ ފަރުޟު ގޮތެވެ. ކޮންމެހެން ކުރަން މަޖްބޫރުވާގޮތެވެ. والله أعلم\n- އުސްތާޛް ޙުސައިން ރަޝީދު އަޙްމަދު


Maldivian ah Airbus 330 ge2boat gennanee | Mihaaru\nމޯލްޑިވިއަންގެ މަތިންދާބޯޓެއް ވެލާނާ އިންޓަނޭޝަނަލް އެއާޕޯޓުގެ ރަންވޭމަތީގައި: އޭ 330 ގެ ދެ ބޯޓު ކުރިއަށް އޮތް ދެ މަސް ތެރޭގައި ރާއްޖެ ގެންނާނެ.---ފޮޓޯ: ހުސައިން ވަހީދު/މިހާރު\nމޯލްޑިވިއަން އަށް އެއާބަސް އޭ 330 ގެ ދެ ބޯޓު ގެންނަނީ\n31 ޖުލައި 2019 - 15:04 13 comments\nރާއްޖޭގެ ގައުމީ އެއާލައިން މޯލްޑިވިއަން ހިންގާ އައިއޭއެސް އިން ބުނީ، އެ ކުންފުނިން ގެންނީ އެއާބަސް އޭ 330 މަރުކާގެ ދެ ބޯޓު ކަމަށެވެ. ވައިޑް ބޮޑީ ހުންނަ އެ މަރުކާގެ ދެ ބޯޓު ގެނައުމަށް ފަހު، މޯލްޑިވިއަންގެ ދަތުރުތައް އާ މަންޒިލްތަކަށް ފަށަން ހަމަޖެހިފައިވާ ކަަމަށް ވެސް އައިއޭއެސް އިން ބުންޏެވެ.\nމޯލްޑިވިއަން އިން މިހާރު އޮޕަރޭޓް ކުރަނީ ޑޭޝް8-200 މަރުކާގެ ދެ ބޯޓާއި ޑޭޝް8-300 މަރުކާގެ އަށް ބޯޓާއި އެއާބަސް އޭ 320 މަރުކާގެ އެއް ބޯޓާއި އެއާބަސް އޭ 321 މަރުކާގެ އެއް ބޯޓް އަދި ޑީއެޗްސީ ޓްވިން އޮޓާގެ 11 ބޯޓެވެ.\nއައިލެންޑް އޭވިއޭޝަނުން ކުރިން ވަނީ އަށް މަތިންދާބޯޓަކަށް ފައިސާ ދައްކައިފަ އެވެ. އޭގެ ތެރޭގައި، މިހާރު އޮޕަރޭޓް ކުރަން ތައްޔާރުވަމުން އަންނަ އޭ 330 މަރުކާގެ ދެ ބޯޓު ވެސް ހިމެނެ އެވެ. ބާކީ ބޯޓުތައް ގެންނާނެ އިރެއް އެ ކުންފުންޏަކުން އަދިއެއް ނުބުނެ އެވެ.\nއިތުރު ލިޔުންތައް ދަތުރުފަތުރު އައިލެންޑް އޭވިއޭޝަން މޯލްޑިވިއަން އެއާލައިން ވައިގެ ދަތުރުފަތުރު


Priyanka Chopra ingireysivilaathuga thaashi vefai - vNews.mv\nޕްރިޔަންކާ ޗޯޕްރާ އިނގިރޭސިވިލާތުގައި ތާށިވެފައި\nމަރިޔަމް ޝާހިދާ 27 December 2020, 18:11\nފިލްމު "ޓެކްސްޓް ފޯ ޔޫ" އަށް ޝޫޓްކުރުމުގެ މަސައްކަތް ކުރުމަށް އިނގިރޭސިވިލާތުގެ ލަންޑަންގައި މިވަގުތު ހުރި އިންޑިއާގެ ފިލްމީ ތަރި ޕްރިޔަންކާ ޗޯޕްރާ އަދި ފިލްމުގެ ކާސްޓުން އެގައުމުގައި ތާށިވެއްޖެއެވެ.\nކޮރޯނާ ވައިރަހުގެ އާ ވޭރިއަންޓެއް އިނގިރޭސިވިލާތުން ފެނުމާގުޅިގެން އެގައުމުންވަނީ ކުރިއަށްވުރެ ހަރުކަށި ފުރަބަންދެއް އިއުލާނުކޮށްފައެވެ. ހަމަ އެއާއެކު ވަރަށް ގިނަ ގައުމުތަކުންވަނީ އިނގިރޭސިވިލާތުގެ ފްލައިޓްތައްވެސް އެގއުމުތަކަށް އައުން ހުއްޓުވާފައެވެ.\nރިޕޯޓުތައް ބުނާގޮތުން ފިލްމު "ޓެކްސްޓް ފޯ ޔޫ" ގެ ޝޫޓިންގް ކުރިއަށްއޮތް ޖެނުއަރީމަހާ ހަމައަށް ކުރިއަށް ގެންދިއުމަށް ހަމަޖެހިފައިވީ ނަމަވެސް މިހާރު ފިލްމުގެ ޝޫޓިންގްވަނީ މެދުކަނޑަލާފައެވެ. ފިލްމުގެ ކްރޫއިންދަނީ އެނބުރި އެމެރިކާއަށް ދިއުމުގެ އިންތިޒާމްތައް ހަމަޖައްސަމުންނެވެ.\nޚާއްސަ ހުއްދައާއެކު ގައުމަށް ދެވޭނެ އިންތިޒާމް ހަމަޖެހުނުނަމަވެސް މިވަގުތު ލަންޑަން ލޮކްޑައުންއަށް ގޮސްފައި އޮތުމުން މިފިލްމުގެ ކްރޫއިންނަށް ލަންޑަންގައި ދުވަސްކޮޅަކު މަޑުކުރަން ޖެހޭނެ ކަމަށް ރިޕޯޓުތައް ބުނެއެވެ.\nޖަރުމަންގެ ފިލްމެއްގެ ރިމޭކަކަށް ތައްޔާރުކުރާ "ޓެކްސްޓް ފޯ ޔޫ" ގެ މެއިން ލީޑްއިން ފެނިގެންދާނީ ޕްރިޔަންކާގެ އިތުރުން ފިލްމު "އައުޓް ލޭންޑަރ" ގެ ބަތަލު ސޭމް ހިއުއަން އަދި މަޝްހޫރު ލަވަކިޔުންތެރިޔާ ސެލިން ޑިއޯންއެވެ.\nމީގެއިތުރުން ޕްރިޔަންކާގެ ފިރިމީހާ އަދި މަޝްހޫރު މިއުޒީޝަން ނިކް ޖޯނަސްވަނީ މިފިލްމުގެ ހާއްސަ ފެނިލުމަކުން އޭނާ ފެންނަ ރޯލުގެ ޝޫޓިންގް މިމަހު ކުރީކޮޅު ނިންމާލާފައެވެ.\nދެހާސްވަނަ އަހަރު ރީތީގެ ރާނީގެ ތާޖު ހާސިލުކޮށްފައިވާ ޕްރިޔަންކާ އެންމެ ފަހުން ފެނިގެން ގޮސްފައިވަނީ ދާދިފަހުން ނެޓްފްލިކްސްއިން ޕްރިމިއަކުރި ހޮލީވުޑް ފިލްމު "ވީ ކޭން ބީ ހީރޯސް" އިންނެވެ.\nއޭނާވަނީ މިއަހަރުގެތެރޭ ހޮލީވުޑް ފިލްމު "މެޓްރިކްސް4" ގެ ޝޫޓިންގް މަސައްކަތްވެސް އިނގިރޭސިވިލާތުގައި ކުރިއަށް ގެންގޮސްފައެވެ.\nބޮލީވުޑް މުނިފޫހިފިލުވުން ހޮލީވުޑް


ޕްރިންސިޕަލުންގެ އުސޫލަށް އަމަލުކުރުން މަޑުޖައްސާލައިފި\nޕްރިންސިޕަލުންގެ އުސޫލަށް އަމަލުކުރުން، އެޑިއުކޭޝަން މިނިސްޓްރީން އެދިގެން ސިވިލް ސާވިސް ކޮމިޝަން (ސީއެސްސީ) އިން މަޑުޖައްސާލައިފި އެވެ.\nމާލެ ސަރަހައްދު ސްކޫލުތައް އިތުރު2ހަފުތާއަށް ބަންދު\nމާލެ ސަރަހައްދުގެ ސްކޫލުތައް ކުރިއަށް އޮތް ދެ ހަފުތާގައި ވެސް ބަންދުކޮށް އޮންލައިންކޮށް ކިޔަވައިދޭން އެޑިއުކޭޝަން މިނިސްޓްރީން މިއަދު ނިންމައިފި އެވެ.\nއެފްރިކާ ބައްރުގެ ގައުމުތަކެއްގެ އަންހެން ކުދިންނާއި އަންހެނުންގެ ތައުލީމާއި ތަރައްގީ އަށް އެހީވުމުގެ ގޮތުން ޕްރިންސް ހެރީ އާއި އަނބިކަނބަލުން މޭގަން މާކަލް 130،000 ޑޮލަރު...\nޕްރިންސިޕަލުންގެ އުސޫލުގެ މައްސަލަ ބަލައިދޭން އެދިއްޖެ\nދެވަނަ ފިޔަވަހީގައި3ސްކޫލު އަޅައިދޭނެ ބަޔަކު ހޯދަނީ\nހުޅުމާލެ ދެ ވަނަ ފިޔަވަހީގައި ކޮންޓްރެކްޓާ ފައިނޭންސް އުސޫލުން ތިން ސްކޫލެއް އަޅައިދޭނެ ބަޔަކު ހޯދަން ފިނޭންސް މިނިސްޓްރީން ރޭ އިއުލާނުކޮށްފި އެވެ.\nތައުލީމީ ދާއިރާގެ ހުންގާނުގައި ހިފަހައްޓައިގެން ތިބި ޕްރިންސިޕަލުންގެ އޮނިގަނޑެއް ނެތި މަސައްކަތްކުރާތާ ފަސް އަހަރެވެ. އޭގެ ސަބަބުން ދިމާވާ ގޮންޖެހުންތަކަށް ހައްލު ހޯދައިދޭން މި...\nޕްރިންސިޕަލުންގެ އުސޫލާ ގުޅޭ މައްސަލަ މަޖިލީހަށް\nޕްރިންސިޕަލުންގެ އުސޫލާ ގުޅޭ މައްސަލަ މަޖިލީހަށް ހުށަހަޅަން އިދިކޮޅު ކޯލިޝަނުން މިއަދު ނިންމައިފި އެވެ.\nލިލީން ސްކޫލްތަކަށް 100،000 މާސްކު ހަދިޔާކޮށްފި\nލިލީ އެންޓަޕްރައިސަސް އަދި ލިލީ ޝިޕިން އެންޑް ޓްރޭޑިން އިން ސްކޫލްތަކަށް 100،000 މާސްކު މިއަދު ހަދިޔާކޮށްފި އެވެ.\nޕްރިންސިޕަލުންގެ ވިސްނުން ހުރީ ދާއިރާ ދޫކޮށް ދާން\nޕްރިންސިޕަލުންގެ ވަޒީފާއާ ގުޅޭ އުސޫލުގައި ހުރި ގިނަ ކަންބޮޑުވުންތަކާ ގުޅިގެން، ތައުލީމީ ދާއިރާ ދޫކޮށްލަން ވިސްނަމުންދާ ކަމަށް، ބައެއް ޕްރިންސިޕަލުން މިއަދު ވިދާޅުވެއްޖެ އެވެ.\nޕްރިންސިޕަލުން ވަޒީފާ އަދާކުރާ ސްކޫލު ކަނޑައަޅާނެ އުސޫލެއް ހެދިޔަސް އެ މީހުންގެ ހައްގުތައް ނުގެއްލޭނެ ކަމަށާއި އެއީ ތައުލީމީ ދާއިރާ އަށް ލިބޭނެ ބޮޑު ކުރިއެރުމެއް ކަމަށް އެޑިއުކޭޝަން މިނިސްޓްރީން ރޭ ބުނެފި އެވެ.\nސޯނޫ ހިލޭ ސްކޮލަޝިޕްތަކެއް ދޭން ނިންމައިފި\nމާލީ ގޮތުން ފުދުންތެރި ނޫން އާއިލާތަކުގެ ދަރިވަރުންގެ މަތީ ތައުލީމަށް ސްކޮލަޝިޕްތަކެއް ދޭން ނިންމައި އެ ޕްރޮގްރާމަށް ކުރިމަތިލާން އިންޑިއާގެ އެކްޓަރު ސޯނޫ ސޫދު ހުޅުވާލައިފި އެވެ.\nދަރިވަރުންނަށް ހާއްސަކޮށް "ފޭސްބުކް ކޭމްޕަސް"\nޔުނިވަސިޓީތަކުގައި ކިޔަވާ ދަރިވަރުންނަށް ހާއްސަކޮށްގެން ފޭސްބުކުން "ފޭސްބުކް ކޭމްޕަސް" ގެ ނަމުގައި އާ ޓޫލެއް ތައާރަފުކޮށްފި އެވެ.\nSeptember 11, 2020 60\nމިދިޔަ އަހަރުގެ ފަހުކޮޅުން ފެށިގެން މުޅި ދުނިޔެ އިން އެއް އަޒުމެއްގައި ދަނީ ކޮވިޑް-19ގެ ނުރައްކާތެރި ބަލިމަޑުކަމާ ދެކޮޅަށް ހަނގުރާމަ ކުރަމުންނެވެ. މި ބަލިމަޑުކަމުގެ ނުރައްކާ...\nސްކޫލެއްގައި ޕްރިންސިޕަލަކަށް އެންމެ ގިނަވެގެން ހުރެވޭނީ ވިދިވިދިގެން އަށް އަހަރު ކަމަށް ހަމަޖައްސައި ސަރުކާރު ސްކޫލުތަކުގައި ޕްރިންސިޕަލުން ވަޒީފާއަދާކުރާ ސްކޫލު ކަނޑައަޅާނެ...\nSeptember 08, 2020 24\nތައުލީމާ ބެހޭ ބިލަލަށް ޓީޗަރުންގެ ޖަމިއްޔާ އިން މުހިއްމު ބައެއް އިސްލާހުތައް ހުށަހަޅައި، އެކަމާ މަޝްވަރާކުރުމުގެ ފުރުސަތަކަށް މިއަދު އެދިއްޖެ އެވެ.\nހުރިހާ ދަރިވަރުންނަށް ލޮޓަސްއިން ސެނިޓައިޒާ ދެނީ\nރާއްޖޭގައި ކިޔަވާ ހުރިހާ ދަރިވަރުންނަށް ލޮޓަސް އިން ހޭންޑް ސެނިޓައިޒާ ފުޅި ބަހަން ނިންމައިފަ އެވެ.\nތައުލީމީ ދާއިރާއަށް ވަދެވަޑައިގަތުމުގެ ވިސްނުމެއް އޭރު ނެތެވެ. ނަމަވެސް މަޖީދިއްޔާ ސްކޫލުން އޯ ލެވެލް ނިންމާލެއްވުމަށް ފަހު މަންމަގެ ރަށް، ސ. ހިތަދުއަށް އަލީ މުސްތަފާ ބަދަލުވެ...\nސްޓޫޑެންޓް ލޯނު ދެއްކުން މިއަހަރުގެ ނިޔަލަށް ފަސްކޮށްފި\nމަތީ ތައުލީމް ހާސިލްކުރަން ސަރުކާރުން ދޫކޮށްފައިވާ ސްޓޫޑެންޓް ލޯނު އަނބުރާ ދެއްކުމުގެ މުއްދަތު މި މަހުގެ ނިޔަލަށް ހަމަވީ ނަމަވެސް، އެކަމުގައި އިތުރު ފަސޭހައެއް ސަރުކާރުން ދީފި އެވެ. ލޯނު ދެއްކުމުގެ މުއްދަތު މި އަހަރުގެ ނިޔަލަށް ވަނީ އިތުރުކޮށްދީފަ އެވެ.\nއޭ ލެވެލް ދަރިވަރުންނަށް ސްކޫލުތަކުގައި ކިޔަވައިދެނީ\nގްރޭޑް 11 އާއި 12ގެ ދަރިވަރުން ހަދާ އެންމެ ފަހު އިމްތިހާނަށް ފަރިތަކޮށްދިނުމަށް މާލެ ސަރަހައްދުގެ ސްކޫލުތަކުގައި ކިޔަވައިދޭން ފަށައިފި އެވެ.\nއަމިއްލަ ސްކޫލުތަކަށް ޑޭޓާ ދޭނެ ގޮތެއް ދިރާގުން ބަލަނީ\nގްރޭޭޑު 1ގެ އުމުރު ކަނޑައެޅުމުގެ މަޝްވަރާދަނީ ކުރިއަށް\nއަންނަ އަހަރުގެ ދިރާސީ އާ އަހަރު ފެށުން އޮގަސްޓް މަހަށް ފަސްކޮށްފައިވާތީ، ގްރޭޑު އެކަކުން ދަރިވަރުންނަށް ޖާގަ ދިނުމުގައި ބަލާނެ އުމުރު ކަނޑައެޅުމުގެ މަޝްވަރާކުރަމުން އަންނަ އެޑިއުކޭޝަން މިނިސްޓްރީން އިއްޔެ ބުނެފި އެވެ.\nއިންޓަނޭޝަނަލް ސްކޫލުތަކަށް ޑޭޓާ ދިނުން ހުއްޓާލައިފި\nކޮވިޑް-19 ގެ ސަބަބުން ސްކޫލުތައް ބަންދުކުރުމަށް ފަހު، ގޭގައި ތިބެގެން ކިޔެވުމަށް އިންޓަނޭޝަނަލް ސްކޫލުތަކަށް ދެމުން އައި ޑޭޓާ އެލަވަންސް ހުއްޓާލައިފި އެވެ.\nމާލޭގެ ސްކޫލްތައް އަންނަ މަހުގެ3އާ ހަމައަށް ބަންދު\nނިއު ނޯމަލްގައި ކިޔަވައިދޭ ވަގުތުތައް މަދުކޮށްފި\nސިއްހީ ނުރައްކަލުގެ ކުއްލި މި ހާލަތުގައި ދަރިވަރުންނަށް ކިޔަވައިދޭ ވަގުތުތައް އެޑިއުކޭޝަން މިނިސްޓްރީން މަދުކޮށްފި އެވެ.


Covid-19: Rahkatheri Kan Kashavaru Nuvaathee Muzaahara Kuri Doctorun Thakeh Hayyaru Koffi - Vaguthu\nކޮވިޑް-19: ހާލަތަށް ބަދަލެއް ނައިސް އަދަދުތައް މައްޗަށް - 20 ގަޑިއިރު ކުރިން\nކޮވިޑް-19: ރައްކާތެރިކަން ކަށަވަރު ނުވާތީ މުޒާހަރާ ކުރި ޑޮކްޓަރުންތަކެއް ހައްޔަރުކޮށްފި\n10 މަސް ކުރިން ( އޭޕްރީލް 8, 2020 )\nކޮވިޑް-19 ގެ ސަބަބުން ލިބިދާނެ ގެއްލުމަށް ރައްކާތެރިކަން ކަށަވަރު ނުވާތީ މުޒާހަރާ ކުރި ގިނަ އަދަދެއްގެ ޑޮކްޓަރުންތަކެއް ޕާކިސްތާނުގައި ހައްޔަރުކޮށްފިއެވެ.\nޕާކިސްތާނުގެ މީޑިއާތަކުން ރިޕޯޓް ކޮށްފައިވާ ގޮތުގައި އެ ގައުމުގެ ސިޓީއެއް ކަމަށްވާ ގުއެޓާގައި ހިނގި މި މުޒާހަރާގައި 50 އަށް ވުރެ ގިނަ ޑޮކްޓަރުން ވަނީ ބައިވެރިވެފައެވެ.\nކޮވިޑް-19 ޖެހިގެން އަންނަ މީހުންނަށް ފަރުވާ ދިނުމަށް ތިބި އެ ޑޮކްޓަރުން ކަމަށް މީޑިއާތަކުން ވަނީ ބުނެފައެވެ.\nއެ ޑޮކްޓަރުން މުޒާހަރާ ކުރީ އެގޮތަށް ބަލި މީހުންނަށް ފަރުވާ ދިނުމުގައި ހަރަކާތްތެރިވާ އިރު އެމީހުންގެ ރައްކާތެރިކަން ނެތުމުންނެވެ. އެގޮތުން ބަލާ އިރު ރައްކާތެރިކަމުގެ ގޮތުން ބޭނުން ކުރާ މާސްކު ފަދަ ތަކެތި އެ ޑޮކްޓަރުންނަށް ލިބުން ވަނީ ދަތި ވެފައެވެ.\nމުޒާހަރާގެ ތެރެއިން ހައްޔަރުކޮށްފައިވާ ޑރ. ރަހިމް ހާން ބާބާ ބުނެފައިވަނީ އެމީހުންގެ 67 މީހަކު ހައްޔަރު ކޮށްފައިވާ ކަމަށެވެ. އަދި މިހާރު ދޫކޮށްލުމަށް އަމުރު ނެރެފައިވި ނަމަވެސް އެމީހުން ފުލުހުންގެ އިދާރާ ދޫކޮށް ނުދާނެ ކަމަށް ބުންޏެވެ.\nއަދި އެގޮތަށް ނުދާން ނިންމާފައިވަނީ އެތަނުގައި ތިބުމުން އެމީހުން ބޭނުންވާ ރައްކާތެރިކަމުގެ ތަކެތި ލިބިދާނެ ކަމަށް ބެލެވޭތީ ކަމަށް ވެސް ބުންޏެވެ.\n"އިއްޔެ ހައްޔަރު ކޮށްފައިވަނީ. ދޫކޮށްލުމަށް މިހާރު އަމުރު ވެސް ވަނީ ނެރެފައި. ނަމަވެސް އެތަނުން ދިއުމަށް ހުރިހާ ޑޮކްޓަރުން ވަނީ ދެކޮޅު ހަދާފައި. މިތަނުން ދިއުމުން އެމީހުން ހަނދާނެއް ނުހުންނާނެ އެއްވެސް އެއްޗެއް. އެއްވެސް ކަހަލަ ފިޔަވަޅެއް އެކަމާ ގުޅިގެން ނާޅާނެ (ރައްކާތެރި ކަމުގެ ތަކެތި ހޯދުމަށް)." ޑރ. ރަހިމް ބުނެފައިވެއެވެ.\nކޮވިޑް-19 އެންމެ ފަސޭހަ އިން ޖެހޭ އަދި މަރުގެ "ތުންފަތް" މަތީގައި ތިބޭ އެއް ބަޔަކީ ނަރުހުންނާއި ޑޮކްޓަރުންނެވެ. ރެއާއި ދުވާލު ބަލި ވެގެން ހޮސްޕިޓަލަށް ގެނެވޭ މީހުންނަށް އެންމެ ގާތުން އަވަސް ފަރުވާ ދިނުމަށް ތިބޭ ޑޮކްޓަރުންނަކީ މި ބަލީގެ އެންމެ ނުރައްކާ ބޮޑު އެއްބައެއް ކަން ގިނަ ބަޔަކު ގަބޫލު ކުރާ ހިނދު ޕާކިސްތާނުގައި އެފަދަ ޑޮކްޓަރުންނަށް ރައްކާތެރިކަމުގެ ތަކެތި ލިބުން ވަނީ ދަތިވެފައެވެ.\nކޮވިޑް-19 ޖެހިގެން މިހާތަނަށް އެ ގައުމުން 4,009 މީހަކު ރިޕޯޓް ކޮށްފައިވާއިރު، 56 މީހަކު ވަނީ މި ބަލި ޖެހިގެން އެގައުމުން މަރުވެފައެވެ.\n!ހެދުންތަކުގައި ކޮވިޑް ވައިރަސް ތިން ދުވަހުގެ މުއްދަތަށް މަރު ނުވެ ހުރޭ\nލިޔެކިޔުންތައް ނެތް ބިދޭސީންނަށް ވެކްސިން ދޭން ފަށައިފި\nޕާކިސްތާން ބޮޑުވަޒީރު ލަންކާގައި ތަގްރީރު ނުކުރައްވާނެ


SunOnline: Report: '' May day gai alhugandu jalah gendhan gina kanthathakeh reyvi: Shaihu Imraan\n"މޭޑޭގައި އަޅުގަނޑު ޖަލަށް ގެންދަން ގިނަ ކަންތައްތަކެއް ރޭވި"\nނަޖާހު މަސްއޫދު 04 Nov 2018, 09:08\nއަދާލަތު ޕާޓީގެ ލީޑަރު ޝައިހް އިމްރާން އަބްދުﷲ2ނޮވެމްބަރު 2018ގައި ސަން އޮންލައިންއަށް ދެއްވި ހާއްސަ އިންޓަވިއުގެ ތެރެއިން--- ސަން ފޮޓޯ: އަހްމަދު އަވްޝަން އިލްޔާސް\nގުޅިފައިވާ ޕާޓީތަކުގެ ހަތަރު ލީޑަރުންގެ ތެރޭގައި ހިމެނިވަޑައިގަންނަވާ ޝައިހް އިމްރާން އަބްދުﷲ އަށް 12 އަހަރުގެ ޖަލު ހުކުމެއް އިއްވީ، 2015 ވަނަ އަހަރު އެވެ. އެއީ އިދިކޮޅު ފަރާތްތަކުން މާލޭގައި ބޭއްވި މުޒާހަރާގައި، އަނިޔާވެރިކަމަށް ހިތްވަރު ލިބޭ ގޮތަށް ވާހަކަތަކެއް ދެއްކެވި ކަމަށް ބުނެ ދައުލަތުން އުފުލި ޓެރަރިޒަމްގެ ދައުވާ އެމަނިކުފާނުގެ މައްޗަށް ސާބިތު ވުމުންނެވެ. ނަމަވެސް، އެމަނިކުފާނުގެ މައްޗަށް ކުރި ހުކުމް މުރާޖާކުރަން ސުޕްރީމް ކޯޓުން ނިންމާފައިވާ އިރު، އެ ހުކުމް މުރާޖާކޮށް ނިމެންދެން އެމަނިކުފާނު ބަންދުން ދޫކޮށްލުމަށް މިހާރު ސުޕްރީމް ކޯޓުން ވަނީ ވަގުތީ އަަމުރެއް ނެރެފަ އެވެ.\nޝައިހް އިމްރާނު ބަންދުން ދޫކޮށްލުމަށް ފަހު ވަކި މީޑިއާއަކަށް ދެއްވި ފުރަތަމަ އިންޓަވިއު، "ސަން"އަށް ދެއްވަމުން ވިދާޅުވީ ޖަލުގައި، ކުރީގެ ނައިބު ރައީސް އަޙްމަދު އަދީބު އަބްދުލްޣަފޫރާ ބައްދަލުވި ކަމަށެވެ. އަދި އޭނާ އާ އެކު ދެކެވުނު ވާހަކަތަކެއް، ޝައިހު ވަނީ ސަންއާ ހިއްސާ ކުރައްވައިފަ އެވެ. އެ ވާހަކަތަކުގައި ކުރީން ނޭނގޭ އެތައް ވާހަކަތަކެއް އެމަނިކުފާނު ހިއްސާ ކުރެއްވި އެވެ.\nޖަލަށް ދާން ޖެހުނު ސަބަބު\nޝައިހް އިމްރާން ވިދާޅުވީ އެކެއް ފެބްރުއަރީގައި ސުޕްރީމް ކޯޓުން ކުރި އަމުރާ ގުޅިގެން، އެމަނިކުފާނު ބަހައްޓާފައި ހުރި ގޮޅިއާ ޖެހިގެން ހުރި ގޮޅިއަށް ކުރީގެ ނައިބު ރައީސް އަހްމަދު އަދީބު ބަދަލު ކުރި ކަމަށެވެ. އަދި ޝައިހް އިމްރާން ޖަލަށް ލެވުނު ސަބަބާ މެދު އަދީބާ އެކު ވާހަކަތަކެއް ދެކެވުނު ކަމަށް ވިދާޅުވި އެވެ.\n"ކުރީގެ ނައިބު ރައީސް އަހްމަދު އަދީބު ގެނެވުނު އަޅުގަނޑު ޖެހިގެން އޮތް ގޮޅިއަށް. ވިދާޅުވި ޝައިހް ޖަލަށް ލެވުނީކީ މުޒާހަރާއެއް ކޮށްގެނެއް ނޫނޭ. ނޫނީ މުޒާހަރާ ތެރޭގައި ހިނގައި ދިޔަ ކަމަކާ ގުޅިގެނެއް ނޫނޭ،"\nއަދީބު ވިދާޅުވި ގޮތުން ޝައިހް އިމްރާން ޖަލަށް ލެވުނީ އެމަނިކުފާނު އިދިކޮޅު އެހެން ޕާޓީތަކާ ގުޅިވަޑައިގެން ރައީސް ޔާމީނާ ދެކޮޅަށް މަސައްކަތް ފެއްޓެވުމުންނެވެ.\nއަޅުގަނޑު ޖަލަށް ލެވުނު ހިސާބަކީ ރައީސް ނަޝީދު ޖަލަށްލައި، ކާނަލް ނާޒިމް ޖަލަށް ލީމާ، ހުރިހާ ޕާޓީތައް އެއްކޮށްގެން، އެ ޕާޓީތަކުގެ ބޭފުޅުން ގޮވައިގެން އެންމެން އެއްކޮށްގެން މަސައްކަތް ފެށި ހިސާބުން (ދެން ރައީސް ޔާމީން) ވިދާޅުވެއްޖެ، ދެން މީނަ ދޫކޮށްލާފައި ބަހައްޓާކަށް ނުވާނެއޭ ރަނގަޅެއް، އަދީބު ދެއްކެވި ވާހަކަތައް ޝައިހް އިމްރާން ކިޔައިދެއްވި އެވެ.\nޝައިހް އިމްރާން ވިދާޅުވީ، އެމަނިކުފާނު ޖަލަށް ނުލައި ހުރީ ޖަލަށް ލާން ރަނގަޅު ވަގުތެއް ނައިސްގެން ކަމަށް އަދީބު ވިދާޅުވި ކަމަށެވެ. އަދި އޭނާ ޖަލަށް ލާން ރަނގަޅު ވަގުތެއް ކަމަށް ރައީސް ޔާމީނަށް ބެލެވުނު ވަގުތުގައި ޖަލަށްލީ ކަމަށް ވިދާޅުވި އެވެ.\n"އެކެއް މޭގައި ޖަލަށް ލާން ގިނަ ކަންތައްތަކެއް ރޭވި"\nމޭޑޭގައި ފުލުހުންގެ ސަފު ފޫއަޅުވާލައި ޕިކަޕެއް ދުއްވާލި މައްސަލާގައި މީހެއްގެ މައްޗަށް ދައުވާ ވެސް ކުރި އެވެ. އޭރު އަޑު ފެތުރުނު ގޮތުގައި އެ ޕިކަޕް ދުއްވި މީހާ އެކަން ކުރީ ޝައިހް އިމްރާންގެ އޯޑަރަށެވެ. އަދި އެ ދުވަހު ޕިކަޕަކަށް ޕެޓްރޯލު އަޅައި ގޮއްވާލަން އުޅުނު ކަމަށް ވެސް އަޑު ފެތުރުނެވެ. ޝައިހް އިމްރާން ވިދާޅުވީ، އެ ހުރިހާ ކަންތައްތަކަކީ އެމަނިކުފާނު ޖަލަށް ލުމަށް ޓަކައި ރޭވި ރޭވުމެއްގެ ތެރެއިން ކުރި ކަންކަން ކަމަށެވެ.\nމޭ 1، 2015: "އަނިޔާވެރިކަން ނިންމުމަށް" ނަމުގައި އަދާލަތު ޕާޓީ އިސްވެ އިދުކޮޅު ފަރާތްތަކާ އެކު ކުރި މުޒާހަރާގައި ހިނގައި ދިޔަ ހަމަ ނުޖެހުންތައް – ސަންފޮޓޯ/ އަލީ ނަސީރު\n"ރައީސް ޔާމީން، އަޅުގަނޑު އަޑުއެހިން އެނގޭތޯ ތިން ދުވަހަކު ވިދާޅުވި އަޑު، އެކެއް މޭގައި ލޮރީއެއް އެތަނަށް ވައްދައިގެން ޕެޓްރޯލު އަޅައިގެން ގޮއްވާލަން އުޅުނޭ، ބާރު ސްޕީޑެއްގައި ގޮސް،" އަދީބާ ހަވާލާދީ ޝައިހު ވިދާޅުވި އެވެ.\n"އަދީބުގެ ވާހަކަފުޅުން އެނގުނު، އެ ލޮރީ އެއީ ސީދާ އެ ބޭފުޅުން ރާވައިގެން ކުރެއްވި ކަމެއްކަން،"\n2 ނޮވެމްބަރު 2018ގައި އަދާލަތު ޕާޓީގެ ލީޑަރު ޝައިހް އިމްރާން އަބްދުﷲ ސަން އޮންލައިންއަށް ދެއްވި ހާއްސަ އިންޓަވިއުގެ ތެރެއިން--- ސަން ފޮޓޯ: އަހްމަދު އަވްޝަން އިލްޔާސް\nޝައިހް އިމްރާން ވިދާޅުވީ މޭޑޭގައި އެމަނިކުފާނު ޖަލަށް ގެންދިޔުމަށް ޓަކައި އޭގެ އިތުރުން ވެސް ގިނަ ކަންތައްތަކެއް ރޭވި ކަމަށެވެ.\n"އެ ބޭފުޅުން ސީދާ ރާވައިގެން އަޅުގަނޑު ޖަލަށް ގެންދިޔުމަށް ޓަކައި ރޭވި ކަންތައްތަކުގެ ތެރެއިން އެއްކަންތައް އެއީ. އެހެންވީމާ އަޅުގަނޑު ޖަލަށް ގެންދިޔުމަށް ޓަކައި ވަރަށް ގިނަ ކަންތައްތަކެއް ރާވާާފައި ހުރި އެ ދުވަހު ހިންގަން،" އިމްރާން ވިދާޅުވި އެވެ.\n"އެދުވަހު ހިނގާފައި ހުރި ހުރިހާ ކަންތައްތަކަކީ އަޅުގަނޑު ޖަލަށް ލުމަށްޓަކައި ރާވައި ހިންގާފައި ހުރި ކަންތައްތަކެއް."\nފަނޑިޔާރުގެ ނުފޫޒުގެ ދަށުގައި؟\nޝައިހް އިމްރާންގެ މައްޗަށް ޓެރަރިޒަމްގެ ދައުވާކޮށް ހުކުމް ކުރީ ޝަރުއީ ދާއިރާއަށް ނުފޫޒު ފޯރުވާފައި އޮތުމުން ކަމަށް ދޭހަވާ ގޮތަކަށް ވެސް އެމަނިކުފާނު ވާހަކަފުޅު ދެއްކެވި އެވެ. އަދި މިއަދު ރާއްޖެ އޮތް ހާލުގައި އޮތީ ސަރުކާރުން ޖުޑިޝަރީގެ މައްޗަށް ބާރު ފޯރުވުމުގެ ސަބަބުން ކަމަށް އެމަނިކުފާނު ވިދާޅުވި އެވެ.\nނަމަވެސް އެމަނިކުފާނު ދެކެވަޑައިގަންނަ ވަނީ ފަނޑިޔާރުން ނިންމުންތައް ނިންމަމުން ދިޔައީ، މަޖުބޫރުވުމުން ކަމަށެވެ. އެގޮތުން، އެފަދަ ހުކުމްތައް ނެރެން ޖެހިވަޑައިގަންނަވާނީ ފަނޑިޔާރުން ހިތްހަމަޖެހިވަޑައިނުގަންނަވާ ކަމަށް ދޭހަވާ ގޮތަކަށް ވާހަކަފުޅު ދެއްކެވި އެވެ. އަދި، އެމަނިކުފާނުގެ ރަހުމަތްތެރި ފަނޑިޔާރަކު "ކިހާ ދެރަ ކަމެއް ޝައިހްމެން ފަދަ މީހުން ވެސް ޖަލަށް ލައިގެންނޭ ގެންގުޅެން މި ޖެހެނީ،" މިފަދައިން، އެމަނިކުފާނުގެ ރަހުމަތްތެރި އެހެން ފަނޑިޔާރަކަށް ވިދާޅުވި ކަން އެމަނިކުފާނު ފާހަގަ ކުރެއްވި އެވެ.\n"އަޅުގަނޑަށް ފާހަގަވޭ ވަރަށް ރަނގަޅު ބޭފުޅުން ޖުޑިޝަރީގައި ތިއްބަވާ އިރު، އެބަ ތިއްބެވި ހަމަ ރަނގަޅު ބޭފުޅުން ވެސް. އަޅުގަނޑަށް ފާހަގަވާ ކަމެއް، މުސްކުޅިންގެ ހަރުބަހެއް އޮވޭ ދެއްތޯ އަހިވަކާ ޖެހި އަހިވަށް ފާވާނެއޭ. ވަރަށް ރަނގަޅު ބޭފުޅުން ވަޑައިގަންނަވާ ހަމަ ޖުޑިޝަރީ އިސްލާހު ކުރައްވަން. އެކަމަކު އެތާ އެތެރެއަށް ވަދެ މަސައްކަތް ފަށާ އިރުގައި ވާގޮތަކީ އެތާ އެތެރޭގައި ފެންނަ ކަންތަކާ ހުރެ، މި ދިމާވަނީ އޭނަ ރަނގަޅަށް ހުރެއްޖެއްޔާ އޭނަ ގޯސް ވަނީ، އެހެންވީމަ ރަނގަޅަށް ހުރެވޭކަށް ވެސް ނެތް،"\nހައިކޯޓު --- ސަން ފައިލް ފޮޓޯ/ އިހްތިޝާމް މުހައްމަދު\nޝައިހް އިމްރާން ވިދާޅުވީ ޖުޑިޝަރީ ރަނގަޅު ކުރުމަށް ޓަކައި އެންމެ މުހިންމު ކަމަކީ ސަރުކާރުގެ ބާރު ނުހައްގު ގޮތުގައި ޖުޑިޝަރީގެ މައްޗަށް ފޯރުވުން ކުޑަ ކުރުން ކަމަށެވެ. އަދި ފައިސާގެ ނުފޫޒު ގަދަ ނުފޫޒުތަކުން ޖުޑިޝަރީ ސަލާމަތް ކުރެވޭނެ ނިޒާމެއް އުފެއްދުން މުހިންމު ކަމަށް އެމަނިކުފާނު ވިދާޅުވި އެވެ. އަދި އެ ނޫނަސް ޖުޑިޝަރީ އިސްލާހު ކުރަން ގިނަ ގުނަ ކަންތައްތަކެއް ކުރަން ޖެހޭ ކަމަށާއި، އެކަމަށް އެންމެ މުހިންމު މަސައްކަތްތަކެއް ކުރެވޭނީ ޖުޑިޝަރީގެ ތެރެއިން ކަމަށް ޝައިހް އިމްރާން ވިދާޅުވި އެވެ.\nއެމަނިކުފާނު ވިދާޅުވީ، ޖަލުގައި ހުންނެވީ، ރައީސް ޔަމީން ވެރިކަމުގައި ހުންނެވިހާ ދުވަހަކު ޖަލުގައި މަޑު ކުރަން ޖެހިވަޑައިގަންނަވާނެކަން އެނގިވަޑައިގެން ކަމަށެވެ. އަދި އެމަނިކުފާނުގެ އަމިއްލަފުޅު ބޭފުޅުންގެ ކިޔެވުމަށް އެކަމުގެ ސަބަބުން ނުރަނގަޅު އަސަރުތަކެއް ކުރި ކަމަށް ވެސް އިމްރާން ވިދާޅުވި އެވެ. ނަމަވެސް، ޖަލުގައި ހޭދަ ކުރައްވަން ޖެހުނު ދުވަސްތަކަކީ އެމަނިކުފާނު ދެކެވަޑައިގަންނަވާ ގޮތުގައި އިމްތިހާނެކެވެ. އެއީ އެމަނިކުފާނު ދެކެވަޑައިގަންނަވާ ގޮތުގައި، ރާއްޖޭގެ ކަންކަން އިސްލާހުގެ މަގަށް ގެނައުމުގައި ކުރާ މަސައްކަތަށް ބޭނުންތެރި ފިލާވަޅެއް ލިބުނު ކަމެކެވެ.


SunOnline: Syrup futsal championship gai baiverivumuge furusathu hulhuvaalaifi\nސިރަޕް ފުޓްސަލް ޗެމްޕިއަންޝިޕްގައި ބައިވެރިވުމުގެ ފުރުސަތު ހުޅުވާލައިފި\nއަހްމަދު އިޒްމީމް 27 May 2022, 22:34\nސިރަޕް ފުޓްސަލް ޗެމްޕިއަންޝިޕް 2021ގެ ތެރެއިން--- ފޮޓޯ/ ސިރަޕް\nސިރަޕް ފުޓްސަލް ޗެމްޕިއަންޝިޕް 2022ގައި ބައިވެރިވުމުގެ ފުރުސަތު ނ. މަނަދޫގެ ޓީމުތަކަށް އާންމުކޮށް ހުޅުވާލައިފިއެވެ.\nއެ މުބާރާތް އިންތިޒާމްކޮށް ހިންގާ ސިރަޕް ޖަމުއިއްޔާގެ ރައީސް އަޙުމަދު ޝައްފާޒު "ސަން"އަށް ވިދާޅުވިގޮތުގައި އެ މުބާރާތަކީ އަންނަ ޖުލައި މަހުގެ ހަތް ވަނަ ދުވަހުން ފެށިގެން 16 ވަނަ ދުވަހުގެ ނިޔަލަށް މަނަދޫގައި ކުޅޭ މުބާރާތެކެވެ.\nއޭނާ ވިދާޅުވީ އެ މުބާރާތް ބޭއްވުމުގެ ބޭނުމަކީ\nމަނަދޫގައި ފުޓްސަލް ކުޅޭ މޮޅެތި ކުޅުންތެރިންތަކެއް އުފެއްދުމުގެ އިތުރުން އަޟްހާ ޢީދަށް ރަށަށް އެތައް ބަޔަކު އަންނައިރު ޢީދުގެ ފޯރި ގަދަ ކުރުންކަމަށެވެ.\nމިއަހަރުގެ މުބާރާތް އެހެން އަހަރުތަކަށް ވުރެ އިތުރަށް ފޯރިގަދަކުރުމަށް އެ ޖަމުއިއްޔާއިން މަސައްކަތް ކުރަމުންދާކަމަށް ޝައްފާޒު ވިދާޅުވިއެއެވެ.\n"މިއަހަރުގެ މުބާރާތް އިތުރަށް ފޯރިގަދަ ކުރުމަށް އެހެން އަހަރުތަކާ ހިލާފަށް މިއަހަރު މަނަދޫއަށް ނިސްބަތްނުވާ، ރަށުން ބޭރު ކުޅުންތެރިއެއް ޓީމުގައި ޖެހުމުގެ ފުރުޞަތު ވާނީ ހުޅުވާލެވިފައި،" ޝައްފާޒު ވިދާޅުވިއެވެ.\nއޭނާ ވިދާޅުވީ ސިރަޕް ފުޓްސަލް ޗެމްޕިއަންޝިޕްގައި ކުޅެވޭނީ މަނަދޫގެ ރައްޔިތުންގެ އިތުރުން މަނަދޫ މީހަކާ އިނދެގެން އުޅޭ މީހުންނަށާއި، މަނަދޫ މުއައްސަސާތަކުގައި ވަޒީފާގައި އެއް އަހަރަށް ވުރެ ގިނަ ދުވަހު އުޅޭ މީހުންނަށް އެކަނި ކަމަށެވެ. އޭގެ އިތުރަށް ހިމެނޭ މީހުން ބެލޭނީ ރަށުން ބޭރު ކުޅުންތެރިންގެ ގޮތުގައި ކަމަށް ވެސް ޝައްފާޒު ވިދާޅުވިއެވެ.\nމީގެ އިތުރުން އޭނާ ވިދާޅުވީ މުބާރާތުގައި ބައިވެރިވުމަށް ޝައުގުވެރިވާ ޓީމުތަކުން އަންނަ މަހުގެ 15 ވަނަ ދުވަހުގެ 23:59ގެ ކުރިން ޓީމު ރަޖިސްޓްރީ ކުރަން ޖެހޭނެކަމަށެވެ. އަދި އެ ޓީމުތަކުން ޓީމު ލިސްޓު އަންނަ މަހުގެ 30 ވަނަ ދުވަހުގެ 23:59ގެ ކުރިން ހުށަހަޅަން ޖެހޭނެކަމަށް ވެސް ޝައްފާޒު ވިދާޅުވިއެވެ.\nނ. އަތޮޅުގެ ވެރިކަންކުރާ ރަށްކަމުގައިވާ މަނަދޫގައި ކޮންމެ ބޮޑު ޢީދެއްގައި ފުޓްސަލް މުބާރާތެއް މެދުނުކެނޑި ބާއްވާތާ މިއީ ހަތް ވަނަ އަހަރު ކަމަށް ޝައްފާޒު ވިދާޅުވިއެވެ. އަދި ސިރަޕް ފުޓްސަލް ޗެމްޕިއަންޝިޕް ނަމުގައި ސިރަޕް ޖަމުއިއްޔާއިން މި މުބާރާތް ބާއްވާ މިއީ ދެ ވަނަ އަހަރު ކަމަށް ވެސް އޭނާ ވިދާޅުވިއެވެ.\nމަނަދޫ އެފްސީ އަދި ޔުނައިޓެޑް އެފްސީ ފެށުން ރަނގަޅު ކޮށްފި\nސިރަޕް ފުޓްސަލް ޗެމްޕިއަންޝިޕްގައި ބައިވެރިވުމުގެ ފުރުސަތު\nއީއެލްއޭ ފުޓްސަލް ޗެލެންޖުގެ ގުރު ނަގައިފި


vnews - October mahu MIRA ah libunee 983 million rufiyaa\nއޮކްޓޫބަރު މަހު މީރާއަށް ލިބުނީ 983 މިލިއަން ރުފިޔާ\nމިއަހަރުގެ އޮކްޓޫބަރު މަހު މޯލްޑިވްސް އިންލެންޑް ރެވެނިއު އޮތޯރިޓީ (މީރާ)އަށް 983.5 މިލިއަން ރުފިޔާ ލިބިއްޖެ އެވެ.\nމިއީ މިދިޔަ އަހަރުގެ އޮކްޓޫބަރު މަހު މީރާއަށް ލިބުނު އާމްދަނީއަށް ވުރެ 95.1 މިލިއަން ރުފިޔާ އިތުރު އަދަދެކެވެ. މިދިޔަ އަހަރުގެ އޮކްޓޫބަރު މަހު މީރާއަށް ލިބިފައިވަނީ 888.4 މިލިއަން ރުފިޔާ އެވެ.\nއޮކްޓޫބަރު މަހު މީރާއަށް ލިބުނު 983.5 މިލިއަން ރުފިޔާގެ ތެރެއިން 320.3 މިލިއަނަކީ ދިވެހި ރުފިޔާ އިން ލިބުނު އާމްދަނީ އެވެ. މިމުއްދަތުގައި އެމެރިކާ ޑޮލަރުން ލިބުނު އާމްދަނީ އުޅެނީ 43.6 މިލިއަން ޑޮލަރުގަ އެވެ.\nމީރާއަށް މިދިޔަ އޮކްޓޫބަރު މަހު ލިބުނު އާމްދަނީ އަކީ އެމަހުގެ ތެރޭގައި ލިބޭނެ ކަމަށް ލަފާކުރި އާމްދަނީއަށް ވުރެ ހަތަރު އިންސައްތަ އިތުރު އަދަދެކެވެ. އަދި މިއީ މިދިޔަ އަހަރުގެ އޮކްޓޫބަރު މަހު ލިބުނު އާމްދަނީއާ އަޅާބަލާއިރު 10.7 އިންސައްތަ އިތުރު އަދަދެކެވެ.\nމީރާއަށް މިދިޔަ އޮކްޓޫބަރު މަހު ލިބުނު އާމްދަނީއާއި އެކު މިއަހަރުގެ އޮކްޓޫބަރު މަހުގެ ނިޔަލަށް މީރާއަށް ލިބުނު ޖުމްލަ އާމްދަނީ ވަނީ 12.9 ބިލިއަން ރުފިޔާއަށް އަރާފަ އެވެ. އެހެންކަމުން މިއީ މިދިޔަ އަހަރުގެ އޮކްޓޫބަރު މަހުގެ ނިޔަލަށް މީރާއަށް ލިބުނު އާމްދަނީއަށް ވުރެ 610.8 މިލިއަން ރުފިޔާ އިތުރު އަދަދެކެވެ. މިދިޔަ އަހަރުގެ އޮކްޓޫބަރު މަހުގެ ނިޔަލަށް މީރާއަށް ލިބިފައިވަނީ 12.3 ބިލިއަން ރުފިޔާ އެވެ.\nމީރާއަށް މިދިޔަ އޮކްޓޫބަރު މަހު ލިބުނު އާމްދަނީގެ ވަކިވަކި ބައިތަކަށް ބަލާއިރު އެންމެ ބޮޑު ބައެއް ހިއްސާކުރަނީ ގުޑްސް އެންޑް ސާވިސަސް ޓެކްސް (ޖީއެސްޓީ)ގެ ގޮތުގައި ގޮތުގައި ލިބުނު އާމްދަނީ އެވެ. އެގޮތުން ޖީއެސްޓީގެ ގޮތުގައި 539.5 މިލިއަން ރުފިޔާ ލިބިފައިވާއިރު މިއީ އޮކްޓޫބަރު މަހު ލިބުނު އާމްދަނީގެ 54.9 އިންސައްތަ އެވެ. މީރާއަށް އޮކްޓޫބަރު މަހު ލިބުނު އާމްދަނީގެ ތެރެއިން ދެވަނައަށް އެންމެ ބޮޑު ބައެއް ހިއްސާކުރަނީ ބައެއް ކަހަލަ ފީއާއި ޗާޖުގެ ގޮތުގައި ލިބުނު އާމްދަނީ އެވެ. ފީއާއި ޗާޖުގެ ގޮތުގައި 251.2 މިލިއަން ރުފިޔާ ލިބިފައިވާއިރު އެއީ އޮކްޓޫބަރު މަހު މީރާއަށް ލިބުނު އާމްދަނީގެ 25.5 އިންސައްތަ އެވެ. މީރާއަށް އޮކްޓޫބަރު މަހު ލިބުނު އާމްދަނީގެ ތެރެއިން ތިންވަނަ އަށް އެންމެ ބޮޑު ބައެއް ހިއްސާކުރަނީ ފަތުރުވެރިކަމުގެ ބޭނުމަށް ދޫކޮށްފައިވާ ބިންތަކުގެ ކުލީގެ ގޮތުގައި ލިބުނު އާމްދަނީ އެވެ. ބިމު ކުލީގެ ގޮތުގައި 128.5 މިލިއަން ރުފިޔާ ލިބިފައިވާއިރު އެއީ އޮކްޓޫބަރު މަހު މީރާއަށް ލިބުނު އާމްދަނީގެ 13.1 އިންސައްތަ އެވެ.\nރައްޔިތުންގެ މަޖިލީހުން މިހިނގާ އަހަރުގެ ދައުލަތުގެ ބަޖެޓުގެ ގޮތުގައި ފާސްކުރީ 26.8 ބިލިއަން ރުފިޔާގެ ބަޖެޓެެކެވެ. ނަމަވެސް މިދިޔަ އޮކްޓޫބަރު މަހުގެ 24 ވަނަ ދުވަހު ރައްޔިތުންގެ މަޖިލީހަށް ހުށަހަޅާ މިހާރު ފާސްކޮށްފައިވާ 493 މިލިއަން ރުފިޔާގެ ސަޕްލިމެންޓްރީ ބަޖެޓާ އެކު ދައުލަތުގެ މިއަހަރުގެ ބަޖެޓުގެ ޖުމްލަ އަދަދު ތަކަށް މިހާރު ވަނީ ބަދަލު އައިސްފައެވެ.\nއެގޮތުން ފިނޭންސް މިނިސްޓަރު އަހްމަދު މުނައްވަރު ވިދާޅުވީ މިއަހަރުގެ ބާކީ ދުވަސް ތަކުގެ ހަރަދުތައް ހަމަޖެއްސުމަށް މަޖިލީހަށް ހުށަހެޅި ސަޕްލިމެންޓްރީ ބަޖެޓާއެކު މިއަހަރުގެ ދައުލަތުގެ ބަޖެޓުގެ ޖުމްލަ އަދަދު 27.3 ބިލިއަން ރުފިޔާ އަށް އަރާނެ ކަމަށެވެ. މިއަހަރު މުޅި ޖުމްލަ ދައުލަތަށް 20.8 ބިލިއަން ރުފިޔާ އާމްދަނީގެ ގޮތުގައި ލިބޭނެ ކަމަށާއި އަދި މިއަހަރު މުޅި ޖުމްލަ 22.5 ބިލިއަން ރުފިޔާ ދައުލަތުން ހަރަދު ކުރާނެ ކަމަށްވެސް މިނިސްޓަރު ވިދާޅުވި އެވެ. އެހެންކަމުން މިއަހަރު ނިމޭއިރު ދައުލަތުގެ މިއަހަރުގެ ބަޖެޓް ދަރަނި އުޅޭނީ 1.7 ބިލިއަން ރުފިޔާގައި ކަމަށްވެސް ވިދާޅުވި އެވެ. ނަމަވެސް މީރާގެ ތަފާސްހިސާބުތަކަށް ބަލާއިރު ސަރުކާރުން ލަފާކުރާ އަދަދަށް މިއަހަރު އާމްދަނީ ލިބޭނެ ކަމަކަށް ލަފައެއް ނުކުރެވެ އެވެ.


Nasruge dhuvas faahaga kuran beyvvi evvumun baeh meehun fuluhunge belumuge dhashah | Mihaaru\nޕީޕީއެމުން އެ ޕާޓީގެ އޮފީސް ކުރިމަތީ ބޭއްވި އެއްވުމުގެ ތެރެއިން މީހަކު ހައްޔަރުކުރަނީ. -- ފޮޓޯ: ހުސެން ވަހީދު / މިހާރު\nނަސްރުގެ ދުވަހުގެ އެއްވުމުގެ ތެރެއިން ބައެއް މީހުން ފުލުހުންގެ ބެލުމުގެ ދަށަށް ގެންގޮސްފި\n02 ނޮވެމްބަރ 2019 - 21:26 60 comments\nނަސްރުގެ ދުވަސް ފާހަގަކުރުމަށް ޕީޕީއެމް އިން އެ ޕާޓީގެ އޮފީސް ކުރިމަތީގައި މިރޭ ބޭއްވި އެއްވުން ފެށުމާ އެކު ބައެއް މީހުން ފުލުހުންގެ ބެލުމުގެ ދަށަށް ގެންގޮސްފި އެވެ.\nޕީޕީއެމުން ބުނި ގޮތުގައި ކައުންސިލް ތިން މެންބަރަކާއި، މިރޭގެ އެއްވުމުގައި ބައިވެރިވި ޑީއާރްޕީގެ ރެޖިސްޓްރާ އަދި މާފަންނު ހުޅަނގު ދާއިރާގެ ކުރީގެ މެންބަރު އަބްދުﷲ ރިފާއު (ބޮޗޭ) ވަނީ ފުލުހުންގެ ބެލުމުގެ ދަށަށް ގެންގޮސްފަ އެވެ.\nޕީޕީއެމް އޮފީސް ކުރިމަތީ "ބަޑި ބުރާސްފަތި" ނަމުގައި އެއްވުން ބޭއްވީ ނަސްރުގެ ދުވަސް ފާހަގަކުރަން އެ ޕާޓީން ކާނިވަލުގައި ބާއްވަން އުޅުނު އެއްވުމަށް އެ ތަން ނުލިބުމުން ކަމަށް ކުރިން ވަނީ ބުނެފަ އެވެ. އަދި ފުލުހުން ވަނީ ސުލްހަވެރިކަމާ އެކު އެއްވެ އުޅުމުގެ ގާނޫނާ ހިލާފަށް ބާއްވާ އެއްވުންތަކަށް ފުރުސަތު ނުދޭނެ ކަމަށް ވެސް ބުނެފަ އެވެ.\nނޮވެމްބަރު 3، 1988 ގައި ސްރީ ލަންކާގެ ހަނގުރާމަވެރި ޖަމާއަތަކާ ގުޅިގެން ދިވެހިންގެ ބަޔަކު ރާއްޖޭގެ ވެރިކަން ބަދަލުކުރަން ދިން އުދުވާނީ ހަމަލާގައި ދިވެހިންނަށް ލިބުނު ނަސްރު ފާހަގަކުރާ ދުވަހު ޖަލްސާއެއް ބާއްވަން ކާނިވާ ސަރަހައްދު ނުދިނީ ނަސްރުގެ ދުވަސް ފާހަގަކުރަން މި ސަރުކާރުން ބޭނުން ނުވާތީ ކަމަށް ޕީޕީއެމް/ޕީއެންސީ އިން ވަނީ ބުނެފަ އެވެ.\nޕީޕީއެމުން އެ ޕާޓީގެ އޮފީސް ކުރިމަތީ ބޭއްވި އެއްވުން ކޮންޓްރޯލް ކުރަން ފުލުހުން މަސައްކަތްކުރަނީ. -- ފޮޓޯ: ހުސެން ވަހީދު / މިހާރު\nޕީޕީއެމް ކުރިމަތީ އެއްވުން ފެށުމުގެ ކުރިން ފުލުހުން ގޮސް، ޕޭވްމަންޓް މައްޗަށް މީހުން އަރުވައި މަގުމަތީގައި މީހުން ތިބުން މަނާކުރި އެވެ. އެ އެންގުމާ ހިލާފުވެ ފުލުހުންގެ އަމުރަށް ނުކުރިމަންތެރިކަން ދެއްކި ބައެއް މީހުން ފުލުހުންގެ ބެލުމުގެ ދަށަށް ގެންދިޔަތަން ފެނުނެވެ.\nއޭގެ ފަހުން އެއްވުން ކުރިއަށް ގެންދިޔައީ ޕީޕީއެމް އޮފީސް ކުރިމަތީގައި ސްޕީކަރު ބަހައްޓައި ވާހަކަ ދައްކަމުން ދިޔައިރު މަގުގެ އަނެއް ފަޅިން އާޓިފިޝަލް ބީޗު ފަޅީގައި މީހުން އިށީނދެ ތިބެގެންނެވެ. ދުވަހާ ގުޅޭ ބައެއް ލިޔުންތަކާއި އިސްލާމް ދީނަށް ފުރައްސާރަކުރުމާ ދެކޮޅަށް ލިޔެފައިވާ ލިޔުންތައް އެއްވުމުގެ ބައިވެރިން ގެންގުޅުނެވެ.\nނޮވެމްބަރު3ގެ އުދުވާނީ ހަމަލާގައި 19 ދިވެއްސަކު ޝަހީދުވި އެވެ.\nއިތުރު ލިޔުންތައް ނޮވެމްބަރު3ނޮވެމްބަރު3ބަޣާވާތް ޕީޕީއެމް


Olivier Giroud Faseyha Kamaai Eku Chelsea Ah Badhaluvy Kihineh Kan Engey Tha? - Vaguthu\nއޮލިވިއޭ ޖިރޫޑް ފަސޭހަ ކަމާ އެކު ޗެލްސީ އަށް ބަދަލުވީ ކިހިނެތްކަން އެނގޭތަ؟\nމީގެ ކުރިން އާސެނަލް އަށް ކުޅެމުން އައި ފްރާންސްގެ ފޯވާޑް އޮލިވއޭ ޖިރޫޑް ޗެލްސީ އަށް ބަދަލުވީ ޓްރާންސްފާ މާކެޓް ބަންދުވި ދުވަހުއެވެ. އާސެނަލް ފަދަ ކްލަބަކުން ވާދަވެރި ޗެލްސީ އަށް ޖިރޫޑް ފަދަ ކުޅުންތެރިޔަކު ވިއްކާލުމުން ގިނަ ބަޔަކަށް ސިހުމެއް ލިބިގެން ދިޔައެވެ. އެހެން ނަމަވެސް، އޭނާ މިވަނ މިކަން އެހައި ފަސޭހަ ކަމާއި އެކު ކުރެވުނީ ކިހިނެތްކަން ހާމަ ކޮށްފައެވެ\nނޫހަކަށް ދިން އިންޓަވިއު އެއްގައި ޖިރޫޑް ބުނެފައި ވަނީ އާސެނަލް އިން އޭނާ އަށް ޤަވާއިދުން ކުޅެން ނުލިބޭ ކަމަށާއި، މިކަމުގެ ސަބަބުން އެހެން ކްލަބަކަށް ބަދަލުވާން އޭނާ ނިންމީ ކަމަށެވެ. އާސެނަލް އަށް ޑޯޓްމަންޓުން އޮބްމަޔަންގް ގެނައުމުން ޖިރޫޑް ވަނީ އާސެނަލްގެ ކޯޗު، އާސެން ވެންގާ ކައިރީގައި އޭނާ އެހެން ކްލަބަކަށް ބަދަލުކޮށްދޭން އެދި ޕްރެޝަރު ކޮށްފައެވެ.\nމިއާއިއެކު، ވެންގާ ވަނީ އޭނާ އެހެން ކްލަބަކަށް ބަދަލުކޮށްދޭނޭ ކަމަށް ބުނެ އެ ވައުދު ފުއްދާފައެވެ. ޖިރޫޑް އިތުރަށް ބުނެފައި ވަނީ އޭނާ އަށް ޗެލްސީ އަށް އެހައި ފަސޭހަ ކަމާއި އެކު ބަދަލު ވެވުނީ ވެންގާ އެކަމަށް އެއްބާރުލުން ދިނުމުންނެވެ.\n5އަހަރާއި ބައިގެ މުއްދަތަށް އާސެނަލްގައި ކެރިއަރު ހޭދަކޮށްފައިވާ ޖިރޫޑް އެ ކްލަބު ދޫކޮށް ޗެލްސީ އަށް ގޮސްފައި ވާއިރު، ވެންގާ ވަނީ ޖިރޫޑް ރަޝިޔާގައި އޮންނަ ފީފާ ވޯލްޑް ކަޕުގައި ކުޅޭތަން ބަލަން ބޭނުންވާ ކަމަށްވެސް ބުނެފައެވެ.\nޗެލްސީގައި ރަނގަޅު ކުޅުމެއް ޖިރޫޑް ދައްކަމުން އަންނަ އިރުގައި، މިރޭ ޗެމްޕިއަންސް ލީގުގައި ޗެލްސީ ވަނީ ބާސެލޯނާ އާއި ދެކޮޅަށް ނިކުތުމަށް ތައްޔާރުވެފައެވެ.


6 kilo ge drug aa eku hayyaru kuri2meehunge mauloomaathu aanmukoffi | Mihaaru\nމަސްތުވާތަކެތީގެ ވިޔަފާރިކުރާ ކަމުގެ ތުހުމަތުގައި މިދިޔަ މަހު ހައްޔަރު ކުރި އަފްސަލް ރަޝީދު (ކ) އާއި މުހައްމަދު ޝަރީފް -- ފޮޓޯ: ފުލުހުން\nހަ ކިލޯގެ ޑްރަގާއެކު ހައްޔަރު ކުރި ދެ މީހުންގެ މައުލޫމާތު އާންމުކޮށްފި\n02 ޖުލައި 2020 - 13:25 27 comments\nރާއްޖެއަށް ފުޅާ ދާއިރާއެއްގައި މަސްތުވާތަކެތި އެތެރެކޮށް، ވިޔަފާރިކުރާކަމުގެ ތުހުމަތުގައި މިދިޔަ މަހު ހުޅުމާލެ އިން ހައްޔަރުކުރި ދެ މީހުންގެ ފޮޓޯ އާއި މައުލޫމާތު ފުލުހުން މިއަދު އާންމުކޮށްފި އެވެ.\nފުލުހުން ހިންގި ހާއްސަ އޮޕަރޭޝަނެއްގައި 6.8 ކިލޯގެ ކެނަބިސްއާ އެކު މިދިޔަ މަހުގެ 15 ގައި ހައްޔަރުކޮށްފައި ވަނީ ގއ. ކޮލަމާފުށި، ކަރަންކާވިލާގެ އަފްސަލް ރަޝީދު 33، އާއި ގދ. ވާދޫ، އަސްރަފީގެ، މުހައްމަދު ޝަރީފް 43، އެވެ.\n6 KG ge Cannabis aaeku Drug network eh athulaigenfi\nމި މައްސަލައިިގައި އިތުރު މީހަކު ހައްޔަރު ކުރި ނަމަވެސް، އެ މީހާ ވަނީ ދޫކޮށްލައިފަ އެވެ. އެއީ އޭނާއާ ގުޅޭ ތަންތަން ބަލައި ފާސްކުރި އިރު މަސްތުވާތަކެތި ކަމަށް ބެލެވޭ އެއްވެސް އެއްޗެއް ނުފެނުމުން ކަމަށް ފުލުހުން ބުންޏެވެ.\nފުލުހުން ބުނިގޮތުގައި، ޝަރީފް އާއި ރަޝީދު ބަންދުގައި ބައިތިއްބައިގެން ތަހުގީގު ކުރިއަށް ގެންދިއުމަށް ކްރިމިނަލް ކޯޓުން އިއްޔެ ވަނީ އިތުރު 15 ދުވަސް ދީފަ އެވެ. މިއީ އެ މީހުންގެ ބަންދުގެ މުއްދަތު އިތުރުކުރި ދެ ވަނަ ފަހަރެވެ.\nޝަރީފް އަކީ މަސްތުވާތަކެތީގެ މައްސަލަތަކާ ގުޅޭ ކުށުގެ ރިކޯޑު އޮންނަ މީހެއް ކަމަށް ފުލުހުން ބުންޏެވެ. އަދި ފުޅާ ދާއިރާއެއްގައި މަސްތުވާތަކެތީގެ ވިޔަފާރި ކުރާ ކަމުގެ ތުހުމަތުގައި މީގެ ކުރިން ވެސް ހައްޔަރުކޮށްފައިވާ ކަމަށް ފުލުހުން ބުނެ އެވެ.\nމި މައްސަލަ ފުލުހުން އަންނަނީ އިތުރަށް ތަހުގީގު ކުރަމުންނެވެ.\nAdduah gendhiya 5Kg drug athulaigenfi\nމަސްތުވާތަކެއްޗާ ދެކޮޅަށް ފުލުހުން މިހާރު އަންނަނީ ބޮޑެތި އޮޕަރޭޝަންތަކެއް ހިންގަމުންނެވެ. އެގޮތުން، އައްޑު އަށް ފަސް ކިލޯގެ މަސްތުވާތަކެތި ގެންދިޔަ ހަ މީހަކު ވެސް ފުލުހުން ވަނީ މިދިޔަ ހޯމަ ދުވަހު ހައްޔަރުކޮށްފަ އެވެ.\nއިތުރު ލިޔުންތައް ފުލުހުން ހުޅުމާލެ މަސްތުވާތަކެތި ކުށްކުރުން


25 މީހުންނާއެކު މަސްވެރިކަން ކުރަމުން ދިޔަ ދޯންޏެއް މެދުން ބިންދައިގެން ގޮސްސި | Sandhaanu\n25 މީހުންނާއެކު މަސްވެރިކަން ކުރަމުން ދިޔަ ދޯންޏެއް މެދުން ބިންދައިގެން ގޮސްސި\n25 މީހުންނާއެކު މަސްވެރިކަން ކުރަމުންދިޔަ ދޯންޏެއް މެދުން ބިންދައިގެން ގޮސްސި އެވެ.\nއެމްއެންޑީއެފްއިން ބުނީ ބިންދައިގެން ދިޔައީ މަސްވެރިކަން ކުރަމުންދިޔަ “މޮހިރާ” ނަމަކަށް ކިޔާ ފައިބަރު ދޯނެއްކަމަށާ، މި ދޯނި ބިންދައިއިން ދިޔައިރު އޮތީ ގއ.ދެއްވަދޫގެ އުތުރުން 8.95 ނޯޓިކަލް ބޭރުގައި ކަމަށެވެ.\nމައުލޫމާތު ލިބިފައިވާގޮތުގައި މިއީ އައްޑޫސިޓީ ހިތަދޫ މަސްދޯންޏެކެވެ.\nއެމްއެންޑީއެފްއިން ބުނީ މި ދޯނި ބިންދައިގެން ދިޔައީ މޫސުމް ގޯސް ވުމުގެ ސަބަބުންކަމަށާ، އެ ހާދިސާގެ މައުލޫމާތު ލިބިފައިވަނީ މިއަދު ހެނދުނު 7:11 ހާއިރުކަމަށެވެ.\nމި ހާދިސާގައި އެއްވެސް މީހަކަށް ގެއްލުން ލިބިފައި ނުވާކަމަށް އެންއެންޑީއެފްއިން ބުނެއެވެ.\nއެ ސަރަހައްދުގައި އެމްއެންޑީއެފްގެ ސަދަން އޭރިއާގެ ކޮސްޓްގާޑްން މިހާރު އަންނަނީ ހަރަކާތްތެރިވަމުންނެވެ.\nމި ދޯނި ބިންދައިގެން ގޮސްފައި މިވަނީ އުތުރާއި މެދު ރާއްޖެތެރޭގައި ކަނޑުދަތުރުކުރާ ފަރާތްތަކުން މޫސުމަށް ސަމާލުވުމަށް މޫސުމާއި ބެހޭ ގައުމީ އިދާރާއިން ވަނީ އިލްތިމާސްކޮށްފައިވަނިކޮށެވެ.\nމޫސުމާއި ބެހޭ އިދާރާއިން ހާމަކުރާގޮތުގައި ރާއްޖޭގެ އެކި ހިސާބަށް ގުގުރުމާއެކު ވިއްސާރަކުރާނެއެވެ. އަދި ބައެއް ރަށްތަކަށް ބޯކޮށް ވާރޭ ވެހުން އެކަށީގެންވާކަމަށްވެސް މޫސުމާބެހޭ ގައުމީ އިދާރާއިން ވިދާޅުވެއެވެ.\nއެގޮތުން އުތުރާއި މެދު ރާއްޖެތެރޭގެ ކަނޑުތައް އާއްމުގޮތެއްގައި ގަދަވާނެކަމަށާއި ދެކުނުގެ ކަނޑުތައް އާދައިގެ ވަރަކަށް ގަދަވެފައި ވިލާގަނޑުގައި ގަދަވާނެކަމަށްވެސް މުސުމާއި ބެހޭ ގައުމީ އިދާރާއިން ހާމަކުރެއެވެ.


Gavaidhun doctor ah dhahkkai cancer baleege alaamaai thakah faaraveri vaan jehey: Amru - One Online\nއެސްޓީއޯގެ އެމްޑީ ހުސެއިން އަމްރު "އޮންކޯ ސްޕެކްޓްރާ އެޑިޝަން 2" ފޯރަމުގައި ވާހަކަ ދައްކަވަނީ --- ފޮޓޯ: އެސްޓީއޯ\nގަވައިދުން ޑޮކްޓަރަށް ދައްކައި ކެންސަރު ބަލީގެ އަލާމާތްތަކަށް ފާރަވެރިވާން ޖެހޭ: އަމްރު\nކެންސަރު ބައްޔަކީ ގިނަ ފަހަރަށް ތިމާއަށްވެސް ނޭނގި ޖެހޭ ބައްޔެއް ކަމަށާއި ގަވައިދުން ޑޮކްޓަރަށް ދައްކައި މި ބަލީގެ އަލާމާތްތަކަށް ފާރަވެރިވާން ޖެހޭ ކަމަށް އެސްޓީއޯގެ މެނޭޖިން ޑިރެކްޓަރު ހުސައިން އަމްރު ވިދާޅުވެއްޖެއެވެ.\nއަމްރު މިހެން ވިދާޅުވެފައި ވަނީ މިއަދު ކުރެއްވި ޓުވީޓެއްގައެވެ. މި ޓުވީޓުގައި އިއްޔެ ފެށި "އޮންކޯ ސްޕެކްޓްރާ އެޑިޝަން 2" ފޯރަމުގައި ދެއްކެވި ވާހަކަ ތަކަށް އަމްރު އިޝާރާތް ކުރެއްވިއެވެ.\nއެގޮތުން ކެންސަރު ބަލީގެ ވާހަކައަކީ މީހުން ދައްކާ ހިތްވާ ވާހަކައެއް ނޫން ކަމަށާއި، އެއީ ގިނަ ފަހަރަށް މީހުން އަޑުއެހުމަށް ބޭނުންނުވާ ވާހަކައެއް ކަމަށް އަމްރު ވިދާޅުވިއެވެ. އަދި ކަން މިހެން ހުރި ނަމަވެސް ރާއްޖޭގައި ކެންސަރު ބަލި ގިނަވަމުން އަންނަކަން އަމްރު ފާހަގަ ކުރެއްވިއެވެ.\nއަމްރު ވިދާޅުވީ މީހުންނަށް ހީވާވަރަށް ވުރެ އަވަސް ސްޕީޑެއްގައި ރާއްޖޭގައި ކެންސަރު ބަލި ފެތުރެމުން އަންނަ އިރު މި ބައްޔަކީ ގިނަ ފަހަރަށް ވަކި އަލާމާތްތަކެއް ފެނުމުގެ ކުރިން މި ބަލި ޖެހިފައިވާކަން ދެނެ ނުގަނެވޭ ބައްޔެއް ކަމަށެވެ. އަދި ދިރިއުޅުމުގެ ވައްޓަފާޅި ސިއްހަތަށް ފައިދާ ކުރުވަނިވި ގޮތަކަށް ބަދަލުކޮށް، ގަވައިދުން ޑޮކްޓަރަށް ދެއްކުމުގެ އިތުރުން މި ބަލީގެ އަލާމާތްތަކަށް ފާރަވެރިވެ ތިބުމަކީ ވެސް މުހިއްމު ކަމެއް ކަމަށް އަމްރު ވިދާޅުވިއެވެ.\n"އޮންކޯ ސްޕެކްޓްރާ އެޑިޝަން 2" ފޯރަމުގައި ދެއްކެވި ވާހަކައިގަވެސް މި ކަންކަން ފާހަގަ ކުރައްވާފައިވާނޭ ކަމަށް އަމްރު ވިދާޅުވިއެވެ. މީގެ އިތުރުން އިއްޔެ މި ފޯރަމް ފެއްޓެވުމުގެ ގޮތުން ވާހަކަ ދައްކަވަމުން އަމްރު ވަނީ މި ބަލީގެ މީހުންނަށް ދޭ ފަރުވާއެކޭ އެއްގޮތަށް ބައްޔަށް މީހުން ހޭލުންތެރި ކުރުމާއި މި ބަލި ޖެހުމުގެ ކުރިން ރައްކާތެރިކަމުގެ ފިޔަވަޅު އެޅުމަކީވެސް މުހިއްމު ކަމެއް ކަމަށް ވިދާޅުވެފައެވެ.\nތިން ދުވަހުގެ މި ފޯރަމަކީ އެސްޓީއޯ، އައިޖީއެމްއެޗް، ކެންސާ ސޮސައިޓީ އޮފް މޯލްޑިވްސް، ހުޅުމާލޭ ހޮސްޕިޓަލް އަދި މިދާއިރާގެ އެކި ފަރާތްތަކުގެ ބައިވެރިވުމާއެކު ކުރިއަށް ގެންދާ ފޯރަމެކެވެ. މި ފޯރަމުގައި ވާހަކަ ދައްކަވަމުން ރައީސް އޮފީހުގެ މިނިސްޓަރު އަލީ ޝިޔާމް ވަނީ އެވްރެޖްކޮށް ކޮންމެ މަހަކު އައިޖީއެމްއެޗްގެ އޮންކޮލޮޖީ ޑިޕާޓްމަންޓުގައި 53 މީހުން ކެންސަރު ބައްޔަށް ފަރުވާ ހޯދުމަށް ރަޖިސްޓްރީ ވާކަމަށް ވިދާޅުވެފަ އެވެ.\nގުޅޭ ޓެގު ސިއްހަތު ހުޅުމާލެ ހޮސްޕިޓަލް އައިޖީއެމްއެޗް އެސްޓީއޯ ހުސެއިން އަމްރު


Ooredoo Supernet Ge Hidhumaiy Maamendhoo Ah - Vaguthu\nމާމެންދޫ މަތިން ނަގާފައިވާ ފޮޓޯއެއް-- ފޮޓޯ: އުރީދޫ\nއުރީދޫގެ ފިކްސްޑް ބްރޯޑް ބޭންޑުގެ ހިދުމަތް، "ސުޕަނެޓް" ގއ. މާމެންދު އަށް މިއަދު ތައާރަފްކޮށްފިއެވެ.\nމި ހިދުމަތުގެ ސަބަބުން އިންޓަނެޓް 100 އެމްބީޕީއެސް އާ ހަމައަށް ހަލުވިވެ، ބޮޑެތި އެލަވަންސްތަކެއް ލިބޭނެއެވެ. އަދި ސުޕަނެޓްގެ ހިދުމަތް މާމެންދޫއިން ހޯދާ ފުރަތަމަ 20 ފަރާތަށް މައިކްރޮސޮފްޓް 360 ލައިސެންސް ވެސް ލިބޭނެއެވެ.\nއުރީދޫގެ އެކްޓިން ޗީފް ކޮމާޝަލް އޮފިސަރު ހުސައިން ނިޔާޒު މިއަދު ވިދާޅުވީ އެ ކުންފުނިން އަބަދުވެސް މަސައްކަތް ކުރަނީ ރާއްޖޭގެ އެކި ކަންކޮޅުތަކުގައި ދިރިއުޅޭ ރައްޔިތުންނަށް ފެންވަރު ރަނގަޅު އިންޓަނެޓްގެ ހިދުމަތް ފޯރުކޮށްދިނުމަށް ކަމަށެވެ.\n"މިއަދު އުރީދޫ ހޯމް ބްރޯޑްބޭންޑް، ސުޕަނެޓްގެ ހިދުމަތް މާމެންދޫގެ ރައްޔިތުންނަށް ފޯރުކޮށްދީ އިތުރު ފުރިހަމަކަމާއި އެކު އިންޓަނެޓް ބޭނުންކުރުމުގެ ފުރުސަތު ހުޅުވާލެވުމަކީ، އަޅުގަނޑުމެންނަށް ލިބޭ ވަރަށް ބޮޑު އުފަލެއް،" ނިޔާޒް ވިދާޅުވިއެވެ.\n"ކުރިއަށް އޮތް ތަނުގައި ވެސް ރައްޔިތުންގެ ދިރިއުޅުން އިތުރަށް ފާގަތިކޮށް ކުރިއެރުން ހޯދައިދިނުމަށް އަޅުގަނޑުމެން ކުރަމުންދާ މަސައްކަތްތައް ރާއްޖޭގެ ހުރިހާ ކަންކޮޅުތަކެއްގައި ވެސް ކުރަމުންދާނެކަމުގެ ޔަގީންކަން އަރުވަން،"\nއުރީދޫން ވަނީ ދާދި ފަހުން އެ ކުންފުނީގެ ސުޕަނެޓް ޕެކޭޖްތަކަށް ބޮޑެތި ބަދަލުތަކެއް ގެނެސް އަޕްގްރޭޑްކޮށްފައެވެ. އެ ބަދަލާއެކު ސުޕަނެޓް ކަސްޓަމަރުންނަށް ފަސް ގުނަ އިތުރު ސްޕީޑާއެކު 68 އިންސައްތައާ ހަމައަށް އިތުރު ޑޭޓާ އަދި ކުރިއަށްވުރެ ހަލުވި ތްރޮޓްލް އިންޓަނެޓް ސްޕީޑް ލިބެއެވެ.\nއުރީދޫން %100 އާއި ހަމައަށް އިތުރު ޑޭޓާ އާއިއެކު ބާކީ ޑޭޓާ އަނެއް މަހަށް\nމުޅި މާލެ ވައިފައި ކުރަން ސިޓީ ކައުންސިލުން ނިންމައިފި


ގަބީލާޓީމް މައިކަޕްގައި ބައިވެރިވުމަށް ދެކުނު ހުވަފެން ހަގީގަތަކަށް! — Ihavandhoo.com\nގަބީލާޓީމް މައިކަޕްގައި ބައިވެރިވުމަށް ދެކުނު ހުވަފެން ހަގީގަތަކަށް!\n6 ޑިސެމްބަރު 2018 1 މުހައްމަދު އަކްރަމް\nގަބީލާ އެފްސީ މައިކަޕްގައި ބައިވެރިވުމަށް ދެކެމުންދިޔަ ހުވަފެން 11 އަހަރުފަހުން ހަޤީގަތަކަށް ވެފައިވާކަމަށް އެޓީމުން ބުނެފިއެވެ. ގަބީލާ އެފްސީގެ ކެޕްޓަން އަހުމަދު ރިޞްވާން މިނޫހަށް މައުލޫމާތު ދިންގޮތުގައި ގަބީލާ ޓީމް ވުޖޫދުވެފައިވަނީ ކުޅިވަރާއި އިޖްތިމާއީ ޙިދުމަތުގެ ތެރެއިން ތަފާތު ދެއްކުމުގެ މަޤްސަދުގައެވެ.\nއެގޮތުން މައިކަޕް މުބާރާތުގައި އެޓީމުން ބައިވެރިވުމަށް ވޭތުވެދިޔަ 11 އަހަރު ކުރި އުއްމީދު މިއަހަރު ހަޤީގަތަކަށް ވެގެންދާނެކަމަށް އޭނާ ބުންޏެވެ. އޭނާ އިތުރަށް ބުނިގޮތުގައި ގަބީލާ ޓީމުން މިފަހަރުގެ މައިކަޕަށް ނުކުންނަނީ ވަރުގަދަ އަދި މުއްސަނދި ޓީމްތަކާއި ވާދަކޮށް ތަފާތު ނަތީޖާ ދެއްކުމުގެ އުއްމީދުގައި ކަމަށެވެ. މިކަމަށް ސަޕޯޓަރުންގެ އެހީތެރިކަން ބޭނުންވާކަމަށް އޭނާ ބުންޏެވެ.\nމިފަހަރުގެ މައިކަޕް މުބާރާތުގައި 12 ޓީމެއް ވާދަކުރާއިރު ގަބީލާ އެފްސީ ހިމެނެނީ ގޫރޫޕް ދޭއްގައެވެ. އެގުރޫޕުގައި ދެން ހިމެނޭ ޓީމްތަކަކީ ޖަންގަލް ރިޔުނައިޓެޑް، ސެންސިޓީގެ އިތުރުން މާރަންދޫ ޔޫތު ސޮސައިޓީއެވެ.\nhum. varah thafaathu dhahkaa baeh thee. school dhaurun feshigenves nikan thafaathu dhakkaa baeh thee. team captain thigroup ufedhdhi kamah bunaa maqusadhu mihaaraku qaboolrh nukurevey. teamuge akhulaagu dhakkamun.\n–6ޑިސެމްބަރު 201800


India in Ibu ah maruhabaa kiyaifi | Mihaaru\n24 ސެޕްޓެމްބަރ 2018 - 10:14 35 comments\nރިޔާސީ އިންތިހާބު ކާމިޔާބުކުރެއްވި އިދިކޮޅު ކޯލިޝަންގެ ކެންޑިޑޭޓް އިބްރާހިމް މުހައްމަދު ސޯލިހް (އިބޫ) އަށް އިންޑިއާ އިން މަރުހަބާ ކިޔައި ދެ ގައުމުގެ ގުޅުން ބަދަހިވެގެންދާނެ ކަމަށް އުންމީދުކުރާ ކަމަށް ބުނެފި އެވެ.\nއިންޑިއާގެ އެކްސްޓާނަލް އެފެއާޒް މިނިސްޓްރީން ނެރުނު ބަޔާނުގައި، އިއްޔެ ބޭއްވި އިންތިހާބުން ބޮޑު ތަފާތަކުން އިބޫ ކުރި ހޯއްދަވާފައި ވާތީ އެކަން ފާހަގަކޮށް ބުނީ އިލެކްޝަންސް ކޮމިޝަނުން ވީ އެންމެ އަވަހަކަށް ދާއިމީ ނަތީޖާ އިއުލާނުކުރާނެ ކަމަށް އުންމީދުކުރާ ކަމަށެވެ.\n"މި އިންތިހާބަކީ ހަމައެކަނި، ދިވެހިރާއްޖޭގެ ޑިމޮކްރަސީ އަށް ލިބުނު ބޮޑު ކާމިޔާބީއެއް ނޫނެވެ. މިއީ ޑިމޮކްރަސީގެ ހަމަތަކާއި ގާނޫނު ނެގެހެއްޓުމަށް ދޭ އިސްކަން ވެސް އަންގައިދިން ކަމެކެވެ،" ބަޔާނުގައިވެ އެވެ.\nއިންޑިއާ އިން ބުނީ އެ ގައުމުން ގެންގުޅޭ، އަވަށްޓެރި ގައުމުތަކަށް އިސްކަންދޭ "ނެއިބަހުޑް ފަސްޓް" ޕޮލިސީގެ ދަށުން ރާއްޖެއާ އެކު ގުޅުންތައް އިތުރަށް ބަދަހިވެގެން ދާނެ ކަމަށް އުންމީދުކުރާ ކަމަށެވެ.\nއިއްޔެ ބޭއްވި އިންތިހާބުގެ ވަގުތީ ނަތީޖާ ދައްކާ ގޮތުން އިބޫ އަށް 134,616 ވޯޓު ވަނީ ލިބިފަ އެވެ. ރައީސް އަބްދުﷲ ޔާމީނަށް ލިބިވަޑައިގަތީ 96،132 ވޯޓެވެ. ވޯޓު ލުމުގެ ހައްގު ލިބިގެންވާ 262,135 މީހުންގެ 89.22 ޕަސެންޓް މީހުން ވަނީ އިންތިހާބުގައި ވޯޓު ދީފަ އެވެ.\nއިންޑިއާ އަކީ ޒަމާނުންސުރެ ރާއްޖެއާ އެންމެ ގުޅުން ރަނގަޅު އެއް ގައުމު ނަމަވެސް ރައީސް އަބްދުﷲ ޔާމީންގެ ވެރިކަމުގައި ދެ ގައުމުގެ ގުޅުން ވަނީ ވަރަށް ބޮޑަށް ގޯސްވެ އެވެ. އަދި އިންޑިއާ އިން އައީ ރާއްޖޭގެ ސިޔާސީ މަސްރަހާ މެދު ކަންބޮޑުވުން ފާޅުކޮށް، ފާޑު ކިޔަމުންނެވެ.\nއިތުރު ލިޔުންތައް އިންޑިއާ ރައީސް އިބްރާހިމް މުހައްމަދު ސޯލިހް އިދިކޮޅު އިއްތިހާދު ރާއްޖެ-އިންޑިއާ


ދުވަސްކޮޅަކަށް ގދ.ވާދޫގައި ވެސް ދޮންމަނިކު ކިޔަވައިދެއްވަން އުޅުއްވި އެވެ. އެދުވަސްވަރު ހެއްދެވި ދިވެހި ބަހުގެ ބަސްފޮތުގެ ނަމަކީ "ބަސްދަބަސް" އެވެ. އެ ފޮތުގެ ދީބާޖާ ފައްޓަވާފައިވަނީ، އިސްކޮށް ބިސްމި ކުރީލައި މި ޢިބާރާތުންނެވެ. ތަރުޖަމާކުރުމުގެ ރޮނގުން މަޝްހޫރު ގައްދޫ ރަޝީދަކީ، ދެކުނުގޭ ދޮންމަނިކުގެ މުސްޠަފާ ރަޝީދުގެ ބޭފުޅެކެވެ. މުސްތަފާ ރަޝީދުގެ މަންމައަކީ، ސިއްކަ ދޮންޙުސައިން ތައްޚާނުގެ މަރިޔަމް މަނިކެފާނުގެ ދޮންމަނިކެ އެވެ. (މި ދޮންމަނިކެގެ އިތުރު ތަފްޞީލް "ސިއްކަގޭ ދޮންޙުސައިން މަނިކުފާނުގެ ލިޔުއްވުންތައް "މި ފޮތުގެ 15 ވަނަ ޞަފްޙާއިން ފެށިގެން 29 ވަނަ ޞަފާޙާއާ ދެމެދު ލިޔެފައިވާނެ އެވެ.) ދޮންމަނިކު، މަޑަވެލީގެ ގޮއި ލިއުއްވައިގެން އެރަށުގައި ހުންނެވި ދުވަސްވަރު ކައިވެނި ބައްލަވައިގަތީ އެރަށު އަދުންގޭ (މަތިއޮއްޅާ) ދޮންކަމަނާ އާއި އެވެ. މިކައިވެނީގެ ދަރިއަކީ ފާޠިމާމަނިކެ ރަތްލިލީގެ/ މާތޮޑާ އެވެ. މީނާގެ ދަރިންނަކީ ނިޢުމަތު އިބްރާހީމް، ރަމްލާ އިބްރާހީމް، އަދި ރަޙުމާ އިބްރާހީމެވެ.\nދެކުނުގޭ ދޮންމަނިކު މާތޮޑާއިން ކައިވެނިކުރެއްވީ ތިރުގޭ ބޮޑުދޮންބެއްޔާގެ ދޮންމަރިޔަމްއާއި އެވެ. މިކައިވެނީގެ ދަރިންނަކީ އައިސާމަނިކެ، އަދި އާމިނާމަނިކެ އެވެ. މާތޮޑާ ގާޟީކަން ކުރެއްވި އަލްފާޟިލް އާދަމްމަނިކަކީ އާމިނާމަނިކެގެ ދަރިއެކެވެ.


Dhiraagu inn eSim thaarafu kohfi\nދިރާގުން "އީ-ސިމް" ގެ ހިދުމަތް ތައާރަފްކޮށްފިއެވެ. ދިރާގު އީ-ސިމް އެކްޓިވޭޓް ކުރެއްވުމަށް ފަސޭހަކަމާއެކު ދިރާގު އެޕް މެދުވެރިކޮށް ދިރާގު ސިމެއް ލިބޭ އަގުގައި (30 ރުފިޔާ) ކަސްޓަމަރުންނަށް އެކްޓިވޭޓް ކޮށްލެވޭނެއެވެ.\nމި ތަޢާރަފު ކުރެވިގެންދިޔަ އީ-ސިމް މެދުވެރިކޮށް ކަސްޓަމަރުންނަށް ޑިޖިޓަލް މުސްތަގުބަލަކަށް ވާސިލް ވުމަށް އިތުރު ބާރަކަށްވެ މޮބައިލް ކަނެކްޝަންތައް މެނޭޖް ކުރުމުގައި އިތުރު ލުއި ފަސޭހަތަކެއް ލިބިގެންދާނެއެވެ.\nއީ-ސިމްގެ ހިދުމަތް ބޭނުންކުރެވޭނީ އީ-ސިމް ކޮމްޕެޓިބަލް ނުވަތަ އީސިމް ޓެކްނޮލޮޖީ ހިމެނިފައިވާ ފަހުގެ ފޯނުތަކުގައިއެވެ. އެގޮތުން އީސިމް ސްޕޯރޓްކުރާ އެއްމެ މަޤްބޫލު ސަމާރޓްފޯނުތަކުގައި ދިރާގު އީސިމް ސަޕޯޓް ކުރާނެއެވެ.\nއެގޮތުން އައިފޯން އެކްސް އެސް، އައިފޯން އެކްސް އެސް މެކްސް، އައިފޯން އެކްސް އާރް، އައިފޯން 11، އައިފޯން 11 ޕްރޯ އަދި އައިފޯން 11 ޕްރޯ މެކްސް އަދި ގޫގުލް ޕިކްސެލް 3ކުން ފެށިގެން ފަހުގެ ފޯނުތައްކަށް އީ-ސިމް ސަޕޯޓް ކުރާނެ އެވެ.\nއީ-ސިމް އަކީ ޑިޖިޓަލް ސިމަކަށް ވުމުން އީސިމް ސަޕޯރޓްކުރާފޯނުތަކުގައި އާދައިގެ ސިމް އަކާއެކު ކޮންމެވެސް އެއް އީސީމް ޕްރޮފައިލްއެއް އެއްވަގުތެއްގައި ބޭނުންކުރެވޭނެއެވެ. އެހެންކަމުން، އޮފީސް އަދި އަމިއްލަ ނަންބަރު ގެންގުޅުއްވާ ފަރާތްތަކަށް ދެ ނަންބަރު ބޭނުންކުރެއްވުން ފަދަ ލުއިފަސޭހަތައް މި ހިިދުމަތުގެ ސަބަބުން ލިބިގެންދާނެއެވެ.\nއެގޮތުން، އީ-ސިމްގައި 8 ނަންބަރާ ހަމައަށް ޕްރޮފައިލް ރައްކާކުރެވެއެވެ. މިއީ ރާއްޖޭން ބޭރަށް ދަތުރުކުރައްވާ ފަރާތްތަކަށް ވެސް ފަސޭހަކަމާއެކު ސިމް މެނޭޖްކުރެއްވޭނެ ހިދުމަތަކަށް ވެގެން ދާނެއެވެ.


އަލީ ވަހީދުގެ ދިފާއުގައި ގާސިމް: ސާވިސް ޗާޖު ކަނޑައަޅާނީ މިނިސްޓަރެއް ނޫން – Dhen.mv\nއަލީ ވަހީދުގެ ދިފާއުގައި ގާސިމް: ސާވިސް ޗާޖު ކަނޑައަޅާނީ މިނިސްޓަރެއް ނޫން\nDecember 28, 2019 - 11:10 pm\nރިސޯޓު މުވައްޒަފުންގެ މުސާރަ އާއި ސާވިސް ޗާޖު ކަނޑައަޅާނީ މިނިސްޓަރެއް ނޫން ކަމަށް ބުނެ ޓޫރިޒަމް މިނިސްޓަރު އަލީ ވަހީދުގެ ދިފާއުގައި ގާސިމް އިބްރާހިމް ނިކުމެވަޑައިގެންފިއެވެ.\nއަލީ ވަހީދަށް ފާޑުކިޔުން އަމާޒުވީ ރިސޯޓުތަކުގެ މުވައްޒަފުންނަށް ސާވިސް ޗާޖުގެ ގޮތުގައި ދެނީ ރަނގަޅު މިންވަރެއް ކަމަށް އޭނާ ވިދާޅުވުމާ ގުޅިގެންނެވެ. އެއާއެކު އެ ދާއިރާގައި މަސައްކަތް ކުރާ ފަރާތްތަކުގެ ފާޑުކިޔުން އަލީ ވަހީދަށް އަމާޒުވުމުން އެންމެފަހުން އޭނާ ވަނީ މައާފަށް އެދިވަޑައިގެންފައެވެ.\nއަލީ ވަހީދުގެ ދިފާއުގައި ގާސިމް މިރޭ ކުރެއްވި ޓްވީޓެއްގައި ވިދާޅުވީ އަލީ ވަހީދަކީ ގާބިލް، ހިންގުންތެރި ވަޒީރެއް ކަމަށެވެ. އަދި ޓޫރިޒަމް އިންޑަސްޓްރީ އަށް ވިޔަސް މުވައްޒަފުންނާއި ބެހޭ ކަމެއް ވިޔަސް އެ ކަމެއް ކުރައްވާނީ ގާނޫނީ ގޮތުން ކުރެވެން އޮތް ގޮތައް ކަން ޔަގީންވާ ކަމަށް ގާސިމް ވިދާޅުވިއެވެ.\n"މުސާރަ އާއި ސާވިސް ޗާޖު ކަނޑައަޅާނޯ މިނިސްޓަރެއް ނޫން." ގާސިމްގެ ޓްވީޓްގައި ބުނެފައިވެއެވެ.\nގާސިމްގެ އިތުރުން ރައްޔިތުންގެ މަޖިލީހުގެ ރައީސް މުހައްމަދު ނަޝީދު އާއި ހޯމް މިނިސްޓަރު އިމްރާން އަބްދުﷲ ވެސް ވަނީ އަލީ ވަހީދު ދިފާއު ކުރައްވާ ވާހަކަ ދައްކަވާފައެވެ.\nއަލީ ވަހީދުގެ ދިފާއުގައި ރައީސް ނަޝީދު މިއަދު ކުރެއްވި ޓްވީޓެއްގައި ވިދާޅުވީ މިވީ އެއް އަހަރުތެރޭ ޓޫރިޒަމް މިނިސްޓްރީ ހެޔޮ ބަދަލުތައް އަންނަން ފަށާފައިވާ ކަމަށާއި މިނިމަމް ވޭޖް އާއި ސާވިސް ޗާޖުގެ މައްސަލަ ހައްލު ކުރެވޭނެ ކަމަށެވެ. އަދި މިނިސްޓަރު އަލީ ވަހީދަށް އިތުބާރު ކުރާ ކަމަށް ނަޝީދު ވިދާޅުވިއެވެ.\nއަލީ ވަހީދުގެ ދިފާއުގައި އިމްރާން ކުރެއްވި ޓްވީޓެއްގައި ވިދާޅުވީ ސިޔާސީ މައިދާނުގައި އަލީ ވަހީދާއެކު ކުރެވުނު ތަޖުރިބާގެ އަލީގައި އާންމު ރައްޔިތުންގެ ޖުމްލަ މަސްލަހަތު ނަގަހައްޓަވާނެ އެނގޭ ކަމަށެވެ.


1. މާކެޓިންގ ނުވަތަ ގްރެފިކްސް ނުވަތަ ކޮމިޔުނިކޭޝަންގެ ދާއިރާއިން ބެޗެލަރ ޑިގްރީއެއް (އެމް.އެން.ކިޔޫ.އެފް ލެވެލް 7/8 ގެ ސަނަދެއް) ތަޖުރިބާނެތި އޮތުން. ނުވަތަ؛\n2. މާކެޓިންގ ނުވަތަ ގްރެފިކްސް ނުވަތަ ކޮމިޔުނިކޭޝަންގެ ދާއިރާއިން އެމް.އެން.ކިޔޫ.އެފް ލެވެލް5ގެ ޑިޕްލޮމާއަށްފަހު، މަދުވެގެން2އަހަރު ދުވަހުގެ ތަޖުރިބާ، ސީދާ ގުޅޭ ދާއިރާއިން ލިބިފައިވުން. ނުވަތަ؛\n3. މާކެޓިންގ ނުވަތަ ގްރެފިކްސް ނުވަތަ ކޮމިޔުނިކޭޝަންގެ ދާއިރާއިން އެމް.އެން.ކިޔޫ.އެފް ލެވެލް4ގެ ސެޓިފިކެޓަކަށްފަހު، ގުޅޭ ދާއިރާއިން ދިގު ތަޖުރިބާތަކެއް ލިބިފައިވުން.\nމާކެޓިންގ ޕްލޭންތައް މެނޭޖްކޮށް ތަންފީޒުކުރުމުގައި މާކެޓިންގ މެނޭޖަރަށް އެހީތެރިވުމާއި، ރޭވުމާ އެއްގޮތަށް ބަޖެޓުގެ ތެރޭގައި ކަނޑައެޅިފައިވާ މުއްދަތުގައި ޕްރޮފެޝަނަލްކޮށް ޕްލޭން ތަންފީޒުކުރުން.\nމާކެޓިންގ މެނޭޖަރަށް ބޭނުންވާ މާކެޓް ރިސާޗްކުރުމާއި، ރިޕޯޓާއި ބްރީފްތަކާއި އަޕްޑޭޓްތައް އެކުލަވައިލުން.\nމާކެޓިންގެ ހަރަކާތްތަކާ ގުޅޭ ސިޔާސަތުތައް ތަންފީޒުކުރުމާއި، ރިވިޔުކުރުމުގައި މާކެޓިންގ މެނޭޖަރަށް އެހީތެރިވުން.\nމާރކެޓިންގއާ ގުޅޭ މުވައްޒަފުންނަށް ވާނުވާ އަންގައި އެހީތެރިވުން.\nމާކެޓިންގއާ ބެހޭގޮތުން އެކުލަވައިލާފައި ހުންނަ ސިޔާސަތުތަކާއި ސްޓްރެޓެޖީތައް ތަންފީޒުކުރުމުގައި އެހީތެރިވުން.\nމާކެޓިންގ މެނޭޖަރު އަންގާ އެހެން މާކެޓިންގ ހަރަކާތްތަކުގައި ބައިވެރިވުން.\nޔުނިވަރސިޓީއާ ދޭތެރޭ މީހުން ދެކޭގޮތް ރަނގަޅުކުރުމަށް، ޕީ.އާރު ފުރުޞަތުތައް ހޯދުމަށް ޔުނިވަރސިޓީގެ އެތެރެއާއި ބޭރުގެ ފަރާތްތަކާ ނެޓްވާރކް ކުރުން.\nޔުނިވަރސިޓީގެ މީޑިއާތަކުގައި ބޭނުންކުރާނޭ އިވެންޓްތަކާއި ތަންތަނާއި މީހުންގެ ފޮޓޯއާއި ކުރެހުމާއި ލިޔުމުގެ ލައިބްރަރީއެއް އެކުލަވައިލައި ކެޓްލޮގްކޮށް ބެލެހެއްޓުން.\nޔުނިވަރސިޓީގެ ޕްރޮމޯޝަނާބެހޭ ޖަލްސާތަކާއި ކޮމިޓީތަކާއި ޓާސްކް ފޯސްތަކުގައި ޢަމަލީގޮތުން ބައިވެރިވުން.\n2015 ޖަނަވަރީ 22 ވާ ބުރާސްފަތި ދުވަހުގެ މެންދުރު 12:00 ގެ ކުރިން، ދިވެހިރާއްޖޭގެ ޤައުމީ ޔުނިވަރސިޓީގެ އިދާރީ މަރުކަޒަށް.\nއިތުރު މަޢުލޫމާތު ސާފުކުރުމަށް ގުޅާނީ 3345131 ނަންބަރު ފޯނާއެވެ.\n15 ޖަނަވަރީ 2015\nސުންގަޑި: 22 ޖަނަވަރީ 2015 1200


Amazonge internet viuga binaakuran ithuru3kunfunyyeh – adduLIVE\nއެމެޒޯންގެ އިންޓަނެޓް ވިއުގަ އަށް އިތުރު ކުންފުނިތަކެއް\nApr 07, 2022, 16:36 އަހުމަދު އަދްޝަން\nއޮންލައިން ވިޔަފާރީގައި ދުނިޔޭގައި އެންމެ މަޝްހޫރު ކުންފުނި ކަމަށްވާ އެމެޒޯނުން ސެޓެލައިޓް ފައުޖަކާ އެކު ބިނާކުރަން ނިންމާފައިވާ އިންޓަނެޓް ވިއުގެ މަޝްރޫއު ކުރިއަށް ގެންދަން އިތުރު ތިން ކުންފުންޏަކާ އެކު އަންގާރަ ދުވަހު އެއްބަސްވުން ހަދައިފި އެވެ.\nއެ ތިން ކުންފުންޏަކީ ރޮކެޓް ކުންފުނިތައް ކަމަށްވާ ބޮއެން އާއި ލޮކްހީޓް މާޓިންގެ ޖޮއިންޓްވެންޗަ ކުންފުނި ޔުނައިޓެޑް ލޯންޗް އެލައިންސް (ޔޫއެލްއޭ) އާއި ޔޫރަޕްގެ ކުންފުންޏެއް ކަމަށްވާ އެރިއެނެސްޕޭސްގެ އިތުރުން އެމެޒޯންގެ ވެރިޔާ އަދި ދެވަނަ އަށް އެންމެ ބޮޑު މަހުޖަނު ޖެފް ބެޒޯސްގެ ބްލޫ އޮރިޖިން އެވެ.\nއެމެޒޯނުން "ކްއިިޕާ ކޮންސަޓެލޭޝަން" ގެ ނަމުގައި ކުރިއަށް ގެންދަން ނިންމާފައިވާ ސެޓެލައިޓް އިންޓަނެޓް ވިއުގައިގެ ދަށުން ޖުމްލަ 3،236 ސެޓެލައިޓް ލޯންޗްކުރަން ހަމަޖެހިފައިވެ އެވެ. އެކަމަށް 83 ލޯންޗިން އަށް ކުރިއަށް ގެންދަން ޖެހެ އެވެ. އަދި އެކަން ފުރިހަމަކުރަން ފަސް އަހަރުގެ މުއްދަތެއް ނަގާނެ އެވެ.\nއެމެޒޯންގެ "ކްއިިޕާ ކޮންސަޓެލޭޝަން" އަށް އެމެރިކާގެ ފެޑެރަލް ކޮމިއުނިކޭޝަންސް ކޮމިޝަންސް (އެފްސީސީ) އިން ހުއްދަ ދިނީ 2020 ގެ ޖުލައި މަހުގެ ތެރޭގަ އެވެ.\nމިހާރު އަމާޒު ހިފާފައިވާ ގޮތުން މި ވިއުގަ ބިނާކުރަން އެމެޒޯނާ ގުޅުނު ތިން ކުންފުންޏާ އެކީ ކުރެވޭ މަސައްކަތްތައް އަންނަ އަހަަރުގެ ތެރޭގައި ފަށާނެ އެވެ. އެކަމަކު ސެޓެލައިޓްތައް ރަސްމީކޮށް ލޯންޗްކުރަން ފަށާނެ އިރަކާއި މިކަމާ ބެހޭ އިތުރު ތަފުސީލުތަކެއް ހާމައެއްނުކުރެ އެވެ.\nOur Project Kuiper team just secured enough launches to send majority of their low Earth orbit satellites into space over five years. 🛰\nThis isamajor step toward bringing fast, affordable broadband to un(der)served communities. https://t.co/HtZlyIT59Z\n— Amazon News (@amazonnews) April 5, 2022\nއެމެޒޯންގެ ޑިވައިސެސް އެންޑް ސާވިސެސްގެ ވައިސް ޕްރެޒިޑެންޓް ޑޭވިޑް ލިމްޕް ވިދާޅުވީ އިންޓަނެޓް ވިއުގަ ބިނާކުރަން ކުރިއަށް ގެންދާ މަޝްރޫއަށް އެތައް ބިލިއަން ޑޮލަރެއް ހޭދަވާނެ ކަމަށެވެ.\n"މިކަމުގެ އަމަލީ މަސައްކަތް އަންނަ އަހަރުގެ ތެރޭގައި ފެށުމަށް ފަހު އަމާޒަކީ އަންނަ އަހަރުގެ ތެރޭގައި ކޮންމެވެސް ވަރަކަށް ސެޓެލައިޓްތަކަށް ޓެސްޓަކަށް ލޯންޗްކުރުން." އޭނާ ވިދާޅުވި އެވެ.\nޑޭވިޑް ވިދާޅުވި ގޮތުގައި ރާވާފައިވާ ޕްލޭނާ އެއްގޮތަށް މަސައްކަތް ކުރިއަށް ގެންދެވިއްޖެ ނަމަ 2026 އާ ހަމައަށް އަންނަ އިރު 1،600 އަށް ވުރެ ސެޓެލައިޓް ލޯންޗްކުރެވޭނެ ކަމަށެވެ. އޭނާ ވިދާޅުވީ އެމެޒޯންގެ އިންޓަނެޓް ވިއުގައާ އެކު، އިންޓަނެޓްގެ ސްޕީޑާއި އަގަށް ވެސް އިންގާލާބީ ބަދަލުތަކެއް އަންނާނެ އެވެ.\nސެޓެލައިޓް ވިއުގައަކާ އެކު މިހާރު އިންޓަނެޓް ވިއުގައެއް "ސްޓާލިންކް" ގެ ނަމުގައި ކާމިޔާބުކޮށްފައި ވަނީ އެންމެ ބޮޑު މަހުޖަނު އީލޮން މަސްކްގެ ސްޕޭސް އެކްސް އިންނެވެ. އެ ކުންފުނީގެ އިންޓަނެޓް މުޅި ދުނިޔެ އަށް މިހާރު އަންނަނީ ފުޅާވަމުންނެވެ. އެ ހިދުމަތް ލިބެން ފެށީ 2020 ގަ އެވެ.


Magumatheege salaamathaai rahkkaatherikan gaaimkurumah mashvaraa kohffi - One Online\nމަގުމަތީގެ ރައްކާތެރިކަމާ ބެހޭގޮތުން ކުރި މަޝްވަރާގެ ތެރެއިން --- ފޮޓޯ: ރައީސް އޮފީސް\nމަގުމަތީގެ ސަލާމަތާއި ރައްކާތެރިކަން ގާއިމްކުރުމަށް މަޝްވަރާ ކޮށްފި\nމަގުމަތީގެ ސަލާމަތާއި ރައްކާތެރިކަން ގާއިމުކުރުމަށްޓަކައި ކުރަމުން އަންނަ މަސައްކަތްތަކާ ގުޅޭގޮތުން ނައިބު ރައީސް ފައިސަލް ނަސީމް ކަމާބެހޭ އިދާރާތަކުގެ އިސް ބޭފުޅުންނާ ބައްދަލުކުރައްވައި މަޝްވަރާކުރައްވައިފިއެވެ.\nމި ބައްދަލުވުމުގައި މާލެ ސިޓީކައުންސިލްގެ މެންބަރުންނާއި، މޯލްޑިވްސް ޕޮލިސް ސަރވިސްގެ އިތުރުން ޓްރާންސްޕޯޓް މިނިސްޓްރީގެ ބައެއް ބޭފުޅުން ބައިވެރިވެ ވަޑައިގެންނެވި ކަމަށް ރައީސް އޮފީހުން މައުލޫމާތު ދެއެވެ.\nމިއަދު ހެނދުނު ބޭއްވި މި ބައްދަލުވުމުގައި މަގުމަތީގެ ރައްކާތެރިކަން ބަލަހައްޓާ ފަރާތްތަކުން ވަނީ މަގުތަކުގެ އަމާންކަމަށާއި މަގު ބޭނުންކުރާ ފަރާތްތަކަށް ފަސޭހަޔަށްޓަކައި ކުރިޔަށް ގެންދިޔުމަށް ރާވަާފައިވާ ކަންތައްތަކާއި އެކަންތަކަށް ހުރި ގޮންޖެހުންތައް ނައިބު ރައީސާ ހިއްސާކުރައްވައިފަ އެވެ. އެގޮތުން މި ޕްރޮގްރާމްތައް ކުރިޔަށްދާ މިންވަރު އޮޅުންފިލުއްވައި، ލަސްވަމުންދާ ކަންކަން އަވަސްކުރެވޭނެ ގޮތަކީ ކޮބައިތޯ ބެއްލެވުމަށް ނައިބު ރައީސް އެދިވަޑައިގެންނެވި ކަމަށް ރައީސް އޮފީހުން މައުލޫމާތު ދެއެވެ.\nނައިބު ރައީސްގެ ވާހަކަފުޅުގައި މަގުމަތީގެ އަމާންކަމާއި ރައްކާތެރިކަން ގާއިމުކުރުމަށްޓަކައި މިހާރު ކުރަމުން އަންނަ މަސައްކަތްތަކުން އެދެވޭ ނަތީޖާއެއް ފެންނަ މިދަނޑިވަޅުގައި ހުރިހާ އެންމެން ގުޅިގެން އާ ހިތްވަރަކާއެކު މި މަސައްކަތް ކުރިޔަށްގެންދެވުމަށް އެދިވަޑައިގެންނެވި އެވެ.\nގުޅޭ ޓެގު ރައީސް އޮފީސް ޕޮލިސް މިނިސްޓްރީ އޮފް ޓްރާސްޕޯޓް އެންޑް ސިވިލްއޭވިއޭޝަން\nމަސްތުވާތަކެއްޗަށް ފަރުވާ ހޯދާ މީހުން އަނބުރާ މުޖުތަމައުއަށް ނެރުން އަވަސްކުރުން މުހިންމު: ނައިބު ރައީސް\nކޮންމެ ގައުމެއްގައި އުޅުނަސް، ދިވެހިންގެ ދަތިތައް ހައްލުކޮށްދިނުމުގައި ތަފާތެއް ނުކުރާނެ: ނައިބު ރައީސް\nތިރުވަނަންތަޕޫރަމްގައި ހުންނަ ދިވެހި ކޮންސިއުލޭޓުގެ މުވައްޒަފުންނާ ނައިބު ރައީސް ބައްދަލުކުރައްވައިފި\nނައިބު ރައީސް އިންޑިއާގެ ނިމްސް ހޮސްޕިޓަލަށް ޒިޔާރަތް ކުރައްވައިފި\nރަސްމީ ދަތުރުފުޅެއްގައި ނައިބު ރައީސް އިންޑިއާއަށް ވަޑައިގެންފި


Mas nukiruvigen, Kandah mas alhaifi\nމަސް ނުކިރުވިގެން، ކަނޑަށް މަސް އަޅައިފި\nޓަނަށް ވުރެ ގިނަ މަސް ކަނޑަށް އުކާލި\nކަނޑައަށް އަޅާނީ ބޮޑެތި ގޮދާ\nކަނޑަށް މަސް އެޅީ ލ. ގަމު ދޯންޏަކުން\nކ. މާލެ | 10 އޭޕްރިލް 2018 | އަންގާރަ 06:41 | 12,322\nމަސް ނުކިރުވިގެން ކަނޑަށް މަސް އުކާލަނީ - ޓްވިޓަރ\nރާއްޖޭގެ ދެކުނުން މަސްވެރިކަން ކުރި ދޯންޏަކުން، މިފްކޯއަށް މަސް ނުކިރި ދިމާވި މައްސަލަތަކާ ގުޅިގެން، ބޭނި މަސްކޮޅު ކަނޑަށް އުކާލައިފިއެވެ.\nކަނޑަށް މަސް އުކާލީ ރާއްޖޭގެ ދެކުނުގައި ހޯމަ ދުވަހު މަސްވެރިކަން ކުރި ލ. ގަމު މަސް ދޯންޏަކުންނެވެ. އެ ދޯނިން ޓަނަކަށް ވުރެ ގިނަ މަސް ކަނޑަށް އުކާލާފައިވެއެވެ.\nނަން ހާމަ ނުކުރުމަށް ޝަރުތުކޮށް އެ ދޯނިން ވާހަކަ ދެއްކި މަސްވެރިޔަކު ރާއްޖެއެމްވީއަށް ބުނީ ކަނޑަށް މަސް އަޅަން މަޖުބޫރުވީ މިފްކޯއިން މަސްވެރިންނަށް ކުރިމަތިކޮށްފައިވާ ހަރުކަށި އުސޫލުތަކާ ގުޅިގެން ކަމަށެވެ. އެގޮތުން މަސް ކިރުމުގައްޔާއި މަސްވެރިންނަށް އައިސް ފޯރުކޮށްދިނުމުގައި މިފްކޯއިން ދަތިތަކެއް ކުރިމަތިކޮށްފައިވާ ކަމަށް އޭނާ ބުންޏެވެ.\nއޭނާ ބުނީ ގއ. ކުއްޑޫއަށް މަސް ކިރުމުން، ވަގުތުން ފައިސާ ނުލިބޭ ކަމަށެވެ. ފައިސާ ނުލިބުމުގެ ސަބަބުން އައިސް ގަތުމުގައި ދައްޗާ ކުރިމަތިވެ، ދުވަހުން ދުވަކަށް ކުރަންޖެހޭ ހަރަދުތައް ނުކުރެވި މަސްވެރިންނަށް ގޮންޖެހުންތަކެއް ކުރިމަތިވަމުންދާ ކަމަށެވެ. މިފްކޯއަށް މަސް ކިރުވުމަށް މަޖުބޫރު ކުރަމުންދާ ކަމަށާއި މަސް ކިރުވުމުން ނޫނީ އެ ކުންފުނިން އައިސް ދޫނުކުރާ ކަމަށް އޭނާ ބުންޏެވެ.\nމިފްކޯއިން އައިސް ދޫކުރަނީ ހަމައެކަނި މަސް ކިރުވާ ދޯނިތަކަށް ކަމަށް އޭނާ ބުންޏެވެ.\nމިފްކޯއަށް މަސް ނުކުރުވިގެން، ކަނޑަށް މަސް އުކާލި ވީޑިއޯ ވަނީ އާންމުވެފައެވެ. އާންމުވެފައިވާ ވީޑިއޯއިން ފެންނަ ގޮތުން ބޮޑެތި ގޮދާތަކެއް މަސްވެރިއަކު ކަނޑަށް އުކާލާ މަންޒަރުފެނެވެ. ގޮދާއަކީ ކަނޑު މަސްވެރިކަމުގައި އެންމެ އަގުހުރި މަހުގެ އެއް ބާވަތެވެ. މާލޭގެ ބާޒާރުގައި ގޮދައެއްގެ އަގު 300 ރުފިޔާއަށް އަރައެވެ.\nމިފްކޯއަށް މަސް ނުކިރުވިގެން، މަސް އުކާލަން މަޖުބޫރުވެފައި ވަނީ މިފަހަރު އެފަދަ މައްސަލައެއް ކުރިމަތިނުވާނެ ގޮތަށް ކުންފުނީގެ މަސައްކަތް އިންތިޒާމުކޮށްފައިވާ ކަމަށް ބުނިތާ އެއް ދުވަސް ވެސް ނުވަނީސްއެވެ.\nމިފްކޯގެ ސީއޯއޯ ރަމްޒީ އަބޫބަކު ރާއްޖެއެމްވީއަށް ހޯމަ ދުވަހު ވިދާޅުވީ މަސް ނުކިރުވުގެން މިދިޔަ އަހަރު ކަނޑަށް މަސް އަޅަން ޖެހުނު ނަމަވެސް މިފަހަރު އެފަދަ މައްސަލައެއް ކުރިމަތިނުވާނެ ކަމަށެވެ.\nރާއްޖޭގެ ދެކުނަށް ވަނީ މަސްވެރިކަން ރަނގަޅުވެ، ރެކޯޑު އަދަދަކަށް ދަނީ މަސް ބާނަމުންނެވެ. އެގޮތުން މިދިޔަ ހޮނިހިރު ދުވަހު ވަނީ 700 ޓަނުގެ މަސް މިފްކޯއަށް ކިރުވާފައެވެ.\nއަނަސްގެ މަރު: ސިއްރު ނޫން ހެކިންގެ ހެކިބަސްތައް ނަގާ ނިންމާލައިފި


Yameen nethi ppm in beyvi furatahama council bahdhaluvumuge riyaasathugai Gahssan!\n12 ޑިސެންބަރ 2019 1 ކޮމެންޓް\nޔާމީން ނެތި ޕީޕީއެމުން ބޭއްވި ފުރަތަމަ ކައުންސިލް ބައްދަލުވުމުގެ ރިޔާސަތުގައި ގައްސާން!\nރައީސް ޔާމީން ނެތި ޕީޕީއެމުން ބޭއްވި ފުރަތަމަ ކައުންސިލް ބައްދަލުވުމުގެ ރިޔާސަތު ބެލެހެއްޓެވީ ޕީޕީއެމްގެ ނައިބް ރައީސް އަދި ތ. ގުރައިދޫ ދާއިރާގެ މެމްބަރު ގައްސާން މައުމޫން ކަމަށް ސީއެންއެމަށް މައުލޫމާތު ލިބިއްޖެއެވެ.\nސީއެންއެމަށް މައުލޫމާތި ލިބިފައިވާ ގޮތުގައި ޕީޕީއެމްގެ ރައީސް އަބްދުﷲ ޔާމީންއަށް ޖަލު ހުކުމެއް އިއްވި އެމަނިކުފާނު އެ ހުކުމް ތަންފީޒު ކުރައްވަމުން ގެންދަވާއިރު ޕާޓީން އެމަނިކުފާނާއި ނުލައި ބޭއްވި ފުރަތަމަ ކައުންސިލް ބައްދަލުވުމުގައި ރިޔާސަތު ބެލެހެއްޓެވީ އެ ޕާޓީގެ ނައިބް ރައީސް ގައްސާން މައުމޫނު ކަމަށެވެ.\nޢައްސާން ރިޔާސަތުގައި އިންނަވައިގެން ކައުންސިލް ބައްދަލުވުމުން މިއަދު ވަނީ އަންނަ ލޯކަލް ކައުންސިލް އިންތިހާބުގައި ޕީޕީއެމުން ވާދަ ކުރާނެ ކަމަށް ނިއްމާފައެވެ.\nއަދި އެގޮތަށް ނިއްމީ ކައުންސިލް ބައްދަލުވުމުގައި ބައިވެރިވެޑައިގަތް މެމްބަރުންގެ އިއްތިފާގުން ކަމަށްވެސް މައުލޫމާތު ލިބެއެވެ. ޖުމްލަ 24 ކައުންސިލް މެމްބަރުން މި ބައްދަލުވުމުގައި ބައިވެރިވި ކަމަށާއި އެގޮތުން ކޯރަމް ހަމަވެ ގާނޫނީ ގޮތުން ޖަލްސާއެއް ބޭއްވުމަށް ބޭނުންވާ މެމްބަރުން ވަނީ ހަމަވެފައި ކަމަށްވެސް މައުލޫމާތު ލިބެއެވެ.\nއަދި ބައްދަލުވުމުގައި ވަނީ ލޯކަލް ކައުންސިލްގެ ކަންތައްތައް ބެލުމަށްޓަކައި ވަކިން ހާއްސަ ކޮމެޓީއެއްވެސް އެކުލަވާލައިފައެވެ. އެގޮތުން އެ ކޮމެޓީގައި ހިމެނިވަޑައިގަންނަވާ ބޭފުޅުންނަކީ ނިލަންދޫ ދާއިރާގެ ކުރީގެ މެމްބަރު ޑރ. އަބްދުﷲ ޚަލީލްއާއި ގެމަނަފުށި ދާއިރާގެ ކުރީގެ މެމްބަރު ޖަމީލް އުސްމާންއާއި ގައްދޫ ދާއިރާގެ ކުރީގެ މެމްބަރު ރަޝީދުގެ އިތުރުން ކުރީގެ ހެލްތު މިނިސްޓަރު އަބްދުﷲ ނާޒިމެވެ.\nއަދި ކޮމެޓީ ވިލަރެސް ކުރެއްވުމަށްޓަކައި ޕީޕީއެމްގެ ނައިބް ރައީސް ޑރ. މުހައްމަދު މުއިއްޒު ވަނީ ހަމަ ޖައްސާފައި ކަމަށްވެސް މައުލޫމާތު ލިބެއެވެ.\nއަދި މިއަދު ވަނީ ޖޮއިންޓް ބައްދަލުވުމެއްވެސް ބާއްވާފައެވެ. އެގޮތުން އެ ބައްދަލުވުމުގެ ރިޔާސަތު ބެލެހެއްޓެވީ ޕީއެންސީގެ ރައީސް އަބްދުއްރަހީމް އަބްދުﷲ ކަމަށް މައުލޫމާތު ލިބެއެވެ.\nއެ ބައްދަލުވުމުގައި ޕީޕީއެމް އަދި ޕީއެންސީ ކޯލިޝަނުން ލޯކަލް ކައުންސިލް އިންތިހާބަށް ވާދަ ކުރަން ނިއްމާފައިވަނީ ޕީޕިޢެމްގެ ނަމުގައި ކަމަށާއި އަދި ޕީއެންސީގައި ހިމެނޭ ބޭފުޅަކަށްވެސް އިންތިހާބުގައި ވާދަ ކުރެވޭނީ ޕީޕީއެމަށް ރަޖިސްޓްރީ ބަދަލުކޮށްގެން ކަމަށް ނިއްމާފައިވާ ކަމަށް މައުލޫމާތު ލިބެއެވެ.\nއަދި މިކަމުގެ އިތުރު ތަފްސީލް މިރޭ އެ ކޯލިޝަނުން ބާއްވާ ނޫސްވެރިންގެ ބައްދަލުވުމުގައި ހާމަކުރާނޭ ކަމަށްވެސް ބެލެވެއެވެ.\nކޯލިޝަން ލީޑަރުން ކައުންސިލް އިންތިހާބު ޕީއެންސީ ޕީޕީއެމް ޢައްސާން މައުމޫން\nއ މަތީގަ ތިކި އޮންނަނީ ޣައްސާން ކިޔާއިރު\nމު އެމްޑީޕީ ނޫސްވެރިންނަށް ލިޔަން ކިޔަން ނޭނގޭ


29 އަހަރުގެ މަންމަ މަރުވެގެން ދިޔައީ އަލަތު ދަރިފުޅު އުރާލަންވެސް ނުލިބި – Dhen.mv\n29 އަހަރުގެ މަންމަ މަރުވެގެން ދިޔައީ އަލަތު ދަރިފުޅު އުރާލަންވެސް ނުލިބި\nދެން އެމްވީ April 24, 2020 - 1:37 pm\nއިނގިރޭސިވިލާތުގެ ރައްޔިތެއް ކަމަށްވާ 29 އަހަރުގެ ފޮޒިޔާ ހަނީފް ކޮވިޑް-19 އަށް ޕޮޒިޓިވް ވީ ދެވަނަ ދަރިފުޅަށް ބަލިވެއިންދައެވެ. ފުރަތަމަ ދަރިފުޅު ބައިގެންދިއުމަށް ފަހު، ދެވަނަ ފަހަރު ބަލިވެ އިނުމުން ގަވާއިދުން ޑޮކްޓަރަކަށް ދައްކާ ހުރިހާ ޓެސްޓްތަކެއް ދިޔައީ ހަދަމުންނެވެ.\nމިގޮތަށް ޑޮކްޓަރަށް ދައްކަން ދިޔަ ދުވަހަކު ކުޑަކޮށް ހުން އައިސްފައި ހުރުމުން އިތުރަށް ހެދި ޓެސްޓްތަކުން ކޮވިޑް-19 އަށް ޕޮޒިޓިވް ވެފައިވާކަން އެގުނެވެ. ނަމަވެސް ބަލީގެ އަސަރު ހުރީ ވަރަށް ކުޑަކޮށް ކަމަށްބުނެ، ދެ ދުވަސް ފަހުން ގެއަށް ދޫކޮށްލިއެވެ. އޭގެ4ދުވަސް ފަހުން ފޮޒިޔާއަށް ނޭވާލުމުގައި އުނދަގޫތަކެއް ހުރުމުން ހޮސްޕިޓަލަށް ގެންގޮސް އެޑްމިޓް ކުރެވުނެވެ.\nހޮސްޕިޓަލަށް ގެންގޮސް ފަރުވާ ދެމުންދާތާ ދެވަނަ އަށް އޮތް ދުވަހު، ސިޒޭރިއަން ހަދައިގެން ފޮޒިޔާގެ ފިރިހެން ދަރިފުޅި ނެގިއެވެ.\nޓެސްޓްތައް ހެދުމުން ދަރިފުޅުގެ ގައިގައި ކޮވިޑް-19 ނެތްކަން ޔަގީންވިއެވެ. ނަމަވެސް ދަރިފުޅު އުރާލުމުގެ ހުއްދަ ވެސް ފޮޒިޔާއަކަށް ނެތެވެ. އެއްތަނުން އަނެއްތަނަށް ދަރިފުޅު ގެންދާތަން ފެނެއެވެ. ފަހުން ނަރުހުން ދަރިފުޅުގެ ފޮޓޯއެއް ޕްރިންޓް ކޮށްފައި ފޮޒިޔާއަށް ދިނެވެ. ފޮޒިޔާ ހުރީ ވަރަށް އުފަލުންނެވެ.\nއޭގެފަހުން ކުއްލިއަކަށް ފޮޒިޔާގެ ހާލު ސީރިއަސްވެ ލޭ ގަނޑުވުމުގެ މައްސަލަތަކެއްގެ ސަބަބުން އޮތީ ކޯމާގައި ބާއްވާފައެވެ. ޑޮކްޓަރުން ބޭނުންކުރާ ރައްކާތެރިކަމުގެ ހެދުން އަޅައިގެން ވެސް ފޮޒިޔާގެ ގާތަށް ވަދެވެނީ ހަމަ އެކަނި ފިރިމީހާއަށާއި ބައްޕައަށެވެ. މިހެން ކޯމާގައި ބޭއްވުމަށްފަހު، އެއް ފަހަރަކު ޑޮކްޓަރުން ބުނީ، ފޮޒިޔާގެ ހާލު ރަނގަޅު ވަމުން އަންނަ ކަމަށާއި ވަރަށް އަވަހަށް ވޯޑަށް ބަދަލު ކުރެވިދާނެ ކަމަށެވެ.\nމި ޚަބަރުގެ ސަބަބުން އާއިލާގެ މެމްބަރުންނަށް ވެސް އުއްމީދު ގެނުވިއެވެ. އަދި ޑޮކްޓަރު ބުނި ގޮތަށް ފޮޒިޔާ ވޯޑަށް ބަދަލު ކުރެވި ފޯނުން އާއިލާގެ މީހުންނާއި ވާހަކަވެސް ދެކެވުނެވެ. ކާ އެއްޗެހީގެ ވާހަކައާއި ދަރިފުޅުގެ ވާހަކަ އާއި އާއިލާގެ މީހުންގެ ވާހަކަ އެހިއެވެ. ނަމަވެސް ފަހުން ޙާލަތު ގޯސްވެގެން މެޝިންގެ އެހީގައި ނޭވާލައްވަމުން ގޮސް އެއްވެސް ކުރިއެރުމެއްގެ އުއްމީދު ނެތުމުން ޑޮކްޓަރުން މެޝިންތައް ނިވާލިއެވެ. ބަރމިންގހަމް ހޮސްޕިޓަލްގައި ފޮޒިޔާ މަރުވީ 8 އޭޕްރީލްގައެވެ. ފޮޒިޔާގެ ދަރިފުޅު އުފަންވީ2އޭޕްރިލްގައެވެ.\nއާއިލާގެ ފަރާތުން ވާހަކަ ދައްކަމުން ފޮޒިޔާގެ ބައްޕަ ބުނީ، މުޅި އާއިލާ ތިބި އެކަތި ގަނޑެއްގެ ގޮތުގައި ކަމާއި، އެކަކު އަނެކެއްގެ އެއްބާރުލުން ވަރަށް ބޮޑަށް ލިބޭ ކަމަށެވެ. އާއިލާއިން އަބަދުވެސް ފޮޒިޔާ ސިފާ ކުރާނީ "ސުޕަރސްޓަރ" އެއްގެ ގޮތުއި ކަމަށާއި ފޮޒިޔާއާއި މެދު ފަޚުރުވެރިވާ އޭނާގެ ބައްޕަ ބުންޏެވެ.\n"ސާރާއާއި ޝްރައްދާ ވެސް މަސްތުވާ ތަކެތި ބޭނުން ކުރޭ"\nތިން ޤާނޫނަކަށް ގެނައި އިސްލާހު ރައީސް ތަސްދީގު ކުރައްވައިފި


އެމެރިކާގައި ބަލި ޖެހުނު މީހުންގެ ޢަދަދު6މިލިޔަނަށް! - DhiDaily\nއެމެރިކާގައި ބަލި ޖެހުނު މީހުންގެ ޢަދަދު6މިލިޔަނަށް!\nއާދީއްތަ ދުވަހާއި ހަމައަށް އައި އިރު، އެމެރިކާގައި ކޮރޯނާ ވައިރަސް ޖެހިގެން6މިލިޔަން މީހުން ރިޕޯޓުކޮށްފައިވާ ކަމަށް އެ ޤައުމުގެ ސިއްހީ އިދާރާ ތަކުން ބުނެފިއެވެ.\nހަލުވި ކަމާއި އެކު ފެތުރެމުން އަންނަ ކޮރޯނާ ވައިރަހުގައި މުޅި ދުނިޔެއިން މިހާތަނަށް 25 މިލިޔަން މީހުންނަށް ބަލި ޖެހިފައިވާއިރު، ކޮންމެ4ދުވަހަކުން މުޅި ދުނިޔެއިން 1 މިލިޔަން މީހުންނަށް މި ބަލި ޖެހެމުންދާ ކަމަށް ދިރާސާތަކުން ދައްކައެވެ.\nމި ބަލި އެންމެ ބޮޑަށް ފެތުރިފައިވާ އެމެރިކާގައި އާދިއްތަ ދުވަހާއި ހަމައަށް ޖޯން ހޮޕްކިންސް ޓްެރެކަރ އިން ދައްކާ ގޮތުގައި 5.99 މިލިޔަން މީހުންނަށް މި ބަލި ވަނީ ޖެހިފައެވެ. އަދި މި ބަލީގައި 183،000 މީހުން ވަނީ މަރުވެފައެވެ.\nމި ޓްރެކަރއިން ދައްކާގޮތުގައި، އެމެރިކާގައި4މިލިޔަން މީހުންނަށް ބަލި ޖެހުނުތާ 17 ދުވަސް ތެރޭ މި ޢަދަދު މިވަނީ5މިލިޔަންއަށް އަރާފައެވެ. އަދި މި ބަލީގެ ސަބަބުން، އެމެރިކާއަށް އަންނަނީ ނުހަނު ގިނަ ގުނަ ނޭދެވޭ އަސަރުތަކެއް ކުރަމުން ކަމަށް ދުުނިޔޭގެ ގިނަ ބަޔަކު ދަނީ ފާޅުގައި ބުނަމުންނެވެ.\nއެމެރިކާގެ ރިޔާސީ އިންތިޚާބު ފެންމަތިވެފައިވާއިރު، އެ ޤައުމުގެ އިޤްތިޞާދު އޮތީ ފުން އަދަވަަޅެއްގެ ތެރޭގައެވެ. މި ވަގުތު އެމެރިކާގެ ރައީސްއަށް ޤައުމު ކޮޅަށް ޖެހުމަށް ނުކުޅެދިފައިވާއިރު، އެ ޤައުމުގެ ފުޑް އެންޑް ޑްރަގް އެޑްމިނިސްޓްރޭޝަންގެ ވެރިޔާ ބުނާ ގޮތުގައި، ވެކްސިންގެ ތަހުލީލުތައް ނިމުމުގެ ކުރިން އެމަރޖެންސީގައި ނެރުމަކީ މިހާރު ނުވެނުދާނެ ކަމެކެވެ.\nމިހާތަަނަށް މުޅި ދުނިޔެއިން 8 ލައްކަ އަށް ވުރެ ގިނަ މީހުން މި ބަލީގައި މަރުވެފައިވާއިރު، ގިނަ ޤައުމުތަކަކުން އަންނަނީ މި ބައްޔަށް ފަރުވާއެއް ހޯދުމަށް ކެނޑިނޭޅި މަސައްކަތް ކުރަމުންނެެވެ.


Malaysia Ehkolhu Ticket 6,168 Rufiyaa Ah - Vaguthu\nއެކި ބޭނުންތަކަށް މެލޭޝިޔާއަށް ގޮސްފައި ތިބި ދިވެހިންގެ ތެރެއިން އެނބުރި ރާއްޖެ އަންނަން ބޭނުންވާ މީހުންގެ އެއްކޮޅު ޓިކެޓުގެ އަގަކީ 400 ޑޮލަރު (6،168 ދިވެހި ރުފިޔާ) ކަމަށް މެލޭޝިޔާގައި ހުންނަ ދިވެހިރާއްޖޭގެ ހައި ކޮމިޝަނުން ބުނެފިއެވެ.\nމެލޭޝިޔާއިން ރާއްޖެ އަންނަން ބޭނުންވާ ދިވެހިންގެ ޓިކެޓުގެ އަގު 6،168 ރުފިޔާއަށް ވިއްކާއިރު އަވަށްޓެރި ސްރީލަންކާގައި ތިބި ދިވެހިން ގެނައުމަށް ގައުމީ އެއާލައިން، މޯލްޑިވިއަން އިން ބާއްވާ ޗާޓާޑް ފްލައިޓުން ލަންކާ އިން އަންނަ މީހެއްގެ އަތުން ނަގާނީ 4،626 (300) ޑޮލަރު ކަމަށް އެ ކުންފުނިން ވަނީ ބުނެފައެވެ. ލަންކާ މެލޭޝިޔާގެ އިތުރުން މޯލްޑިވިއަން އިން އަންނަނީ އިންޑިއާގެ ކޮޗިން އަދި ޓްރިވެންޑްރަމް އަށް ވެސް މޯޅްޑިވިއަންގެ ބޯޓުތައް ބޭއްވުމަށް މަސައްކަތް ކުރަމުންނެވެ.\nލަންކާއާއި ކޮޗިންއާ މެލޭޝިޔާ އަދި ޓްރިވެންޑްރަމްއިން ރާއްޖެ އަންނަން ބޭނުންވެފައި ތިބި އެތައް ދިވެހިންނެއް ތިބި އިރު، އެ އާއިލާތަކަށް ނާދެވިފައި ވަނީ ކޮވިޑް-19 އިން ރައްކާތެރިވުމަށް އެގައުމުން އަޅާފައިވާ ފިޔަވަޅުތަކާއި ގުޅިގެންނެވެ. އެގޮތުން އެ އެގައުމުން ވަނީ ވައިގެ ބަނދަރުތައް ވަނީ ބަނދުކޮށްފައެވެ.\nއޭޕްރީލް 5, 2020 21:02\nހަހާސް ރުފިޔަ އެންމެކޮޅަކައް އެވެސް އަންނަ މިހުން ދައްކަގޮތައް މިގަ ކޮބަ ރަގަނޅުވެފަ\nއޭޕްރީލް 6, 2020 04:44\nދެން މަ ދައްކަންވީ! މަ ބުނެގެން ވިޔަ ދިޔައީ\nއޭޕްރީލް 5, 2020 21:57\nވަގުތު ނޫހުން މޯލްޑިވިއަނުން އަށްޑޫސިޓީޔައް މިހާރު ދުވާލަކު އެއްފްލިޓްއޮންނައިރު އެދަތުރުމިކުރަނީފޯއްމުލަކާއެކުކަމަށްވާތީ މިހާރުއައްޑޫޓީއަށް އިތުރުފްލައިޓެއްބާވާނީ ކޮންއިރަކުންތޯ؟\nއޭޕްރީލް 5, 2020 22:51\nމީހުންގެ މަޖުބޫރީ ހާލަތުންވެސް ފައިދާއެއް ނެގޭތޯ ބަލާ... ތި ތަންތާގަ ތާށިވެފަ ތިބިމީހުންނަށް އެހީވުމުގެ ނަމުގަ ފެލާލަނީ ދޯ... ބަލަގަ ބޯކޮހަކަށްވެސް އިގޭނެ މިހާ ދުވަސްވެގެން ދިޔައިރު ތި ގައުމުތަކުގައި ގޮސް ތާށިވެފަ ތިބި މީހުންގެ އަތުން ލާރި ހުސްވެފަކަން ހުންނާނީ... ތިގޮތަށް އެހީނުވުން މާ ރަގަޅު... މި އޮތީވާ ސަރުކާރެއް ... އަދިވެސް މި މީހުންނަށް ވޯޓުދީ ... ދެން ބުނޭ ކުރީގެ ވެރިކަމުގެ ސަބަބުން މީހުން ފެލަން މަޖުބޫރުވީޔޭ....\nއޭޕްރީލް 5, 2020 23:01\nމިވަގުތު އެއްމެ މުހިންމީ ވާނެ ފައިދާއަށް ނުބަލާ ލޮބުވެތި ދިވެހި ރައްޔިތުންނަށް މާލެ އާދެވޭނެ ގޮތް ހަމަޖައްސަވައިދެއްވުން.... ރާއްޖެއިން ބޭރު ގައި ވި ބައެއް ރައްޔިތުން މިހާރުވެސް ތިބޭނީ އެނބުރި އަންނަންވީޚ ދުވަހު ނާދެވުނީމަ ވަރަށް ދަތިވެފަ... އެހެނކަމުން މިދަޑިވަޅުގައި ވީހާވެސް ކުޑައަގެއްގައި މިކަން ކޮށްދިނުން ވަރާށް މުހިންމު..... ސުކުރިޔާ\nއޭޕްރީލް 5, 2020 23:15\nކަލޭމެން ވަރަށް ގަދަ!! މިވަގުތު ކަލޭމެން ކިތަންމެ ބޮޑު އަގެއް ކިޔަސް ތިފްލައިޓުން ޖާގައެެއް ހޯދަން ބޭނުން ކިތަންމެ ބަޔަކު އުޅޭނެ! ޖާގަ ހޯދަން ރޮޔެ އާދޭސްކޮށް ހަދާ މީހުން ތިއްބާ ސަރުކާރުގެ މަތީމަގާމުތަކުގައި ތިބި ބައެއްގެ އާއިލާތަކަށް ޖާގަ ދީގެން ގެނަސްފައި އެބަހުރި!! އެކަމަކު ނިކަމެތި މީހުން ދާން އެދުނީމަ މިބުނަނީ ހާލުގަޖެހިފަ ތިބި އެއްގޮތެއްވެސް ނެތް މީހުނޯ ގެންނަނީ!! ދަރިން މެލޭޝިޔާއިން މާލެ ގެންނަން ބޭނުން އެތައް ބަޔަކު އެބަތިބި!! މިދަނޑިވަޅުގައި ނެގުނު ފައިދާއެއް ނަގައިގެން ގައުމީ އެއާލައިންގައި މަސައްކްތްކުރާ މުވައްޒަފުންނަށް މެއި މަހު މުސާރަ ދީ!! ބަނގުރޫޓުވަމުން ހިންގަން ނޭގިގެން ހަދާނެ ގޮތް ހުސްވެގެން ނޭވާ ހޮޅިއެއް ލެވިފައިވާ ކުންފުންޏެއްގެ ބޭނުން އެންމެ ރަގަނޅުގޮތުގައި ހިފޭނެ ގޮތަށް ކަންތައްތައް ތިކުރަނީ! ހަމަ ވަރަށްބޮޑަށް ޝުކުރިއްޔާ ޝާހިދު އަދި ސަރުކާރު އަދި މޯލްޑިވިއަން!!\nއޭޕްރީލް 5, 2020 23:30\nމިވަގުތައް މިއީހަމައެންމަ ރަނގަޅުޑިސިސަންތޯ ރައްޔިތުންތިބީ ވަރައްހާލުގަ ދިވެހިސަރުކާރުން މިކަމުގަ ދެވަނަވިސްނުމަކަށް ދިއުންކީއްތޯ؟\nއޭޕްރީލް 6, 2020 00:26\nނެޓް ބިލް ކުރީގެ އަގު 1367.40\nޢަގު ހެޔޮ ކުރީމަ ޖެހޭ އަގު\nސްރިލަންކަން އިން މާލެ ކޮލަމްބޯ ދަތުރު ކުރި އަފު 270 ޑޮލަރު ދެކޮޅު.\nމޯލްޑިވިއަން އިން ކޮލަމްބޯ މާލެ އެއްކޮޅު ދަތުރަކަށް 300 ޑޮލަރު.\nކަލޯ ގަޔާ ސޯލިހް : ރައިއްޔިތުންނަށް ތިޔަ ކަންކަން ފަސޭހަ ކޮށްދެނީ ތޯ؟؟ނޫނީ ނިކަމެތިވެގެންދާ ބޮނޑީގަ އިތުރަށް ނިކަމެތި ކޮއްލަނީތޯ؟\nނޫނީ ރަގަޅަށް ވާނުވާ ނޭގޭތީ، ޤައުމް އޮޔާ ދަނީތޯ؟ ބަލަ!! ޥެރިކަމަކީ ކޮންމެ ކޮންމެ މީހަކަށް ނުކުރެވޭނެ ކަމެއްކަން މިހާރު އެބަ އެނގޭ ގަބޫލް ނުކުރިޔަސް!!!\nއޭޕްރީލް 6, 2020 00:53\nއޭޕްރީލް 6, 2020 02:00\nލަންކާއިން މީހުން ގެންނަ ނަމުގަ ގެނައީ މާޒިޔާގެ ފުޓް ބޯޅަ ޓީމްތަ ؟!؟\nއޭޕްރީލް 6, 2020 03:12\nޓީސީ ޓީމް ގެންނަން.\nއޭޕްރީލް 6, 2020 05:06\nނަމުގަ އިނީ ލަންކާ ހާލުގަ ޖެހިފަ ތިބި ދިވެހިންނަށް ފޮނުވައިދޭ ފްލައިޓް އެކޯ!! ހުސް ދޮގު .. އެއްވެސް ތަރުތީބެއް ނެތް ގޮތަށް ޖާގަ ދީގެން.. ހަމަ އެކަނި ގެންދިޔައީ ކުޅުންތެރިން!!\nއޭޕްރީލް 6, 2020 04:58\nސަޅި މިހުރީ މޮޅެތި ދަތުރު ... ހަހާސް ؟ ކީއްވެތަ ދިހަ ހާހަށް ނޭރުވި؟\nއޭޕްރީލް 6, 2020 07:45\nމީހާރު ހުންނާނީ މިޓިކެޓްތަށް ބޮކްކޮށް ނިމިފައު. އިންޑިޔާއިން ދިވެހިން ގެންނަން ހަމަޖެއްސި ފްލައިޓް ހަމަޖޭ ވާހަކަ އިއުލާން ކުރުމުގެ ކުރީން އެފްލައިޓް ފުލްވެއްޖެ! އެއްމެ ކުރިން ނަންފޮނުވި މީހުނަކަށް ޖާގައެއް ނުލިބުނު. މެލޭޝީޔާވެސް ވާނީ މިހެން!


Veli barukohgen dhathuru kuri Rasgetheem dhoanyeh adiyah hingahjje | ungoofaaru.com\nބަނޑޭރިގަނޑު/ޚަބަރު/ވެލި ބަރުކޮށްގެން ދަތުރުކުރި ރަސްގެތީމު ދޯންޏެއް އަޑިޔަށް ހިނގައްޖެ\nވެލިބަރުކޮށްގެން ދަތުރުކުރަމުންދިޔަ ރ ރަސްގެތީމު ދޯންޏެއް އަޑިޔަށް ހިނގައްޖެއެވެ. މިއަދު މެންދުރު މިދޯނި އަޑިއަށް ގޮސްފައިވަނީ ރ ރަސްގެތީމާއި ދިމާލު ހުނޅަގުން ފާރަފުށި ރިސޯޓާ ދެމެދަށެވެ.\n“ހަޒާނާ” ދޯނި އަޑިޔައް ދަނީ / ފޮޓޯ: ކިޔުން ތެރިއެއް\nރަސްގެތީމު “ހަޒާނާ” ދޯނި އަޑިޔައް ދިޔައިރު ދޯނީގައި ތިބީ2ދިވެހިންނާއި2ބިދޭސީން ކަމަށް މައުލޫމާތު ލިބެއެވެ. މި ދޯނިން ދަތުރު ކުރި މީހުން ސަލާމަތް ކޮށްފާވާއިރު އެސަރަހައްދުގައި ފުލުހުން ދަނީ ހަރަކާތްތެރިވަމުންނެވެ. ފުލުހުން ބުނި ގޮތުގައި ރަސްގެތީމަށް ދަތުރުކުރަމުން ދިޔަ އެ ދޯނި ދިޔަވެ އަޑިއަށްދާ ކަމުގެ މައުލޫމާތު ފުލުހުންނަށް ލިބިފައި ވަނީ މިއަދު ހެނދުނު 11:45 ހާއިރު އެވެ.


Case thah dhahkureveyny halathu goas gaumuthakah Rajjege boder bandhukohgen\nޑރ. މުހައްމަދު އަލީ\n"ކޭސްތައް ދެން ދަށްކުރެވޭނީ ހާލަތު ގޯސް ގައުމުތަކަށް ރާއްޖޭގެ ބޯޑަރު ބަންދުކޮށްގެން"\n05 މޭ 2021 - 00:42:41\nކޮވިޑް-19ގެ ކޭސްތައް މަދުކުރުމަށް އެޅޭނެ އެންމެ ރަނގަަޅު ފިޔަވަޅަކީ ކޮވިޑްގެ ހާލަތު ގޯސް ގައުމުތަކަށް ރާއްޖޭގެ ބޯޑަރު ބަންދުކުރުން ކަމަށް ޑރ. މުހައްމަދު އަލީ ވިދާޅުވެއްޖެ އެވެ.\nކޮވިޑްގެ ހާލަތު މިހާ ގޯސްވެފައިވާ ދަނޑިވަޅެއްގައި ހާލަތު ކޮންޓްރޯލް ކުރުމަށް އެޅިދާނެ އެންމެ ރަނގަޅު ފިޔަވަޅަކީ ކޮބާތޯ އެޗްއީއޯސީން ބޭއްވި ނޫސްވެރިންގެ ބައްދަލުވުމުގައި ސީއެންއެމްއިން ކުރި ސުވާލަކަށް ޖަވާބުދެއްވަމުން ޑރ. މުހައްމަދު ވިދާޅުވީ، ކޮންމެ ގައުމެއްގައިވެސް ކޮވިޑްގެ ކޭސްތައް އެބައުޅޭކަމަށާއި، 92 ގަނޑިއިރުގެ ނެގެޓިވް ޕީސީއާރު ޓެސްޓެއް ބޭނުންވަނީ ކޮވިޑްޖެހިފައި ތިބި މީހުން އެއްގައުމުން އަނެއްގައުމަށް ދަތުރުކުރުމުގެ ފުރުސަތު ކުޑަކުރުމަށެވެ.\nޑރ. މުހައްމަދު ވިދާޅުވީ ނެގެޓިވް ޕީސިއާރް ޓެސްޓެއް ހެދިނަމަވެސް އެއީ އެ ބަލި ހަށިގަނޑުގެ ތެރޭގައި ނޫޅޭނެކަމުގެ އެންމެ ފުރިހަމަ ގެރެންޓީއެއް ދޭނެ އެއްޗެއްނޫންކަމަށެވެެ. އެހެންކަމުން މިހާރަށް ކުރެވޭނެ އެއް ކަމެއްގެ ގޮތުގައި ޑރ. މުހައްމަދު ވިދާޅުވެފައިވަނީ ބަލީގެ ހާލަތު ގޯސް ގައުމުތަކުން ރާއްޖެއަށް އެތެރެވެވޭ މަގު ބަންދުކުރުމެވެ.\n"އަޅުގަނޑަށް ބޮޑަށް ލަފާކުރެވެނީ، މިހާރަށް ކުރެވޭނެ އެއްކަމަކީ އެ ގައުމަކުން ނުވަތަ ކޭސްތައް އެންމެ ގިނަ ގައުމަކުން ރާއްޖެއަށް އައުމަށް އިންނަ މަގު ބަންދުކުރުމަށް އެއީ އެއްކަންތައް ލޮކްޑައުންގެ ކުރިން ނުވަތަ ލޮކްޑައުންއަކަށް ދިޔުމުގެ ކުރިން އެ ގައުމުތަކުން ރާއްޖެއަށް އައުން ހުއްޓުވުން އެއީ ކުރެވިދާނެ އެއްކަން" ޑރ. މުހައްމަދު ވިދާޅުވިއެވެ.\nޑރ. މުހައްމަދު ވިދާޅުވީ އެހެން ގައުމުތަކުންވެސް ކަންތައް ކުރަނީ އެގޮތަށް ކަމަށާއި މިސާލު ނަގަންޖެހެނީ ބޮޑެތި ގައުމުތަކުގެ ތަޖުރިބާއަށްވެސް ބެލުމަށްފަހު ކަމަށެވެ. އަދި މިހާރު އެޅިފައިވާ ފިޔަވަޅުތަކަށް އެންމެންވެސް އަމަލުކުރުމާއި އެއުސޫލުތައް ރަނގަޅަށް ތަންފީޒުކުރޭތޯ ބެލުންވެސް އެއީ ކުރެވިދާނެ ކަމެއް ކަމަށް ޑރ، މުހައްމަދު ވިދާޅުވިއެވެ.\nޑރ. މުހައްމަދު ވިދާޅުވީ ކޮވިޑް ހާލަތު އެންމެ ފުރަތަމަ ރާއްޖެއާއި ހަމަޔަށް އާއިރުވެސް ވައިރަސް ރަނގަޅަށް އެގިފަ ނެތުމާ އެހާލަތައް ތައްޔާރުވެފައި ނުވުމުން ކޮވިޑް ރާއްޖެއަށް އިތުރަށް އެތެރެވުން ބްލޮކް ކޮށްލުމަށް އޭރުވެސް ބޯޑަރުތައް ބަންދުކުރީ ކަމަށެވެ. އަދި އެކަން އެގޮތައް އޭރު ނުކުރިނަމަ ހާލަތު ވަރަށް ގޯސްވީސްކަމަށް ޑރ. މުހައްމަދު ވިދާޅުވިއެވެ.\nމިހާރު މުޅިދުނިޔެއިންވެސް ކޮވިޑް ހާލަތު އެންމެ ގޯސްތަނަކީ އިންޑިއާއެވެ. މިހާތަނަށް ދުނިޔޭގެ އެއްވެސް ހިސާބަކުން ފެނިފައިނުވާވަރުގެ ގިނަ ކޭސްތަކެއް ދަނީ އިންޑިއާއިން ފެންނަމުންނެވެ. އެގޮތުން އަންގާރަ ދުވަހު އެކަނިވެސް 355،000 މީހުން އިންޑިއާއިން ޕޮޒިޓިވްވެފައިވެއެވެ. އެއީ އެޕްރީލް 30 ވަނަ ދުވަހުން ފެށިގެން ހަތަރު ލައްކައިން ތިރިން ކޭސްތައް ރިކޯޑް ކުރެވުނު ފުރަތަމަ ފަހަރެވެ. އިންޑިއާއިން މިހާތަނަށް 20މިލިއަނަށްވުރެ ގިނަ މީހުން ކޮވިޑަށް ޕޮޒިޓިވްވެފައިވާއިރު، އަދި އަންގާރަ ދުވަހު އެކަނިވެސް އިންޑިއާއިން ވަނީ ބަލީގައި 1،112 މީހުން މަރުވެފައެެވެ. އަދި ބަލީގައި މިހާތަނަށް 225،498 މީހުންވަނީ މަރުވެފައެވެ.\nމިކަން މިހެން އޮތްއިރު، 2021 ވަނަ އަހަރުގެ ފުރަތަމަ ހަތަރު މަހު، 396،983 ފަތުރުވެރިން ރާއްޖެ ޒިޔާރަތްކޮށްފައިވާކަމަށް ތަފާސް ހިސާބުތަކުން ދައްކައެވެ. މި ތަފާސް ހިސާބުން ދައްކާ ގޮތުގައި ކޮވިޑް19 އާއި ގުޅިގެން ލޮކްޑައުން ކުރުމަށްފަހު ބޯޑަރު ހުޅުވާލިފަހުން ރާއްޖެއަށް އެންމެ ގިނަ ފަތުރުވެރިން ޒިޔާރަތްކޮށްފައިވަނީ ވެސް އަވަށްޓެރި އިންޑިއާއިންނެވެ. ނަމަވެސް އިންޑިއާގައި ކޮވިޑް ހަލުވިކޮށް ފެތުރެމުންދިއުމާއި އެކު އިންޑިއާއިން އަންނަ މީހުންގެ އަދަދު މިހާރު ވަނީ މަދުވާން ފަށާފައެވެ.\nމި އަހަރުގެ ފުރަތަމަ ހަތަރު މަހުގެ ހިސާބުތައް ވަކި ވަކިން ބަލާއިރު ޖެނުއަރީ މަހު ރާއްޖެ ޒިޔާރަތްކޮށްފައިވަނީ 92،103 މީހުންނެވެ. އަދި ޖެހިގެން އައި ފެބްރުއަރީ މަހު 96،682 ފަތުރުވެރިން ޒިޔާރަތް ކޮށްފައިވެއެވެ. މިއަހަރުގެ މާޗް މަހު ރާއްޖެ ޒިޔާރަތް ކުރި ފަތުރުވެރިންގެ އަދަދު އެޅެނީ 109،585 ގައެެވެ. އަހަރުގެ ފުރަތަމަ ތިންމަހު ވެސް ޒިޔާރަތް ކުރި މީހުންގެ ނަމްބަރު އިތުރު ވަމުންދިޔަ ނަމަވެސް އޭޕްރީލް މަހު ޒިޔާރަތް ކުރި މީހުންގެ ނަމްބަރު ވަނީ ދަަށަށް ގޮސްފައެވެ. އޭޕްރީލް މަހު ރާއްޖެ ޒިޔާރަތްކޮށްފައިވަނީ 91،200 ފަތުރުވެރިންނެވެ.\nކޮވިޑް ހާލަތު މިހާރު ރާއްޖޭގައި ގޯސަވަމުން ދިޔުމުންނާއި އިންޑިއާއިން ގިނަ ކޭސްތަކެއް ފެންނަމުން ދާތީ ގިނަ ބަޔަކު އަންނަނީ ބޯޑަރު ބަންދުކުރުމަށް އެދެމުންނެެވެ. އެހެންނަަމަވެސް ސަރުކާރާއި ޓޫރިޒަމް މިނިސްޓްރީގެ އަމާޒަކީ މިއަހަރު ނިމެންވާއިރަށް ރާއްޖެއަށް 1.5 މިލިއަން ފަތުރުވެރިން ގެނައުމެވެ.


Loa maraili gothakun bodu mash'hooru kameh | Mihaaru\nޕްރިޔާ: އެންމެ ދުވަހެއްގެ ތެރޭގައި ބޮޑު މަޝްހޫރުކަމެއް ވަނީ ހޯދާފައި\nލޯ މަރައިލި ގޮތަކުން ބޮޑު މަޝްހޫރުކަމެއް\n14 ފެބުރުއަރީ 2018 - 15:03 14 comments\nޕާކިސްތާނުގެ ޗައިވާލާ އާއި ނޭޕާލްގެ ތަރުކާރީ މާރުކޭޓަކުން ފެނުނު ޒުވާނާ ފަދައިން ކުއްލި މަޝްހޫރު ކަމެއް ޒުވާނަކަށް މި ވަނީ ލިބިފަ އެވެ. އެއީ އުމުރުން އެންމެ 18 އަހަރުގެ ޕްރިޔާ ޕްރަކާޝް ވާރިއާ އެވެ. އޭނާ އަކީ މަލަޔާލަމް ފިލްމު އިންޑަސްޓްރީއަށް އަލަށް ތައާރަފްވި ޒުވާނެކެވެ.\nޕްރިޔާ ކުޅޭ މަލަޔާލަމް ފިލްމުގެ ލަވައެއް ކަމަށްވާ "މަނިކްޔާ މަލަރަޔާ ޕޫވީ" ގައި ޕްރިޔާ އެއް ލޯ މަރާލައި މޫނަށް ގެންނަ އިޝާރާތަށް ގިނަ ބަޔަކު ވަނީ ވަރަށް ގަޔާވެފަ އެވެ. އަދި ލަވައިގެ ވީޑިއޯ ކްލިޕެއް ރިލީޒްވިތާ ކުޑަ އިރުކޮޅެއް ތެރޭ ޕްރިޔާގެ މަޝްހޫރުކަން ވަރަށް ބޮޑުވެއްޖެ އެވެ.\nމި ލަވަ ކިޔާފައިވަނީ ވިނީތު ސިރީނިވާސަން އެވެ. މިއުޒިކް ތައްޔާރުކުރީ ޝާން ރަހްމާން އެވެ. ނަމަވެސް ލަވައިގެ ހުރިހާ ފޮންޏެއް މި ލިބުނީ ޕްރިޔާ އަށެވެ.\n#PriyaPrakashWarrier has become an internet rage, her looks have gone viral with #ManikyaMalarayaPoovi from #OruAdaarLove. Now everybody wants to sign this girl from #Thrissur. #OmarLulu the director (Happy #Wedding, #Chunkzz) specializes in youth musicals. pic.twitter.com/DGYNfQgyUV\n— Sreedhar Pillai (@sri50) February 13, 2018\nސްރީދަރް ޕިއްލެއިގެ ޓުވީޓެއް\nއިންޑިއާގެ ނޫހަކަށް ޕްރިޔާ ދިން އޭނާގެ ފުރަތަމަ އިންޓަވިއުގައި އޭނާ ބުނީ އިރުއަރާ އޮއްސޭހާ ކުޑަ ހިނދުކޮޅެއްގެ ތެރޭގައި އޭނާއަށް މިވަރުގެ ބޮޑު މަޝްހޫރު ކަމެއް ލިބިދާނެކަމަކަށް ދުވަހަކު ވެސް ހީނުކުރާ ކަމަށެވެ. އަދި އޭނާ އެކްޓްކޮށްފައިވާ ވީޑިއޯ ވައިރަލްވެ މުޅި ދުނިޔޭގެ މަގުބޫލުކަން ލިބިދާނެ ކަމަށް އުންމީދު ނުކުރާ ކަމަށް ބުންޏެވެ. އޭނާ ބުނީ ފިލްމު ރިލީޒް ވުމުން ތަރުހީބު އިތުރުވާނެ ކަމަށް އުންމީދުކުރާ ކަމަށް ބުންޏެވެ.\nޕްރިޔާ މަޝްހޫރުވި ލަވަ ހިމެނޭ ފިލްމުގެ އޮފިޝަލް ޓީޒާ\nއިންސްޓަގްރާމްގައި އެއް ދުވަސް ތެރޭގައި 606،000 މީހުން ޕްރިޔާ ފޮލޯކުރުމުގެ ސަބަބުން ޕްރިޔާ އަށް ވަނީ ރެކޯޑެއް މުގުރާލެވިފަ އެވެ. މިހާރު ޕްރިޔާ ފޮލޯކުރާ މީހުންގެ އަދަދު 1.7 މިލިއަނަށް އަރަ އެވެ.\nޔޫޓިއުބްގެ ރެކޯޑް ވެސް މި ޒުވާނާ ވަނީ މުގުރާލައިފަ އެވެ. ޕްރިޔާ ހަރަކާތްތެރިވާ މަލަޔާލަމް ލަވައަށް ޔޫޓިއުބުގައި މިހާތަނަށް 10 މިލިއަން ވިއުޒް ލިބިފައިވެ އެވެ. މިއީ މަލަޔާލަމް ލަވައަކަށް މިހާތަނަށް ލިބިފައި ނުވާ ކާމިޔާބީއެކެވެ.\nމި ލަވައިގެ ވީޑިއޯގައި ޕްރިޔާގެ ވަރަށް ލޯބި ހަރަކާތްތަކެއް ފެނެ އެވެ. އެއް ލޯ މަރަމުން މޫނަށް ތަފާތު ހަރަކާތްތަކެއް ގެނެސް، އޭނާ ހިތް ކިޔައިގެން އުޅޭ ފިރިހެންކުއްޖާއާ މުއާލާމަތްތަކެއް ކުރާތަން ފެނެ އެވެ.\nމިއީ ހައި ސްކޫލަށް ދާ އުމުރުގެ ކުދިންނަށް ވަރަށް ގަޔާވެވޭނެ އެ އުމުރުގެ ކުދިންގެ ލޯބީގެ ކަންތައްތައް ހުންނަ ގޮތް ވަރަށް ރަނގަޅަށް ދައްކައިދޭ ލަވައެކެވެ. ފުރަތަމަ ފަހަރަށް ކުއްޖަކަށް ހިތް ކިއުން، ފުރަތަމަ ލޯބި އަދި ލޯބީގެ މައުސޫމްކަން މި ލަވައިން ހާމަ ވެއެވެ. މި ފިލްމު ރިލީޒް ކުރާނީ މާޗް2ގަ އެވެ.\nޕްރިޔާ އަށް ލިބުނު ވަރުގެ މަޝްހޫރުކަމެއް ނުލިބުނު ނަމަވެސް މި ލަވައިގައި ފިރިހެން ބައިވެރިޔާއަށް ވެސް ވަނީ ސަމާލުކަން ލިބިފަ އެވެ.


COVID-19 GDh. Thinadhoo: Balijehunu Meehunge 62% Akee Direct Contactun - AO News\nކޮވިޑް-19 ގދ. ތިނަދޫ: ބަލިޖެހުނު މީހުންގެ 62 އިންސައްތައަކީ ޑައިރެކްޓް ކޮންޓެކްޓުން\nގދ. ތިނަދޫގައި މިފަހުން ކޮވިޑް-19 އަށް ފައްސިވި މީހުންގެ ތެރެއިން 62 އިންސައްތައަކީ ޑައިރެކްޓް ކޮންޓެކްޓުންގެ ގޮތުގައި ފާހަގަވެ ސާމްޕަލް ނެގި މީހުންކަމަށް ޑރ. އަބްދުއް ސަމަދު މެމޯރިއަލް ހޮސްޕިޓަލުން ހާމަކޮށްފިއެވެ.\nމިފަހުން ގދ. ތިނަދޫގައި ކޮވިޑް ބައްޔަށް ފައްސިވި މީހުންގެ ޖުމްލަ އަދަދު މިވަނީ 183 އަށް އަރާފައެވެ. އެއީ ޑައިރެކްޓް ކޮންޓެކްޓުންގެ ގޮތުގައި ފާހަގަވެ ސާމްޕަލް ނެގި 114 (62 އިންސައްތަ) މީހުން، ބައްޔަށް ޝައްކުކުރެވޭ އަލާމާތްތަކެއް ހުރެގެން ސާމްޕަލް ނެގި 41 (22 އިންސައްތަ) މީހުން، ރެންޑަމް ސާމްޕްލިންގ ގޮތުގައި ސާމްޕަލް ނެގުނު 15 (08 އިންސައްތަ) މީހުން އަދި ހޯމް ކަރަންޓީން ފުރިހަމަކޮށް ސާމްޕަލް ނެގުނު 13 (07 އިންސައްތަ) މީހުންނެވެ.\nޑރ. އަބްދުއް ސަމަދު މެމޯރިއަލް ހޮސްޕިޓަލުން ހާމަކޮށްފައިވާ އެންމެފަހުގެ ތަފާސް ހިސާބުތައް ދައްކާގޮތުން މިމަހުގެ 26 ވަނަ ދުވަހުގެ 21:30އިން ފެށިގެން 27 ވަނަ ދުވަހުގެ 21:30އާއި ހަމައަށް ތިނަދޫގައި ޖުމްލަ 08 މީހުން ފައްސިވެ ބައްޔަށް ފަރުވާ ހޯދަމުންދާ މީހުންގެ ޖުމްލަ އަދަދު މިވަނީ 101 އަށް އަރާފައެވެ. މީގެތެރެއިން 02 މީހުންނަށް ފަރުވާ ދެމުންދަނީ ތިނަދޫ ކޮވިޑް ފެސިލިޓީގައި އެޑްމިޓްކޮށްގެންނެވެ.\nއެންމެފަހުން ފައްސިވެފައިވާ 08 މީހުންގެ ތެރޭގައި ޑައިރެކްޓް ކޮންޓެކްޓުންގެ ގޮތުގައި ފާހަގަވެ ސާމްޕަލް ނެގި 06 މީހުންގެ އިތުރުން ބައްޔަށް ޝައްކުކުރެވޭ އަލާމާތްތަކެއް ހުރެގެން ސާމްޕަލް ނެގި 02 މީހުން ހިމެނެއެވެ.\nގދ. ތިނަދޫގައި މިހާތަނަށް ކޮވިޑް-19އަށް ޓެސްޓް ކުރުމަށްޓަކައި ޖުމްލަ 2،454 ސާމްޕަލް ނަގާފައިވެއެވެ. މީގެތެރެއިން ނަތީއްޖާ ނުލިބި 162 ސާމްޕަލެއް ވެއެވެ. އަދި ބައްޔަށް ޓެސްޓުކުރުމަށް ފާއިތުވެ ދިޔަ 24 ގަޑިއިރު ތެރޭގައި 54 ސާމްޕަލް ނަގާފައިވެއެވެ.\nބައްޔަށް ފައްސިވެފައިވާ މީހުންގެ ޑައިރެކްޓް ކޮންޓެކްޓުންގެ ގޮތުގައި މިހާތަނަށް ފާހަގަކުރެވުނު 233 މީހުން 134 ގެއެއްގައި ވަނީ ކަރަންޓީން ކުރެވިފައެވެ. މީގެތެރެއިން 14 ގެއަކީ ފާއިތުވެދިޔަ 24 ގަޑިއިރު ތެރޭގައި ކަރަންޓީން ކުރެވުނު ގެތަކެވެ.\nކޮވިޑް-19 ގދ. ތިނަދޫގދ.ތިނަދޫ


މިދިޔަ މަހުން ފެށިގެން ކޮވިޑް-19 އަށް ފަރުވާ ހޯދަމުން ދިޔަ ބޮލީވުޑްގެ އެކްޓަރު އަބީޝެކް ބައްޗަން މިއަދު ބައްޔަށް ނެގަޓިވްވެ، ހޮސްޕިޓަލުން ދޫކޮށްލައިފި އެވެ.\nއަމީތާބާއި އަބީޝެކަށް އަދިވެސް އަންނަނީ ފަރުވާ ދެމުން.\nފިރިމީހާ އަބީޝެކް ބައްޗަން އާއި ބަފައިގެ އަމީތާބް ބައްޗަންް ކޮވިޑް-19 އަށް ޕޮޒިޓިވްވެ ފަރުވާދެމުން އަންނަނިކޮށް ބަތަލާ އައިޝްވާރިއާ ރާއި އާއި ދަރިފުޅު އާރަދިއާ ބައްޗަން ވެސް...\nބައްޕަ އަދި މަޝްހޫރު އެކްޓަރު އަމީތާބް ބައްޗަން ކޮވިޑް-19 އަށް ޕޮޒިޓިވްވެ ފަރުވާ ދެމުން އަންނަނިކޮށް، ދަރިފުޅު އަބީޝެކް ބައްޗަން ވެސް ބައްޔަށް ޕޮޒިޓިވްވެ ފަރުވާދޭން ފަށައިފި އެވެ.


SunOnline:4Nations Cup: Schedule ah badhaleh, Raajje - Bangladesh match honihirah\nފޯ ނޭޝަންސްކަޕް: ޝެޑިއުލަށް ބަދަލެއް، ރާއްޖެ - ބަންގްލަދޭޝް މެޗު ހޮނިހިރަށް\nޢަބްދުﷲ އައިމަން 10 Nov 2021, 11:25\nރާއްޖެއާއި ލަންކާ ބައްދަލު ކުރި މެޗުގެ ތެރެއިން --- ފޮޓޯ//އެފްއޭއެމް\nސްރީ ލަންކާގައި އިއްޔެ ފެށި މަހިންދަ ރާޖަޕަކްސަ ފޯ ނޭޝަންސް ފުޓްބޯޅަ މުބާރާތުގައި ރާއްޖެއާއި ބަންގްލަދޭޝް ބައްދަލުކުރާ މެޗާއެކު މުބާރާތުގެ ޝެޑިއުލަށް އަނެއްކާވެސް ބަދަލު ގެނެސްފިއެވެ.\nލަންކާގެ މޫސުން ގޯސްވުމުގެ ސަބަބުން މުބާރާތް ފަށަން އޮތް ދުވަހަށް ނުފެށި، ފުރަތަމަ މެޗު ކުޅެފައިވަނީ އިއްޔެ ހަވީރުއެވެ. ހޯމަ ދުވަހުގެ ރެޔަށް ތާވަލު ކުރި އެ މެޗު އިއްޔެ ކުޅުނު އިރު، ހޯމަ ދުވަހުގެ ހަވީރު ކުޅެން އޮތް ބަންގްލަދޭޝްއާއި ސީޝެލްސް މެޗު ކުޅޭނީ މިއަދުއެވެ.\nމި ދެ މެޗަށް ގެންނަން ޖެހުނު ބަދަލުތަކާއެކު މިއަދު ނެރުނު އާ ޝެޑިއުލްގައިވާ ގޮތުން ރާއްޖެއާއި ބަންގްލަދޭޝް ބައްދަލުކުރާ މެޗު ކުޅުމަށް ތާވަލުކޮށްފައިވަނީ 13 ނޮވެމްބަރ ވާ ހޮނިހިރު ދުވަހުގެ ހަވީރުއެވެ. މި މެޗު ކުރިން ކުޅެން ތާވަލުކޮށްފައި ވަނީ ނޮވެމްބަރ 11 ވާ ބުރާސްފަތި ދުވަހުގެ ހަވީރަށެވެ.\nލަންކާގެ ކޮލަމްބޯ ރޭސްކޯސް ސްޓޭޑިއަމްގައި މެޗުތައް ކުޅޭ އިރު، ވިއްސާރައިގެ ސަބަބުން ދަނޑުގެ ހާލަތު ވަނީ އިތުރަށް ގޯސްވެފައެވެ. އިއްޔެ ރާއްޖެއާއި ސްރީލަންކާ ބައްދަލު ކުރި މެޗުގައި ވެސް ދަނޑުގެ އުނދަގޫ ވަނީ ދެ ޓީމަށް ވެސް އިންތިހާއަށް ކޮށްފައެވެ.\nއެ މެޗު ފަށައިގެން ރާއްޖެއިން ފުރަތަމަ ހާފުގައި ތިން ލަނޑު ޖަހައި، ދެވަނަ ހާފު ފެށި ގޮތަށް ހަތަރު ގޯލަށް ލީޑު ފުޅާކުރި އިރު، ލަންކާއިން ވަނީ ފަހަތުން އަރައި މަތި މައްޗަށް ހަތަރު ގޯލު ޖަހައި ނަތީޖާ އެއްވަރުކޮށްފައެވެ. މި ހަތަރު ލަނޑުވެސް ލަންކާއަށް ކާމިޔާބުކޮށްދިނީ އެ ގައުމަށް މިދިޔަ އަހަރު ކުޅެން ފެށި ވަސީމް ރަޒީކް އެވެ. އޭނާ މީގެކުރިން ކުޅުނީ ޖަރުމަނުގެ ދަށް ޑިވިޝަނުގެ ލީގުތަކަށެވެ.


Masveringe Jamiyya in Gemanafushi gai Fibre Masakkai Dhaskohdhey Training eh Fashaifi މަސްވެރިންގެ ޖަމްއިއްޔާއިން ގެމަނަފުށީގައި ފައިބަރު މަސައްކަތް ދަސްކޮށްދޭ ޓްރެއިނިންގ އެއް ފަށައިފި – Huvadhoo News Masveringe Jamiyya in Gemanafushi gai Fibre Masakkai Dhaskohdhey Training eh Fashaifi Huvadhoo News\nމަސްވެރިންގެ ޖަމްއިއްޔާއިން ގެމަނަފުށީގައި ފައިބަރު މަސައްކަތް ދަސްކޮށްދޭ ޓްރެއިނިންގ އެއް ފަށައިފި\nގެމަނަފުށީގައި ހިންގާ ފައިބަރު މަސައްކަތުގެ ތަމްރީނު ކޯހުގެ ބައިވެރިން / ފޮޓޯ: މަސްވެރިންގެ ޖަމިއްޔާ\nރާއްޖޭގެ މަސްވެރިންގެ ޖަމިއްޔާއިން ގއ.ގެމަނަފުށީގައި ފައިބަރު މަސައްކަތް ދަސްކޮށްދޭ ޓްރެއިންގ ކޯހެއް ފަށައިފިއެވެ.\nމިއަހަރު މަސްވެރިންގެ ދުވަހުގެ ހަރަކާތެއްގެ ގޮތުގައި ޑިސެމްބަރ 10 ވަނަ ދުވަހު ފެށިގެން 10 ދުވަހުގެ މުއްދަތަށް ކުރިޔަށް ގެންދެވޭ މިކޯހުގައި ގެމަނަފުށީ ޒުވާނުންނާއި މަސްވެރިންނަށް ފައިބަރު ޖެހުމުގެ މަސައްކަތް ދަސްކޮށްދެވޭނެއެވެ.\nމަސްވެރިންގެ ޖަމިއްޔާގެ އޮފިޝަލަކު ހުވަދޫ ނިއުސްއަށް މައުލޫމާތު ދިން ގޮތުގައި މިކޯހުގައި ކިޔަވައިދޭނީ ފައިބަރު ޖެހުމުގެ މަސައްކަތަށް ތަޖުރިބާކާރު ބޭފުޅެކެވެ. މިއީ ގެމަނަފުށީ ޒުވާނުންނަށް ހާއްސަކޮށް މަސްވެރިންގެ ޖަމިއްޔާއިން ހިލޭ ހިންގާ ކޯހެއް ކަމަށް އެޖަމިއްޔާއިން ވަނީ މައުލޫމާތުދީފައެވެ.\nމިމަހު 10 އިން 20އަށް ކުރިޔަށް ގެންދާ މިކޯހުގައި ބައިވެރިވުމުގެ ފުރުސަތު އަދިވެސް މިވަނީ ހުޅުވާލެވިފައެވެ. މިފަދަ ކޯސްތައް ހިންގުމުގެ މައިގަނޑު މަޤްސަދަކީ މަސްވެރިކަން ކުރިއަރުވައި އެރޮގުން ޒުވާނުން ތަމްރީނުކޮށް މިފަދަ މަސައްކަތްތަކަށް ޒުވާނުންގެ ޝައުޤުވެރިކަން ހޯދުމެވެ.\nގެމަނަފުށީ ރައްޔިތުންނަކީ އެއްބައިވަންތަ އެކުލުންތެރި ބަޔެއް ދިރިއުޅޭ ރަށެކެވެ. ރައްޔިތުން ގުޅިގެން ރަށުގެ ތަރައްޤީއަށް މަސައްކަތްކުރާ ރަށެއްކަން ފާހަގަކުރަމެވެ.


Zuvaanunge Dhuvahuge Rasmee Harakaaithah Kulhudhuhfusheegai Fashaifi ޒުވާނުންގެ ދުވަހުގެ ރަސްމީ ހަރަކާތްތައް ކުޅުދުއްފުށީގައި ފަށައިފި – Huvadhoo News Zuvaanunge Dhuvahuge Rasmee Harakaaithah Kulhudhuhfusheegai Fashaifi Huvadhoo News\nޒުވާނުންގެ ދުވަހުގެ ރަސްމީ ހަރަކާތްތައް ކުޅުދުއްފުށީގައި ފަށައިފި\nފޮޓޯ: ކުޅުއްދުއްފުށީ ކައުންސިލް\nމި އަހަރުގެ ޒުވާނުންގެ ދުވަސް ޤައުމީ ފެންވަރުގައި ކުޅުދުއްފުށީގައި ފާހަގަ ކުރުމުގެ ގޮތުން ތަފާތު ގިނަ ހަރަކާތްތަކެއް ވަނީ ރާވާލެވިފައެވެ. އަދި އޭގެތެރެއިން ބައެއް ހަރަކާތްތައް މިހާރު ވަނީ ކުރިޔަށް ގެންގޮސްފައެވެ.\nހދ ކުޅުދުއްފުށީ ސިޓީގައި ފާހަގަ ކުރަމުންދާ ޒުވާނުންގެ ދުވަހުގެ ހަރަކާތްތަކާ ބެހޭގޮތުން “ހުވަދޫ” އަށް މަޢުލޫމާތު ދެއްވަމުން ކުޅުދުއްފުށި ސިޓީ މޭޔަރ މުޙައްމަދު އާތިފް ވިދާޅުވީ ސަރުކާރުން އެ ސިޓީ ގައި ޒުވާނުންގެ ދުވަސް ފާހަގަ ކުރުމީ މުޅި ސިޓީ އަށް ވެސް ލިބުނު ވަރަށް ބޮޑު ކުރިއެރުމަށް ކަމަށާއި ޔޫތު މިނިސްޓްރީގެ އެ ނިންމުމަށް ޝުކުރު ދަންނަވާ ކަމަށެވެ. މޭޔަރ އިތުރަށް ވިދާޅުވީ މިނިސްޓްރީ ފުރިހަމަ ބެއްލެވުމުގެ ދަށުން މިހާރު ވަނީ ބައެއް ޕްރޮގްރާމް ތައް ހިންގާފައިކަމަށާއި އަދި އިތުރަށް ވެސް ގިނަ ހަރަކާތްތަކާއި ރަސްމީ ޖަލްސާ ވެސް އެބަ އޮތް ކަމަށެވެ.\nމި މަހުގެ 10 ވަނަ ދުވަހުން ފެށިގެން ކުޅުދުއްފުށީގައި ޒުވާނުންގެ ދުވަސް ފާހަގަ ކުރުމަށް ފަށާފައިވާއިރު ދުވަހުގެ ޚާއްސަ ހަރަކާތްތައް އޮންނަ ތަންތަނާ މަގުތައް ވެސް ވަނީ ވަރަށް ބޮޑަށް ސާފް ކޮށްފައެވެ.\nޒުވާނުންގެ ދުވަސް ފާހަގަ ކުރުމަށް މިހާރު ވަނީ ބައެއް ހަރަކާތްތައް ކުރިޔަށް ގެންގޮސްފައެވެ. އެގޮތުން ކުޅުދުއްފުށި ސިޓީ ކައުންސިލާއި މިނިސްޓްރީ އޮފް ޔޫތް ސްޕޯރޓްސް އެންޑް ކޮމިއުނިޓީ އެމްޕަވަރމަންޓާއި ގުޅިގެން ހިންގާ ލައިފްސްކިލްސް ވާރކްޝޮޕްގެ ސެޝަން ތަކެއް ވަނީ ކުރިއަށް ގެންގޮސްފައެވެ. 5ދުވަހުގެ މުއްދަތައް ހިންގުމަށް ހަމަޖެހިފައިވާ މި ވާރކްޝޮޕްގެ ސެޝަން ނަންގަވައިދެއްވީ ލައިފްސްކިލްސް މާސްޓަރ ޓްރެއިނަރ އާމިނަތު ރަޝީދާ އެވެ.\nޒުވާނުންގެ ދުވަހާއި ގުޅިގެން ބާއްވާ ހޭންޑްބޯލް އެގްޒިބިޝަން މެޗް ވަނީ ކުޅުދުއްފުށީ ސްޓޭޑިއަމް ޓާރފް ދަނޑުގައި ކުރިއަށް ގެންގޮސްފައެވެ. މި މެޗަށް ވަނީ ވަރަށް ބޮޑު ތަރުތީބެއް ލިބިފައެވެ.\nޒުވާނުންގެ ދުވަސް 2021 – ކުޅުދުއްފުށި ސިޓީ ގައި ފާހަގަ ކުރުމުގެ ޕްރޮގްރާމް ތަކުގެ ތެރޭގައި ހިމެނޭ އެންމެ މުހިއްމު އެއް ޕްރޮގްރާމަކީ ޝެއިޚް އަނިލް ކުޅުދުއްފުއްޓަށް ވަޑައިގަތުން ޒުވާނުންގެ ދުވަހުގެ ހަރަކާތްތަކުގެ ތެރެއިން ކުޅުދުއްފުށީ ސްކޫލް ތަކުގެ ބެލެނިވެރިންނަށް އަމާޒު ކޮށްގެން “ޕޭރެންޓިންގ ސެޝަން ވިތް އަނިލް” ގެ ނަމުގައި ކުރިއަށް ގެންދިޔަ ސެޝަނެވެ.\n18 އޮކްޓޯބަރުން ފެށިގެން ކުރިޔަށްދާ މި ސެޝަންތައް އޮންނަނީ ހދ އަތޮޅު ތަޢުލީމީ މަރުކަޒު ގެ ހޯލުގައެވެ.\nއިތުރު ހަރަކާތްތަކަށް ބަލާއިރު ޝެއިޚް އަނިލްއާއިއެކު ކުރިއަށް ގެންދެވޭ ވަރަށް ޚާއްސަ ދީނީ ދަރުސް އެއް ރޭ ޢިޝާ ނަމާދަށްފަހު މަސްޖިދުލް ހަޟާރަތު (ހުކުރު މިސްކިތް) ގައި ވަނީ ބާއްވާފައެވެ. މި ދަރުސް އަޑުއެހުމަށް ކުޅުދުއްފުށީގެ ގިނަ ރައްޔިތުންނާއި ޒުވާނުން ވަނީ ބައިވެރިވެ ފައެވެ.\nޒުުވާނުންގެ ދުވާ ހު ކުޅުދުއްފުށި ސިޓީ ގައި ބޭއްވި އެންމެ ފޯރިގަދަ ކުޅި ވަރަކީ ޓްރެއިތްލޯން މުބާރާތެވެ. މި މުބާރާތް ފެށީ ބަނދަރުގެ މޫދު ސަރަހައްދުންނެވެ. ދެވަނަ ހަރަކާތެއްގެ ގޮތުން ބަރޯ ރޭސް ކުރިއަށް ދިޔައީ ބީޗް ސްޕޯރޓްސް ސަރަހައްދުގައެވެ. އަދި ތިންވަނަ ހަރަކާތަކަށް ބައިސްކަލް ރޭސް ކުރިއަށް ދިޔައީ އެ ސިޓީ ގެ ބަންޑާރަމަގުގެ ދެކުނު ކޮޅާއި ނިކަގަސްމަގާއި، މަޤާމް މަގުގައެވެ.\nޓްރައިތްލޯން މުބާރާތުގައި ބައިވެރިވީ ފިރިހެން7ޓީމާއި އަންހެން3ޓީމެވެ. މި މުބާރާތުން ދެޖިންސުގެ ބައިންވެސް 1 ވަނަ ހޯދާފައިވަނީ ޓީމް ޝަރީފް އެވެ.\nކުޅުދުއްފުށި ސިޓީ ގައި ޒުވާނުންގެ ދުވަސް 2021 ފާހަގަ ކުރުމަށް ހިންގި ހަރަކާތްތަކަށް ބަލާއިރު 10-14 އަށް ހިންގި ޖަރނަލިޒަމް ތަމްރީނާއި ކުޅުދުއްފުށީ ސްކޫލްތަކުގެ ބެލެނިވެރިންނަށް އަމާޒު ކޮށްގެން “ޕޭރެންޓިންގ ސެޝަން ވިތް އަނިލް” ގެ ނަމުގައި ބޭއްވި ސެޝަން ފާހަގަ ކޮށްލެވެއެވެ. މިސެޝަން ތައާރަފްކޮށް ފައްޓަވައިދެއްވީ ކުޅުދުއްފުށި ސިޓީގެ ޑެޕިއުޓީ މޭޔަރ ޢަލީ އަޙްމަދު އެވެ.\nޒުވާނުންގެ ދުވަސް ކުލަގަފަކޮށް ފާހަގަ ކުރުމުގެ ގޮތުން ކުޅުދުއްފުށީގައި މިއަދުން ފެށިގެން 23 ގެ ނިޔަލަށް ހިނގާނެ މުހިންމު ހަރަކާތްތަކުގެ ތެރޭގައި ބީޗް ސްޕޯރޓްސް ފޭސްޓިވަލް ، ކައިޓް ސަރފިންގ ލައިޓް ޝޯވ، މުޅި ރާއްޖޭގައި ފަށާ ސާފް ކުރުމުގެ ހަރަކާތް, ރޯޑް ކިންގް ޗެމްޕިިއަންޝިޕް އަދި ޒުވާނުންގެ ދުވަހުގެ ޚާއްސަ މިއުޒިކް ޝޯވއާއި ޒުވާނުންގެ ދުވަހުގެ ޚާއްސަ ރަސްމިއްޔާތު ފާހަގަ ކޮށްލެވެއެވެ.\nކުޅުދުއްފުށި ސިޓީ ޤައުމީ ފެންވަރުގައި ޒުވާނުންގެ ދުވަސް ފާހަގަ ކުރުމަށް ޔޫތު މިނިސްޓްރީގެ ބައެއް އިސްވެރިންނާއެކު ޚާއްޞަ ވަފުދެއް މިހާރު ވަނީ އެ ސިޓީ އަށް ވަޑައިގެންފައެވެ.\nޒުވާނުންގެ ދުވަހަކީ މި އޮކްޓޫބަރު 22 ވަާ ހުކުރު ދުވަހެވެ.\nހދ.ކުޅުދުއްފުށި ޒުވާނުންގެ ދުވަސް


In Pictures: Alifaanah fahu Tiolo sarahahdhu\nމާލެ، 29 އޯގަސްޓް 2020 -- ކޮވިޑްގެ ސަބަބުން ގިނަ ވިޔަފާރިތައް ވަނީ އެއްކޮށް ހުއްޓުމަކަށް އައިސްފަ އެވެ. ނަމަވެސް ލޮކްޑައުންގެ ތެރެއިން ލިބިފައިވާ ކުޑަ ލުޔާއެކު ވިޔަފާރިތައް ކޮޅަށް ޖެހުމަށް ވިޔަފާރިވެރިން މަސައްކަތް ކުރެ އެވެ. ހުކުރު ދުވަހުގެ ރޭ މާލޭގެ ހެންވޭރުގައި ހިނގި ބޮޑު އަލިފާނުގެ ހާދިސާގައި ބޮޑުތަކުރުފާނު މަގުގައި ހުނަނަ ޓިއޯލޯ ކެފޭ ވަނީ އަނދާ އަޅިއަށްވެފަ އެވެ. އަދި ކެފޭގައި ރޯވި އަލިފާންގަނޑު ފެތުރި ޖެހިގެން ހުރި ގަދަގޭ މުހައްމަދުފުޅު ބިލްޑިންގެ އެންމެ މަތީ ޓެރެސްގައި ރޯވެ ހުރިހާ ފުލޯއަކަށް ވަނީ އަލިފާނުގެ އަސަރުކޮށް އެތާނަގައި ހިނގަމުން އައި ވިޔަފާރި ކުންފުނިތަކުގެ ހިދުމަތަށް އަސަރުކޮށްފަ އެވެ. މި ހާދިސާގައި ލިބުނު ގެއްލުން އެތައް މިލިއަނަކަށް އަރާނެ ކަމަށް ލަފާކޮށްފައި ވެއެވެ. -- އަހުމަދު އަޝްހާދު އަބްދުﷲ (ޖެރީ) | އަވަސް


Raajjeyge kaabo thakeethige rakkatheri kama gulhey Qaumy siyasathu muraja kurumah masakkathu bahdhalu veumeh baavaifi | Atoll News\nޝާއިޢުކުރީ: atollnewsadmin ނޮވެމްބަރ 28, 2021, 13:27\nދިވެހިރާއްޖޭގެ ކާބޯތަކެތީގެ ރައްކާތެރިކަމާއި ގުޅޭ ޤައުމީ ސިޔާސަތު މުރާޖަޢާކުރުމަށް މަސައްކަތު ބައްދަލުވުމެއް ބާއްވައިފި އެވެ.\nމޯލްޑިވްސް ފުޑް އެންޑް ޑްރަގް އޮތޯރިޓީން އިންތިޒާމްކޮށްގެން ޝައިން ޓްރީ ބިލްޑިންގައި މިއަދު ބޭއްވި މި މަސައްކަތު ބައްދަލުވުން އިފްތިތާހް ކޮށްދެއްވީ މިނިސްޓަރ އޮފް ސެޓޭޓް ފޮރ ހެލްތު ޑރ. ޝާހް އަބްދުﷲ މާހިރު އެވެ.\nމި މަސައްކަތު ބައްދަލުވުމަކީ، 2017-2026 އަށް އެކުލަވާލާފައިވާ ކާބޯތަކެތީގެ ރައްކާތެރި ކަމާބެހޭ ސިޔާސަތު މުރާޖާކުރުމެވެ. 10 އަހަރުގެ މުއްދަތަށް އެކުލަވާލާފައިވާ މިސިޔާސަތު އިފްތިތާޙުކޮށްފައި ވަނީ 16 އޮކްޓޫބަރު 2016ގަ އެވެ.\nކާބޯތަކެތީގެ ރައްކާތެރިކަމާއި ގުޅޭ ގައުމީ ސިޔާސަތު އަކީ، ދިވެހިރާއްޖޭގައި ދިމާވާ ކާބޯތަކެތީގެ ރައްކާތެރިކަމާއި ގުޅޭ މައްސަލަތައް އެކަށީގެންވާގޮތުގައި ހައްލުކުރުމަށްޓަކައި ބޭނުންވާ މުހިންމު ސިޔާސަތެކެވެ.\nމި ސިޔާސަތުގެ މައިގަނޑު އަސާސްތައް ބިނާކޮށްފައިވަނީ ކަމާގުޅޭ އިދާރާތަކުގެ ބައިވެރިވުން ހިމެނޭގޮތަށް ކާބޯތަކެތި އުފައްދާ ޑިސްޓްރިބިޔުޓް ކުރުމުގެ ހުރިހާ މަރުހަލާއެއްގައި ކާބޯތަކެތީގެ ރައްކާތެރިކަން ކަށަވަރުކުރުމެވެ.\nމިގޮތުން މި ބައްދަލުވުމުގެ މަގުސަދަކީ، ކާބޯތަކެތީގެ ރައްކާތެރިކަމާއި ގުޅޭ ދާއިރާއަށް އަންނަ ބަދަލުތަކާއި ގުޅިގެން ސިޔާސަތުތަކަށް ގެންނަންޖެހޭ ބަދަލުތައް ދެނެގަނެ،އެ ބަދަލުތަކަށް އަހުލުވެރިވުމާއި، ތަންފީޒުކުރުމަށް ކުރަންޖެހޭ މަސައްކަތްތައް ކުރުމެވެ.\nއެއްދުވަހުގެ މުއްދަތަށް ކުރިއަށް ގެންދިޔަ މިމަސައްކަތު ބައްދަލުވުމުގައި ކަމާގުޅޭ އިދާރާތަކުން 40 ފަރާތެއް ވަނީ ބައިވެރިވެފަ އެވެ.


Addu ge rathatha giraaethe survey eh hadhan fashaifi | Mihaaru\nއައްޑޫގެ ގިރާ ސަރަހައްދަކުން ރުއްތަކެއް ވެއްޓިފައި.\nއައްޑޫގެ ބައެއް ރަށްތައް ގިރާތީ ސާވޭއެއް ހަދަން ފަށައިފި\n05 ފެބުރުއަރީ 2019 - 11:26 17 comments\nއައްޑޫ ސިޓީ ކައުންސިލުން ބުނި ގޮތުގައި ތިމާވެއްޓާ ބެހޭ މިނިސްޓްރީ އާއި ޖަޕާންގެ ޕާން އިންޓަނެޝަނަލް ކޯޕަރޭޝަން އެޖެންސީ (ޖައިކާ) ގުޅިގެން ކުރިއަށް ގެންދާ ސާވޭ އައްޑޫ ހިތަދު އާއި މަރަދު އާއި މަރަދޫފޭދޫ އަދި މީދޫގައި ކުރިއަށް ގެންދާނެ އެވެ.\nހުޅުދޫގައި ދާދިފަހުން ވަނީ ރަށް ގިރުމުގެ މައްސަލަ ހައްލު ކުރަން މަޝްރޫއެއް ހިންގައިފަ އެވެ. ސަރުކާރުން 22.6 މިލިއަން ރުފިޔާ ހަރަދު ކުރި މަޝްރޫގެ ކޮންޓްރެކްޓަރަކީ އާރްއާރް މޯލްޑިވްސް ޕްރައިވެޓް ލިމިޓެޑެވެ.\nއައްޑޫގެ މީހުން ދިރިއުޅޭ ރަށްތަކުގެ އިތުރުން ލިންކް ރޯޑުން ގުޅިފައިވާ ބައެއް ފަޅު ރަށްތަކަށް ވެސް ގިރުމުގެ މައްސަލަ ވަރަށް ބޮޑަށް ކުރިމަތިވެފައިވެ އެވެ. އޭގެ ތެރޭގައި އަބޫހެރަ، ހަންކެޑެ، ގައުކެނޑި ފަދަ ރަށްރަށް ހިމެނެ އެވެ.\nމި ސާވޭގައި އެއްކުރެވޭ މައުލޫމާތުގެ މައްޗަށް ބިނާކޮށް ތައްޔާރު ކުރާ ޕްރޮޕޯސަލް ހުށަހެޅުމަށް ހަމަޖެހިފައި ވަނީ ގްރީން ކްލައިމެޓް ފަންޑް (ޖީސީއެފް) އަށެވެ.\nކައުންސިލުން ބުނި ގޮތުގައި ސާވޭ ކުރިއަށް ގެންދާ ރަށްރަށުގެ ގިރާ ސަރަހައްދުތަކުގެ މޫދުގެ ރާޅާއި އޮއިވަރު ހުރި ގޮތާއި އަޑި ގުޑަން ހުރި ގޮތާއި ފުންމިންތައް ބެލުމަށް ބަތިމެޓްރިކް އަދި ޓޮޕޮގްރަފިކް ސާވޭ ހެދުމާއި ބީޗް ސާވޭ އަދި ފަރުގެ ހާލަތު ދެނެގަތުމަށް ޓީމުގެ ފަރާތުން މަސައްކަތްތަކެއް ކުރާނެ އެވެ. އެއަށް ފަހު އެންމެ ބޮޑަށް މައްސަލަތައް ކުރިމަތިވެފައިވާ ސަރަހައްދުތައް ދެނަގަނެ އެ މައްސަލަތަކާ ގުޅޭގޮތުން ރިޕޯޓް ތައްޔާރު ކުރުމަށްފަހު ޕްރޮޕޯސަލް ޑްރާފްޓެއް ހުށަހަޅާނެ އެވެ.\nސާވޭގެ މަސައްކަތް ނިންމައި ފައިނަލް ރިޕޯޓް ހުށަހަޅަން ހަމަޖެހިފައި ވަނީ އަންނަ އަހަރުގެ އެޕްރީލްގަ އެވެ.\nއިތުރު ލިޔުންތައް ޖަޕާން ތިމާވެށި ސ. ފޭދޫ ސ. ހިތަދޫ އައްޑޫ ސ. މަރަދޫ ރަށް ގިރުން ޖައިކާ އެންވަޔަރްމެންޓް މިނިސްޓްރީ ސ. މީދޫ އީޕީއޭ\nއައްޑޫގައި 200 މިލިއަން ރުފިޔާގެ މަޝްރޫއެއް ފަށަނީ


Vakeel Bahdhaluvun Thakah Ekasheegenvaa Vaguthu Dheyn Amuru Neren Nimmaifi - Vaguthu\nވަކީލް ބައްދަލުވުންތަކަށް އެކަށޭނަ ވަގުތުދޭން އަމުރު ނެރެން ނިންމައިފި\nތަފާތު މަރުހަލާތަކުގައި ބަންދުގައި ތިބޭ މީހުންގެ ވަކީލުންނަށް އެފަރާތްތަކާއި ބައްދަލުކުރުމުގެ ފުރުސަތު އެކަށީގެންވާ ގޮތެއްގައި ދިނުމަށް އަމުރެއް ނެރޭނެ ކަމަށް ކްރިމިނަލް ކޯޓުގެ އިސް ގާޒީ އާދަމް އާރިފް ވިދާޅުވެއްޖެ އެވެ.\nއާރިފް މިފަދައިން ވިދާޅުވީ، ކުރީގެ ރައީސް މައުމޫން އަބްދުލްގައްޔޫމާއި އުއްތަމަ ފަނޑިޔާރު އަބްދުﷲ ސައީދާއި ސުޕްރީމް ކޯޓުގެ ފަނޑިޔާރު އަލީ ހަމީދާއި ދެކޮޅަށް ދައުލަތުން އުފުލާފައިވާ އަދުލު އިންސާފު ގާއިމް ކުރަން ހުރަސް އެޅުމުގެ ދައުވާއާއި ގުޅިގެން މިއަދު އިރު އޮއްސުނު ފަހުން ކްރިމިނަލް ކޯޓްގައި ބޭއްވި އަޑުއެހުމުގައި ވާހަކަފުޅު ދައްކަވަމުންނެވެ.\nކުރީގެ ރައީސް މައުމޫން އަބްދުލްގައްޔޫމާއި އުއްތަމަ ފަނޑިޔާރު އަބްދުﷲ ސައީދާއި ސުޕްރީމް ކޯޓުގެ ފަނޑިޔާރު އަލީ ހަމީދާއި ދެކޮޅަށް ދައުލަތުން އުފުލާފައިވާ އަދުލު އިންސާފު ގާއިމް ކުރަން ހުރަސް އެޅުމުގެ ދައުވާއާއި ގުޅިގެން ބޭއްވި އަޑުއެހުމުގައި ތިން ބޭފުޅުންގެ ވަކީލުންވެސް ވަނީ އެކަށީގެންވާ މިންވަރަށް ވަގުތު ނުލިބޭ ކަމުގެ ޝަކުވާ ހުށަހަޅާފައެވެ.\nއެކަށީގެންވާ މިންވަރަށް ވަގުތު ނުލިބޭ ކަމުގެ ޝަކުވާ ކުރައްވަމުން މައުމޫނުގެ ވަކީލު ވިދާޅުވީ ކުރީގެ ރައީސް މައުމޫނާ ދެކޮޅަށް ގިނަ މައްސަލަތަކެއް ކުރިއަށްދާ ދަނޑިވަޅެއްގައި، މައްސަލަތަކަށް ތައްޔާރުވެވަޑައި ގަންނަވާނެ ވަގުތު ލިބިވަޑައިނުގަންނަވާ ކަމަށާއި، ބައްދަލުވުމުގެ ފުރުސަތު ލިބިވަޑައިގަންނަވަނީ ހަފްތާގެ5ދުވަހު ދުވާލަކު ގަޑިއެއްހާ އިރަށް ކަމަށެވެ. އެހެން ކަމުން ކްރިމިނަލް ކޯޓު މެދުވެރިކޮށް އެވަގުތު އިތުރުކޮށްދެވޭނެ ގޮތެއް ހައްދަވައި ދެއްވުމަށް މައުމޫންގެ ވަކީލް އެދިވަޑައިގެންނެވި އެވެ.\nއަދުލު އިންސާފު ގާއިމް ކުރަން ހުރަސް އެޅުމުގެ ދައުވާ އުފުލާފައިވާ3ބޭފުޅުންގެ ތެރެއިން އުއްތަމަ ފަނޑިޔާރު އަބްދުﷲ ސައީދުގެ ވަކީލް، އަދި ފަނޑިޔާރު އަލީ ހަމީދުގެ ވަކީލްވެސް ވަނީ ބައްދަލުވުންތައް ކުރިއަށް ގެންދަން އެކަށީގެންވާ މިންވަރު ލިބިވަޑައި ނުގަންނަވާ ކަމުގެ ޝަކުވާ ހުށަހަޅުއްވާފައެވެ. އަދި އެކަމަށް ހައްލެއް ހޯއްދަވައި ދެއްވުމަށް ކްރިމިނަލް ކޯޓުގެ އިސް ގާޒީގެ ކިބައިން އެދިވަޑައިގެންފަ އެވެ.\nވަކީލުންގެ ޝަކުވާއާއި ގުޅިގެން ޖަވާބުދާރީވެ ވަޑައިގަންނަވަމުން، ގާޒީ އާދަމް އާރިފް ވިދާޅުވީ އެކަށީގެންވާ ގޮތެއްގައި ވަކީލުންނާ ބައްދަލު ކުރުމުގެ ފުރުސަތު ދެއްވުމަށް ދައުލަތުގެ ކަމާބެހޭ މުއައްސަސާތަކުގެ މައްޗަށް ކްރިމިނަލް ކޯޓުން އަމުރު ކުރައްވާނެ ކަމަށެވެ. އެހެން ނަމަވެސް އަމުރު ކުރައްވާނެ ވަގުތު ގާޒީ ވިދާޅުވެފައެއް ނުވެއެވެ.\nފަނޑިޔާރު އާދަމް އާރިފް ވިދާޅުވީ ވަކީލުންގެ ބައްދަލުވުންތައް ކުރިއަށްދާ ގޮތުގެ ކަންކަން ބައްލަވަން ކްރިމިނަލް ކޯޓުން ބޭނުންވެލައްވާ ކަމަށާއި، އަދި ވަކީލުންނަށް ލިބިވަޑައި ގަންނަވަނީ ކިހާ ވަގުތެއް ކަމާއި އެކަންކަން ހަމަޖެހިގެންދަނީ ކިހިނެއް ކަން އެ ކޯޓަށް ރިޕޯޓްކުރެވެން ވާނެ ކަމަށެވެ.\nވަކީލް ބައްދަލުވުންތައް އެކަށީގެންވާ ގޮތެއްގައި ދިނުމަށް ކްރިމިނަލް ކޯޓުން އަމުރު ކުރަން ނިންމާފައި މިވަނީ ވަކީލުންގެ ބައްދަލުވުންތައް ދިނުމުގައި އަމަލު ކުރަމުން އައި ގޮތާމެދު ކުރެވުނު ޝަކުވާ ތަކާއި ގުޅިގެން އެކަމަށް ބަދަލު ގެނެސްފައިވާ ދަނޑިވަޅެއްގައެވެ. އަދި ކަރެކްޝަނަލް ސާވިސްގެ ދަށުގައި ބަންދުގައި ތިބޭ މީހުންނަށް ކޮންމެ ދުވަހަކު ވެސް ގާނޫނީ ވަކީލުންނާ ބައްދަލުކުރުމުގެ ފުރުސަތު ދިނުމަށް އެ އިދާރާއިން ނިންމައިފައިވާ ދަނޑިވަޅެއްގައެވެ.


Presidents Cup gai Eagles ge furathama molhu - vNews.mv\nޕްރެޒިޑެންޓްސް ކަޕުގައި އީގަލްސްގެ ފުރަތަމަ މޮޅު\nއައްފާން މުހައްމަދު 03 January 2022, 18:18\nޕްރެޒިޑެންޓްސް ކަޕުގައި ޔުނައިޓެޑް ވިކްޓްރީ (ޔޫވީ) ގެ މައްޗަށް ކުރިހޯދާ، ކްލަބް އީގަލްސް އިން މިފަހަރުގެ މުބާރާތުގައި ފުރަތަމަ މޮޅު ހޯދައިފިއެވެ.\nމިހާތަނަށް އީގަލްސް އިން މި މުބާރާތުގައި4މެޗު ކުޅެފައިވާއިރު ތިން މެޗުން ވަނީ ބަލިވެފައެވެ. އެގޮތުން އީގަލްސް އިން އެންމެ ފުރަތަމަ މެޗުގައި ޓީސީ ސްޕޯޓްސް ކުލަބު އަތުން އީގަލްސް ބަލިވީ 0-1 ގެ ނަތީޖާއަކުންނެވެ. ދެވަނަ މެޗުގައި މާޒިޔާ އަތުން އީގަލްސް ބަލިވީ 1-2 ގެ ނަތީޖާއަކުންނެވެ. އަދި ތިންވަނަ މެޗުގައި ސުޕާ ޔުނައިޓެޑް ސްޕޯޓްސް (ސަސް) އަތުން އީގަލްސް ބަލިވީ 0-2 ގެ ނަތީޖާއަކުންނެވެ.\nމިއަދު ހަވީރު ގަލޮޅު ރަސްމީ ފުޓުބޯޅަ ދަނޑުގައި އީގަލްސް އިން މި މުބާރާތުގައި ކުޅުނު ހަތަރު ވަނަ މެޗުން ޔޫވީ އަތުން މޮޅުވީ 3-2 ގެ ނަތީޖާއަކުންނެވެ.\nމެޗުގެ ކުރީކޮޅުން ފެށިގެންވެސް އީގަލްސް އިން މޮޅު ކުޅުމެއް ދެއްކިއިރު އެޓީމުން ވަނީ ޔޫވީގެ ގޯލާއި އަމާޒުކޮށް ރަނގަޅު ހަމަލާތަކެއް ފޮނުވާލާފައެވެ. އެގޮތުން ފުރަތަމަ ހާފުގެ9ވަނަ މިނެޓުގައި އީގަލްސްގެ އަލީ އަޒުވާން އަބްދުލް އަޒީޒް ނަގައިދިން ހުރަހަކުން ހަސަން ރާއިފް (ހަންނަ) ފޮނުވާލި ރަނގަޅު ހަމަލާއެއް ވަނީ ގޯލުގެ ހުރަސް ދަނޑިއަށްވެސް އަމާޒުވެފައެވެ. އަދި އޭގެ ހަތަރު މިނެޓުފަހުން އަޒުވާން ފޮނުވާލި ބޯޅައެއްވެސް ވަނީ ގޯލުގެ އަރިމަތީ ދާގަނޑަށް އަމާޒުވެފައެވެ.\nމެޗުގައި އީގަލްސް އިން ފުރަތަމަ ލަނޑުޖަހާ ލީޑުނެގީ 18 ވަނަ މިނެޓުގައެވެ. މިއީ އޭރިއާ ތެރެއިން އަހްމަދު ހަސަން (އައްމަޑޭ) އަށް ލިބުނު ބޯޅައަކުން، ޔޫވީގެ އަދި ގައުމީ ޓީމުގެވެސް ޒުވާން ކީޕަރު، އަލީ ނާޖިހު (ނާޖީ) ކައިރިން ނައްޓާލުމަށްފަހު އައްމަޑޭ ކާމިޔާބުކުރި ލަނޑެކެވެ.\nޔޫވީ އިން މެޗުގެ ނަތީޖާ ހަމަހަމަ ކުރީ ދެވަނަ ހާފު ފަށައިގެން4ތިންވަނަ މިނެޓުގައެވެ. ފުރަތަމަ ހާފުގައި ލިބުނު ފުރުސަތު ތަކުގެ ބޭނުން ނުހިފުނު ނަމަވެސް ޔޫވީއަށް މެޗުގެ ނަތީޖާ ހަމަހަމަކޮށްދިން ލަނޑު ކާމިޔާބު ކޮށްދިނީ އަހުމަދު ބައްސާމް މުހައްމަދު ނާއީމް (ބައްކު) އެވެ. ފުރަތަމަ ހާފުގައިވެސް ހުސް ގިނަ ފުރުސަތުތަކެއް ބައްކު އަށް ލިބި ނާކާމިޔާބު ވެފައިވާއިރު މި ލަނޑަށްފަހު އޭގެ ދެމިޓުފަހުން ބައްކު އަށް ލިބުނު ފުރުސަތުގެ ބޭނުންވެސް އޭނާއަށް ހިފިފައެއް ނުވެއެވެ.\nދެވަނަ ފަހަރަސް އީގަލްސް އިން ލީޑުނެގީ މެޗުގެ 68 ވަނަ މިނެޓުގައެވެ. މިއީ އިތުބާރު މިޑްފީލްޑަރު މުހައްމަދު އާރިފް (ބަކާ) އަށް ހެދުނު ގޯހެއްގެ ފައިދާ ނަގައިގެން މިލަނޑު އެޓީމަށް ކާމިޔާބު ކޮށްދިނީ އަޒުވާން އެވެ. މިއީ ހަންނަ ތަނަވަސްކޮށްދިން ފުރުސަތަކުން އަޒުވާން ކާމިޔާބުކުރި ލަނޑެކެވެ.\nއަނެއްކާވެސް ޔޫވީން މެޗުގެ ނަތީޖާ ހަމަހަމަކުރީ މެޗުގެ ފުރިހަމަވަގުތު ހަމަވާން 10 މިނެޓަށްވެފައި ވަނިކޮށެވެ. ޔޫވީގެ އަރީން އަށް އޭރިއާ ތެރެއިން އީގަލްސްގެ ކެޕްޓަން ހުސެއިން ސިފާއު ޔޫސުފް (ކުރޯ) ކުރި ފައުލަކާއި ގުޅިގެން ލިބުނު ޕެނަލްޓީއަކުން މިލަނޑު އެޓީމަށް ކާމިޔާބު ކޮށްދިނީ ބަކާއެވެ.\nއީގަލްސް މޮޅުވި ގޯލު ޖެހީ މެޗުގެ 89 ވަނަ މިނިޓްގައި ހަންނަ އެވެ. ޔުނައިޓެޑް ވިކްޓްރީގެ އޭރިއާތެެރެއިން ހަންނަ އަށް ލިބުނު ބޯޅަ އޭނާ ވަނީ ގޯލު ތެރެއަށް ފޮނުވާލައިފަ އެވެ. ހަންނަ މި ގޯލު ޖަހަން ފުރުސަތު ހޯދީ ޔުނައިޓެޑް ވިކްޓްރީގެ ޑިފެންޑަރަކަށް ފައުލުކޮށްފައި ކަމަށް ބުނެ، އެ ޓީމުގެ ކުޅުންތެރިން ވަނީ އެޕީލްކޮށްފަ އެވެ. އެކަމަކު، ރެފްރީ ސިނާން ހުސެއިން ނިންމީ ގޯލު ބަލައިގަންނާށެވެ.\nމި މެޗަށް ނުކުތްއިރު މިދެޓީމަކީ މި މުބާރާތުގައި މޮޅެއް ނުހޯދި އޮތް ތިން ޓީމުގެ ތެރެއިން ދެޓީމެވެ. މިއަދުގެ މެޗުން މޮޅުވެ، އީގަލްސް އިން މި ވަނީ ސީޒަނުގެ ފުރަތަމަ މޮޅު ހޯދާ ޕްރެޒިޑެންޓްސް ކަޕްގެ ލީގު ބުރުގެ ހަ ވަނަ އަށް ޖެހިލައިފަ އެވެ. އެއީ ހަތަރު މެޗުން ތިން ޕޮއިންޓާ އެކު އެވެ. ޔުނައިޓެޑް ވިކްޓްރީ އޮތީ ހަތަރު މެޗުން ޕޮއިންޓެއް ހޯދައިގެން ލީގުގެ ފުލުގަ އެވެ. ހަތް ވަނައިގައި އޮތީ ތިން މެޗުން ޕޮއިންޓަކާ އެކު އޮތް ދަ ގްރާންޑޭ އެވެ. ދަ ގްރާންޑޭ މިރޭ ކުޅޭ މެޗުގައި ކުޅޭނީ މާޒިޔާއާ ދެކޮޅަށެވެ.\nކްލަބު އީގަލްސް ޕްރެޒިޓެންޓްސް ލީގް ކުޅިވަރު ޔުނައިޓެޑް ވިކްޓަރީ


EU Ge Membaru Gaumakah Nuveveythy Turkey In Kanboduvun Faalhu Koffi\nއީޔޫގެ މެމްބަރު ޤައުމަކަށް ނުވެވޭތީ ތުރުކީ އިން ކަންބޮޑުވުން ފާޅު ކޮށްފި\n11 މަސް, 1 ހަފްތާ,4ދުވަސް,4ގަޑި, 13 މިނެޓް,9ސިކުންތު ކުރިން 1170ފަތޯނާ ފާއިޒް\nޔޫރަޕިއަން ޔޫނިއަން، އީޔޫގެ މެމްބަރު ޤައުމަކަށް ވުމަށް ތުރުކީ ކުރަމުން އަންނަ މަސައްކަތް އަދިވެސް ކާމިޔާބު ނުވާތީ ތުރުކީގެ ރައީސް ރަޖަބް ތައްޔިބް އުރުދުޣާން ކަންބޮޑުވުން ފާޅު ކުރައްވައިފިއެވެ.\nފްރާންސްގެ ވެރިރަށް ޕެރިހަށް ވަޑައިގެން އެޤައުމުގެ ރައީސް އެމަނުއެލް މެކްރަންއާއި ބައްދަލުކުރައްވާ ވާހަކަފުޅު ދައްކަވަމުން ތުރުކީގެ ރައީސް ވިދާޅުވީ، އީޔޫގެ މެމްބަރު ޤައުމަކަށް ވުމަށް ތުރުކީން ކެނޑިނޭޅި މަސައްކަތް ކުރަމުން އައި ނަމަވެސް އެކަމަށް އީޔޫއިން އިޖާބަ ދީފައި ނުވާ ކަމަށެވެ. އަދި އީޔޫގެ މެމްބަރަކަށް ހެދުމަށް އަބަދު އާދޭސް ކުރަން ނުކުރެވޭނެ ކަމަށްވެސް އުރުދުޣާން ވިދާޅުވިއެވެ.\nއީޔޫގެ މެމްބަރަކަށް ވުމުގެ ފުރުސަތު ތުރުކީއަށް ލިބުނީ 1977 ވަނަ އަހަރުއެވެ. އަދި އެކަމުގެ މަޝްވަރާތައް 2005 ވަނަ އަހަރުގައި ފަށާފައިވެއެވެ. އެހެންނަމަވެސް، އެކަން ދިގުލައިގެން ގޮސް، މިއަދާ ހަމައަށްވެސް ތުރުކީއަށް އީޔޫގެ މެމްބަރުކަން ވަނީ ލިބޭގޮތް ނުވެފައެވެ. އީޔޫގެ މެމްބަރަކަށް ވުމަށްޓަކައި އީޔޫއިން ކަނޑައަޅާ ވަކި އުސޫލުތަކެއް އެޤައުމެއްގައި ޤާއިމްވެފައި އޮންނަން ޖެހޭކަން ފާހަގަކޮށްލެވެއެވެ.\nއީޔޫގެ މެމްބަރަކަށް ވުމަށް ތުރުކީއިން މަސައްކަތް ކުރަމުން އަންނައިރު، އެޤައުމުގައި ހަރަކާތްތެރިވަމުން އަންނަ ސަރުކާރާއި އިދިކޮޅު ފަރާތްތަކަށް، ތުރުކީގެ ސަރުކާރާއި ދެކޮޅަށް މަސައްކަތް ކުރުމުގެ ފުރުސަތު ނޯންނަ ކަމަށް ބުނެ ޔޫރަޕްގެ ޤައުމުތަކުން ވަނީ ހިތްހަމަނުޖެހުން ފާޅުކޮށްފައެވެ. އަދި 2016 ވަނަ އަހަރުގައި ތުރުކީގެ ސަރުކާރު ވައްޓާލާ، ބަޣާވަތް ކުރަން މަސައްކަތްކުރި ބައެއް ފަރާތްތައް ހައްޔަރު ކުރުމުންވެސް ތުރުކީގެ ސަރުކާރަށް ހުޅަނގުގެ ޤައުމުތަކުގެ ފާޑު ކިޔުންތައް އަމާޒުވެގެން ދިޔަކަން ފާހަގަ ކޮށްލެވެއެވެ.


SunOnline: BREAKING: Hulhumaale raw house eh ge terrace mathee maruvefai oiy meehaku fenijje\nމުއާވިޔަތު އަންވަރު 20 Jan 2019, 14:19\nހުޅުމާލެ: ހުޅުމާލޭގެ ރޯ ހައުސެއްގެ ޓަރެސް އިން މީހަކު ވެއްޓި މިއަދު ވަނީ މަރުވެފައި ސަން ފައިލް ފޮޓޯ: ފަޔާޒު މޫސާ\nހުޅުމާލޭ ރޯ ހައުސެއްގެ ޓެރަސް މަތީގައި މަރުވެފައި އޮތް މީހަކު ފެނިއްޖެއެވެ.\nފުލުހުން ބުނީ ރޯ ހައުސެއްގެ ޓެރެސް މަތީ ވެއްޓިފައި އޮތް މީހަކު މިއަދު މެންދުރު 13:10ގައި ހުޅުމާލޭ ހޮސްޕިޓަލަށް ގެންގޮސްފައިވާ ކަމަށެވެ. އަދި އޭނާ ހޮސްޕިޓަލަށް ގެންދިޔައިރު ވެސް މަރުވެފައިވާ ކަމަށް ފުލުހުން ބުނެއެވެ.\nހުޅުމާލޭ ހޮސްޕިޓަލް ހިންގާ އާސަންދަ ކުންފުނީގެ މީޑިއާ އެންޑް ކޮމިއުނިކޭޝަން އޮފިޝަލް އާޝިޔާ ޞާލިހު ވިދާޅުވީ، ޓެރަސްމަތީގައި މަރުވެފައި އޮއްވާ ފެނުނީ، 80 އަހަރުގެ ފިރިހެނެއް ކަމަށެވެ. އަދި އެމީހާގެ ހަށިގަނޑުގެ ބޭރުފުށުން އެއްވެސް އަނިޔާއެއް ފެންނާން ނެތްކަމަށް އޭނާ ވިދާޅުވިއެވެ.\nހުޅުމާލޭގައި ދޮށީ އުމުރުގެ މީހަކު މިއަދު މަރުވެފައި އޮތްވާ ފެނުނުއިރު މިދިޔަ ހަފްތާގައި ހުޅުމާލޭގައި ވަނީ 27 އަހަރުގެ ޒުވާން އަންހެން ކުއްޖަކު ކުއްލި ގޮތަކަށް މަރުވެފަ އެވެ. އެ މައްސަލާގައި މީހަކު ހައްޔަރު ކުރި ނަމަވެސް ފަހުން އޭނާ ވަނީ ދޫކޮށްލާފަ އެވެ. މިދިޔަ ހަފްތާގައި މާލޭގައި ވެސް ވަނީ 28 އަހަރުގެ ފިރިހެނަކު ކުއްލި ގޮތަކަށް މަރުވެފަ އެވެ.


"Soul Mate" Akee Rahumaitheri Akah Vedhaanetha? - Vaguthu\n6 މަސް ކުރިން ( އޭޕްރީލް 16, 2021 )\nސައުލްމޭޓް އާއްމުކޮށް ކިޔަނީ އެ މީހެއްގެ ކައިރީގައި ދައްކަން ބޭނުންވާ ހުރިހާ ވާހަކައެއް އެއްވެސް ވަންހަނާކަމެއް ނެތި ދެއްކޭ، ކުރަން ބޭނުންވާ ކަންކަން ކުރުމަށް ބާރު އަޅާ މީހަކަށެވެ. އޭނާ އަކީ އެހެން މީހުން ތިމާ އަށް އެއްބާރުލުން ނުދިން ނަމަވެސް އަބަދުވެސް ތިމާ އަށް އެއްބާރުލުން ދޭނެ މީހެކެވެ. ސައުލް މޭޓް އަކީ އުފަލާއި ހިތާމައިގައި އެކުގައި ހުންނަ މީހެކެވެ.\nތިމާ ދެކޭ ހުވަފެންތަކާއި ތިމާ އެދޭ ކަންކަމުގެ ވާހަކަ އެއްވެސް ވަންހަނާކަމެއް ނެތި މީހަކާއި ހިއްސާކޮށްލުމަކީ ލިބޭ ވަރަށް ބޮޑު ހިތްހަމަޖެހުމެކެވެ. ތިމާ އަށް ދެރަ ކަމެއް ވިޔަސް އުފާވެރިކަމެއް ވިޔަސް އެ ވާހަކައެއް ހިއްސާކުރާނެ މީހަކު ހުރުމަކީ ހަޔާތުގައި ދިމާވާ ވަރަށް ގިނަ ކަންކަމަށް ލިބޭ ވަރަށް ބޮޑު ލުޔެކެވެ.\nވަރަށް ގިނަ ފަހަރު ހީވެފައި އޮންނަނީ ސައުލްމޭޓަކީ ލޯބީގެ ގޮތުން ގުޅިގެން އުޅޭ މީހާ ނޫނީ ޒަވާޖީ ހަޔާތުގެ ބައިވެރިޔާ ކަމުގައި ވާން ޖެހޭ ކަމަށެވެ. އެހެންނަމަވެސް އެއީ އެކަން އޮތްގޮތެއް ނޫނެވެ. ބައެއް ފަހަރު ތިމާގެ އެންމެ ގާތް ރަހުމަތްތެރިޔާއަކީ ވެސް ސައުލްމޭޓަކަށް ވެދާނެއެވެ. ސަބަބަކީ އެއީ ތިމާގެ ކަންކަން ތިމާ ނުބުނަނީސް އެނގޭ މީހަކަށް ވާތީއެވެ.\nއަޑު އެކަނި އިވުމުން ވެސް އޭނާ އެހެން ދުވަސްދުވަހާއި ޚލާފަށް ދެރަވެފައި ހުރިކަން އެ މީހަކަށް އެނގޭނެއެވެ. އަދި ސސައުލްމޭޓަކީ އެއްވެސް ކަމެއް ފޮރުވުމަކާއި ނުލާ ހިއްސާކުރެވޭ ބައިވެރިއަކަށް ވާނެއެވެ. މީގެ މާނައަކީ އެ ދެމީހުންނާއި އުނދަނގޫ ވަގުތުތަކާއި ދިމާ ނުވާނެ ވާހަކައެއް ނޫނެވެ. ހަގީގީ ރަހުމަތްތެރިކަމަކީ ދަތި ވަގުތުތަކުގައި ވެސް އަތުން ދޫނުކުރާ މީހުންނެވެ.\nއެހެންކަމުން ސައުލްމޭޓަކަށް ވާން ޒަވާޖީ ހަޔާޓުގެ ބައިވެރިޔަކަށް ވުމަކީ މުހިންމު ކަމެއް ނޫނެވެ. އެކަކު އަނެކަކުގެ ވާހަކަތައް އަޑުއަހާ ދެނެގަންނަން މަސައްކަތް ކުރާަ ބަޔަކު ކަމުގައި ވާނަމަ ދެ ރަހުމަތްތެރިންނަކީ ވެސް ސައުލްމޭޓުން ކަމަށް ވެދާނެއެވެ.\nއޭޕްރީލް 16, 2021 17:47\nއިސްލާމީ އަގީދާއާއި ތައާރުޒުވާ ކަންކަމައް ހިތްވަރުލިބޭ މިފަދަ އާޓިކަލްތައް ނުޖެހުމައް ނަސޭހަތްތެރިވަން.\nއޭޕްރީލް 17, 2021 07:50\nދުނިޔޭގައި މަލިކު ފިޔަވައި ދިވެހިބަހުން ލިޔެކިޔާ މުޖުތަމަޢުއެެއް އޮތީ މިޤައުމުގައި އެކަނި ކަމުގައި ވީހިނދު ދިވެހި މުޖުތަމަޢްއާއި އިސްލާމީ ސަޤާފަތާއި ނުގުޅޭލިޔުން ދިވެހިބަހުން ތިޔަ ލިޔުއްވަނީ ކޮން ބޭނުމަކުތޯ؟ ނޫސް ހިންގަން ކަމައްތޯ؟ ނޫނީ އެހެން ކަމަކުތޯ؟...


ސީނިއަރ އާކައިވް އޮފިސަރ 1\nޝާއިރު ކުރެވުނު: 29-11-2020 @ 15:14\nހަމަވާތާރީޚް: 08-12-2020 @ 14:00\nރައްޔިތުންގެ މަޖިލީހުގެ އިދާރާގެ ލައިބްރަރީ އެންޑް އާކައިވް ސެކްޝަންގެ އެންމެހައި މަސައްކަތްކުރުން\n1. މަޤާމުގެ މަސައްކަތް ކުރުމުގެ ހުނަރު/ޤާބިލްކަން ސާބިތުކޮށްދިނުމާއެކު، މަޤާމަށް ބޭނުންވާ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް6ގެ ސަނަދެއް ހާސިލްކޮށްފައިވުން، ނުވަތަ\n2. މަޤާމުގެ މަސައްކަތް ކުރުމުގެ ހުނަރު/ޤާބިލްކަން ސާބިތުކޮށްދިނުމާއެކު، މަޤާމަށް ބޭނުންވާ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް5ގެ ސަނަދެއް ހާސިލްކޮށްފައިވުމާއެކު، މަޤާމުގެ މަސައްކަތާގުޅޭ ދާއިރާއެއްގައި3އަހަރު ދުވަހުގެ މަސައްކަތު ތަޖުރިބާ ލިބިފައިވުން.\nސީނިއަރ އާކައިވް އޮފިސަރ